
1. Omuntu, Ensi n’Omutonzi 

Ka tusiriikiriremu katono tulowoze nga bwe 
tufumiitiriza wwa gye tuva era wwa gye tulaga. Obu- 
lamu bwafFe ka tubutambuze okusinziira ku gye tuva 
ne gye tugenda. Nga tetunnabaako na kye tukola, 
tuteekeddwa okulowooza n’okuvumbula byonna 
ebikwata ku kutondebwa kwafFe, embeera ey’omubiri 
nenkula y’emyoyo gyafFe, ebitendo eby’enkizo bye tu- 
lina, n’ensi yonna okutwalira awamu. Olwo mu ngeri 
eyo obulamu bwafFe lwe bufuuka obulina amakulu. 

Ng’eky’okulabirako, ka tulowooze ku nsi eno 
kwe tuwangaalira. Wadde ng’ebirime byonna bifu- 
kirirwa n’amazzi ge gamu, naye enkumi nenkumi 
z’ebirime eby’enjawulo bimera ku nsi ne bivaamu 
ebibala n’emmmere eby’amabala ag’enjawulo ne mu 
nkula ezenjawulo. Kino bikikola mu ngeri ennungi 
era etuukiridde. Tekyewuunyisa emmere emerera ku 
ttaka lye limu era n’efuna amazzi ge gamu n’ebeera 
ng’eyinza okusingagana era ngemu eyawuka nnyo ku 
ginne waayo? 1 

1. Kulaane Eyeekitiibwa, Ar-Ra’du [Laddu], 13:4. Om - 
wuunuzi w’Oluzungu: Mu kitabo kino aya za Kulaane 
tuziwuunudde tukozesa kitabo kya Abdullah Yusuf Ali, 
omuntu ky’ayinza okufuna ng’akozesa http://www.is- 
lam 101 .com/quran/yusufAli. 

Amaaso gaffe ka tugoolekeze eggulu tulowooze 
ku nkola eno ey’ebyewuunyo era ensuffu. Twala en- 
juba ng’eky’okulabirako. Ebbanga eriri wakati w’enju- 
ba n’ensi liwera kilomita obukadde kikumi mu ataano 
(150). Enjuba nga y’emu ku mmunyeenye eziri awo 
mu makkati (ssi nnene nnyo ate ssi ntono nnyo), 
nnene ekimala okusobola okugyamu ensi zi ssejjango 
ezenkana ensi eno kwe tuli akakadde kamu mu emi- 
twalo asatu (1,300,000). Ebbugumu ly’enjuba erigi- 
vaako lyenkanankana celsius kakaaga (6,000) kalam- 
ba, ebbugumu eriri mu nda waayo lyenkanankana 
obukadde amakumi abiri aga celcius. Supiidi ebintu 
kwe byetooloolera enjuba ewera kilomita emitwalo 
nsanvu mu ebiri (720,000) buli ssaawa. Kino kiraga 
nti enjuba etambula kilomita nga obukadde kkumi 
na musanvu mu bibiri mu kinaana (17,000,280) olu- 
naku. 2 

Mu njuba, obukadde ebikumi bitaano mu nkaa- 
ga mu bina (564 milions) ebya hydrogen bikyusibwa 
ne bifuuka obukadde bikumi bitaano mu nkaaga (560 
millions) ebya omukka gwa helium buli katikitiki. 
Enjawulo ey’obukadde obuna obwa tani ez’omukka 
ogwa gaasi gufuuka amaanyi (g’enjuba). Kino oku- 
kissa mu bigambo ebirala, enjuba efiirwa obukadde 
buna (4,000,000) obwa tani buli katikitiki, oba tani 
obukadde ebikumi bibiri mu ana (240 million tons) 
buli dakiika. Singa enjuba ebadde ekola amaanyi 
gano okumala emyaka egisukka mu buwumbi obu- 


2. Pulofeesa Dr. Osman (^akmak, Bir Qekirdekti Kainat 
(The Universe was a Seed oba Ensiyali Mpeke), olup. 21, 

satu obuzito bw’eba yaakafiirwa buwera obukadde 
emitwalo amakumi ana kubisaamu akakadde kamu 
obwa tani, naye ng’omuwendo ogwo gwenkana kimu 
kya nkumi ttaano (1/5000) eky’enjuba we twogerera 
bino. 

Ensi yaffe yateekebwa mu bbanga eppime 
obulungi bwe lityo okuva ku kitonde kino ekinene 
(enjuba) ekikola amaanyi ag’ensusso, kino ne kitu- 
sobozesa obutakosebwa na kwokya kwayo oba ebi- 
givaamu eby’obulabe wadde okubeera nga tuggyidd- 
waako amaanyi enjuba g’ekola ag’omugaso. Enjuba, 
n’amaanyi gaayo wamu n’amaanyi g’ekola (agagivaa- 
mu), yatondebwa n’eweebwa amaanyi ne bwaguuga 
w’omubiri ng’esobola okugasa buli bulamu obuli ku 
nsi, naddala omuntu, era ng’eweereza amagulu gaayo 
ku nsi mu ngeri ey’obwegendereza n’amagezi; ate nga 
kino ekikoledde emyaka bukadde na bukadde. 3 

Naye ono bwaguuga w’enjuba ey’ebyewuunyo 
gye twogeddeko bino, y’emu ku munyeenye (ne zi 
ssengendo) ezisukka mu buwumbi ebikumi ebibiri 
(200 billion) eziri mu bwengula buno obuyitbwa 
Milky Way (Emmunyeenye zonna ne ssengendo ze 
tulaba ku ggulu n’ensi kwe tuli nga mw’ogitwalid- 
de). So ng’ate ne Milky Way (eno eyaffe) nayo emu 
ku ndala eziri eyo mu buwumbi n’obuwumbi ezi- 
sobola okulabibwa n’ebyuma ebitangaaza ebiriwo 
kati. Kitwala emyaka gy’ekitangaala emitwalo kkumi 
okutambula okuva ku ludda lwa Milky Way olumu 

3. Pulofeesa Dr. Osman £akmak, Kainat Kitap Atomlar 
Harf (The Universe is a Book, Atoms are Letters oba Ensi 
kitabo, Obunyikuuli ze Nnukuta), olup. 50. 

okudda ku lulala (ekitangaala kitambula kilomita 
emitwalo amakumi asatu buli katikitiki). Omuntu 
aba alina kutambula kilomita trillion (obutabalika) 
emitwalo amakumi asatu okuva ku nsi okutuuka wa- 
kati wa galaxy eya Milky Way . 4 

Omuntu atwala ekiseera kiwanvu okulowooza 
mu ngeri efaanana bw’etyo ku bintu ebimwetoolodde 
alaba nti eriyo omutonzi alina abumanyi obw’en- 
jawulo n’amaanyi ag’enjawulo era nti (oyo alowooza) 
teyatonderwa bwereere, wabula waliwo ensonga 
eyamutondesa. Okunoonyereza kulaga nti eddiini 
zonna, okuviira ddala kw’ezo eziri mu bantu abatali 
balabufu okutuukira ddala ku bantu abasinga okuku- 
laakulana, balina enzikiriza mu kubeerayo kw’Oyo 
Owaamaanyi. 5 

Waliwo obubonero bungi obulaga okubeerayo 
kwa Allah era n’okukakas nti ali Omu bwannamuni- 
gina. Eby’okulabirako ebingi ku bubonero bwa Al- 
lah obweyoleka eri buli muntu mulimu bino wam- 
manga: 

V Omwana okwetondeka, okuzaalibwan’okuku- 
la, okubeera n’amagezi, okutegeera n’okuma- 
nya, n’ekisinga obukulu ekintu omuntu kye 

4. Pulofeesa Dr. Osman (^akmak, Bir Qekirdekti Kainat 
(The Universe was a Seed oba Ensi yali Mpeke), olup. 
10 - 12 . 

5. Pulofeesa Dr. Gunay Tumer, Article: Din (Religion oba 
Eddiini), Diyanet Islam Ansiklopedisi - Encyclopedia of 
Islam (Republic of Turkey, Presidency of Religious Af- 
fairs). Istanbul 1994, IX, olup. 315-317 

yatondebwamu na kiki kye yafuuka oluvan- 
nyuma. 

Okubwatuka kweggulu eririmu n’ebimyaso 
okutiisa ate ne kuwa essuubi, enkuba ego- 
berera okubwatuka ng’eva mu bire n’ensi en- 
kalu okuddamu obulamu. 

Embuyaga ezikunngunta eziranga enkuba 
ne zitambuza ebire nga zibitwala mu bifo 
eby’enjawulo, engeri obuyanja, ennyanja 
ne semayanja gye ziggyamu, okuseeyeeya 
kw’emmeeri ezenkana ensozi nga zizitowa 
enkumi ne nkumi za tani (ne zitabbira), en- 
geri emmeeri zi lugogoma ezifaanana ebi- 
buga bwe ziseeyeeya ku ga ssemayanja nga 
ku zi lugogoma zino kugwako ennyonyi ate 
ne zibuukirako. 6 

•/ Okuwa ebintu ebiyimirizaawo obulamu eri 
ebintu byonna ebiwangaalira mu ggulu ne 
ku nsi. 7 

Ow’ekitiibwa Mawlaana Ruumi yagamba nti: 
“Mutabani, ekisinga okutegeerekeka kwe kulowoo- 
za nti wayinza okubeerayo omuwandiisi awandiise 
ekiwandiike oba nti ekiwandiike kyewandiise kyo- 
kka?” (Mathnawi, elitabo 6, olunyiriri: 368) 

Ruum (Abalooma), 30 : 20 - 46; Shuura (Okwebuuza), 
42 : 29, 32; Yaasiin, 36 : 33 - 41; Baqara (Ente), 2 : 22. 
Bwe kityo laba Ibraahiim, 14 : 32 - 33; Ruum (Abaloo- 
ma), 30 : 40, 48, 54; Faatwir (Omutonzi), 35 : 9; Mu’min 
(Omukkiriza), 40 : 61, 64, 79; Jaathiya (Okufukamira), 45 
: 12; Twalaq (Talaka), 65 :12. 

Faatwir (Omutonzi), 35 : 3. 

“Owange ggwe omusajja atali mutendeke, kikola 
amakulu okulowooza nti waliwo omuzimbi - eyako- 
la pulaane n’azimba ennyumba - oba nti ennyumba 
yeereetawo yokka awatali muzimbi? Ekisiige ekirungi 
kiyinza okubeera nga kyasigiibwa omuntu muzibe 
ng’alina omukono gumu oba omuntu alina obuma- 
nyirivu asobola okulaba oba okuwulira munda? (Ma- 
thnawi, ekitabo 6, ennyiriri: 369 - 371) 

“Emidalizo, ebisiige, kye kimu bakimanyi oba te- 
bakimanyi, bintu ebikolebwa abantu! Omukozi w’en- 
suwa yeetawaanya mu kukola ensuwa, agiwumba, 
n’agiwa ekifaananyi bw’eneebeera, n’agifuula ensuwa! 
Ensuwa bw’eba terina mubumbi esobola okufuna eki- 
faananyi nga ky’ebeeramu? Olubaawo luyimiridde ku 
mubazzi eray’aluwoola! Singa tekyali bwe kityo, Iwan- 
dibadde lusobola okwekomola ne Iweyuzaamu ne Iwe- 
gatta n’olubaawo olulala? Awatali mutunzi olugoye 
lusobola lutya okwesala ne Iwetunga Iwokka? Owange 
ggwe omuntu ategeera, awatali kintu kitwala mazzi, 
ekkyupa y’amazzi eggyibwamu etya amazzi ate ne 
yejjuza yokka? Naawe wennyini, oggyamu n’ojjuza 
buli mukka gw’otwala munda ne gw’ossa! N’olw’ekyo, 
muntu ggwe ow’amagezi, oli mu mikono emikugu 
egy’Omutonzi Omu era Omunene! Singa ekibikka eki- 
ri ku maaso go kiggyibwako olunaku lumu n’ekifun- 
dikwa eky’okulaba okw’ekyama nga kisumuluddwa, 
ojja kulaba butya obukugu bwe bukyuka okuva mu 
mbeera okudda mu ndala mu mikono gy’omukozi!” 
(Mathnawi, ekitabo 6, Ennyiriri 3332-3341) 





ejtjswssj Eddiini Entukuvu Eyakomererayo: OBUSIRAAMU 


Tekisoboka kunnyonnyola okubeerawo kw’ebin- 
tu n’entambula yaabyo n’enkola nga “ebiggyawo 
obuzzi”. 

N’ekisinga obukulu, Munnasaayansi ow’abantu 
n’ebisolo ow’e Princeton Edwin Conklin (1863 - 
1952) yagamba nti: “Okusuubira nti obulamu bu- 
sobola okubeerawo nga tebulina abussaawo, oso- 
bola kukigeraageranya na kuba nti kisoboka enku- 
luze y’olulimi etefunziddwa okuva mu kubwatuka 
kw’ekkubiro mwe bakubira ebyapa.” 8 


2. Omuntu n’eddiini 

Eddiini ezingiramu ebintu Omutonzi by’aso- 
mesa omuntu okuyamba obulamu bwe nga tannaba 
kufa era n’oluvannyuma lw’okufa kwe. Eddiini ewa 
omuntu agamu ku mateeka asobole okuwangaa- 
lira mu nsi nga talina muntu yenna gw’alumizza. 
Emulaga mu bulambukufu eddembe lye n’amateeka 
asobole okuwangaala ekiseera kye ekimpi ky’alina 
eky’obulamu mu mirembe nga tawaddeeyo bulamu 
bwe na Nkomerero. 

Katonda Owoobuyinza yakola ebitonde bingi 
mu nsi eno. Wabula abantu yabawa ekifo kya njawu- 
lo mu bitonde byonna. Abantu baaweebwa ekirabo 
ky’obusobozi obusukkiridde, ebitonde ebirala bwe 

8. The Evidence of God , olup. 174; Pulofeesa Dr. Vahidii - 
din Han, Islam Meydan Okuyor (Islam is Challenging - 
Obusiraamu Busoomooza), olup. 129. 

bitalina okugeza amagezi, okusalawo, okumanya 
ensonga, okutegeera, okufuna, n’okufuga. Wabula 
obusobozi buno bulinga ekitala ekirina obwogi ku 
njuyi zombi. Singa enjuyi ennungi ezobusobozi zi- 
beera zikozeseddwa bulungi, ziteekawo enteeka- 
teeka ennungi, emikisa n’okufuna ennyo mu bantu. 
So ng’ate enjuyi embi singa ze ziba zikozeseddwa, 
zireeta obubi obutasuubirwa era ne zireetawo emi- 
vuyo egitiisa. Zireeta obukambwe obubi ennyo n’en- 
talo ez’amaanyi. Okusobola okutereeza embeera eno 
n’obusobozi bw’omuntu okuba mu kkubo eggolo- 
kofu, tuba twetaaga amaanyi amalala. Amaanyi gano 
ye ddiini entuufu. Naye omuntu tateekeddwa kwera- 
bira nti Allah ssi mwetaavu gye tuli okubeera abantu 
abamutya (bannaddini), era okussa kwafFe ebiragiro 
eby’eddiini mu nkola talina ky’akuganyulwamu. Wa- 
bula tfe abantu tuteekeddwa okugondera ebiragiro 
by’eddiini ssi lwa kufunamu kwesiima kwokka ku 
Lunaku lw’enkomerero, naye era n’okubeera aba- 
sanyufu mu nsi eno mwe tuwangaalira.” 9 

Ekituufu kiri nti, amadiini gonna agaava mu 
ggulu googera kaati nti omuntu yatondebwa amanye 
Omutonzi we era amusinze. 10 

Abantu abalanga eddiini eri abantu be bayiti- 
bwa bannabbi. Obusiraamu bukkiririza mu ban- 

9. Pulofeesa Dr. M. S. R. al-Buti, Islamic Creed (Isldm 
Akdid— Obusiraamu Nzikiriza), olup. 71 - 76. 

10. Exodus (Okuva), 20/2-3; Deuteronomy (Eky’amateeka 
olw’okubiri), 6/4-5; Matthew (Matayo), 4/10; Acts 
(Ebikolwa by’Abatume), 17/26-28; The Noble Quran 
(Kulaane Ey’ekitiibwa): Adh-Dhariyaat (The Scatterers - 
Empewo Ezisaasaanya), 51 : 56. 

nabbi bonna (abatali ba bulimba) era ne bufuula 
okukkiriza bannabbi akakwakkulizo ak’okubeera 
Omusiraamu. Okusinziira ku nzikiriza y’Obusiraa- 
mu, bannabbi bajja bajjuuliriza wamu n’okwonge- 
rayo omulimo gwa bannaabwe. Bannabbi bakkiriza 
bannabbi abaabasookanga era ne balanga nga bawa 
amawulire amalungi ag’okujja kwa bannabbi abalala 
eri abagoberezi baabwe. 11 N’olwekyo, omuntu akki- 
riza obwannabbi bwa Nnabbi Muhammadi mu ngeri 
y’emu aba akkiriza bannabbi bonna abaamusooka. 
Haatib bin Abii Baltaa (Allah amusiime), bwe yatwa- 
lira Gavana w’e Misiri (Muqawqis) ebbaluwa eyali 
eva ewa Omubaka wa Allah (okusaasira kwa Allah 
n’emirembe bibeere ku ye), yamugamba bw’atyi: 

“Tukukoowoola oyingire Obusiraamu, eddiini 
Allah gye yalondera omuntu. Muhammadi Omulon- 
demu (okusaasira kwa Allah n’emirembe bibeere ku 
ye) ssi ggwe wekka gw’akoowoola naye akoowoola 
abantu bonna. Abagoberezi ba Kristo be bantu abaa- 
singa okulaga omukwano. Nga Ow’ekitiibwa Musa 
(Moses) bwe yayasanguza amawulire amalungi 
ag’okujja kw’Ow’ekitiibwa Yesu, ne Yesu olulwe 
bwe lwatuuka naye yalanga okujja kw’ow’ekitiibwa 
Muhammadi. Okukoowoola kwaffe kwe tukoze 
okujja eri Kulaane kufaanana n’okukoowoola 
abantu abagoberera Tawuraati okudda eri Bayibu- 
li (Enjiri). Buli muntu ateekeddwa okubeera omu- 

11. Pulofeesa Dr. O. F. Harman, Article : “Islam”, Diyanet 
Islam Ansiklopedesi - Encyclopedia of Islam - Mukunn- 
gaanya w ’Obusiraamu (Republic of Turkey, Presidency 
of Religious Affairs), Istanbul 2001, XXIII, 4. 

goberezi wa Nnabbi ow’omulembe gwe. Oli omu 
kw’abo abatuuse ku mulembe gwa Muhammadi, 
n’olw’ekyo nkuyita eri Obusiraamu. Tetukujja ku 
ddiini ya Yesu, wabula ate tukukoowoola okole 
nga obubaka bwe bwe bugamba.” 12 

Pulofeesa Timothy Gianotti omusomesa mu 
Settendekero lye Toronto mu Canada, era eyayingira 
Obusiraamu, oluvannyuma lw’okukkaatiriza enson- 
ga y’okubeera nti bwe yakyuka okudda mu Busiraa- 
mu eddiini gye yalimu enkadde ey’obugoberezi bwa 
Kristo yali tagibuusa maaso, era engeri ki eddiini 
ye enkadde bwe yali ng’eddaala eririnnyisa omun- 
tu okumufuula Omusiraamu, annyonnyola engeri 
Obusiraamu bwe buli eddiiini etwaliramu byonna 
era ng’ezingiramu ebigendererwa by’Obukrisitaayo: 
“Omulimu gw’Obusiraamu kwe kukyusa ssi bantu ba 
ngeri emu yokka ne bubafuula abantu abalina omu- 
gaso mu maaso ga Allah, wabula abantu bonna.” 13 

Hadiisi (ebigambo oba enkola ya Nnabbi 
Muhammadi) 14 emu egamba nti ababaka bonna ba 

12. Okulaba emboozi yonna empanvu wakati wa Haatibu 
(Allah Amusiime) ne Muqawuqisi genda mu Ibn Kathiir, 
al-Bidaaya, IV, 266 - 267; Ibn Sa’ad, I, 260 - 261; Ibn 
al-Hajar al Iswabi, III, 530 - 531. 

13. Ahmet Boken - Ayhan Eryigit, Yeni Hayatlar (New Lives 
- Obulamu obupya), I, olup. 15. 

14. Mukama waffe Omubaka wa Allah (okusaasira n’em - 
rembe bibeere ku ye) yagamba nti: “Nze ku mutabani wa 
Mariyamu, nze nsinga abantu bonna okumubeera okumpi. 
Bannabbi baalugada abagatta kitaabwe naye ne baawula 
bannyabwe. Tewali Nnabbi mulala wakati wange naye.” 
(Bukhari, Anbiyaa - Bannabbi), 48; Muslim, Fadhwail 
(Emirimu Emimngi), 145. 

luganda. Olulyo luno olumu lutegeeza nti eddiini 
zonna entuufu zirina emisingi gye gimu. Okuki- 
teeka mu bigambo ebirala, eddiini entuufu yasigala 
nga y’emu okuva ku nnabbi eyasooka okutuusa ku 
nnabbi eyasembayo bw’oba otunuulidde emisingi 
gy’obukkiriza n’empisa ezisinga obukulu, naye engeri 
z’okusinza ezimu n’engeri y’okussa mu nkola amatee- 
ka ebyo byo byagenda bikyusibwamu. 15 

Okuva lwe waliwo eddiini entuufu emu yokka, 
kibeera kya bulijjo okusanga nga waliwo okufaanana 
okw’engeri emu oba endala mu ddiini zonna ezaava 
ewa Allah. Okugeza, Obusiraamu bulagira okuyimi- 
rizaawo esswala. Mu Bayibuli ennyiriri zino wam- 
manga zoogera ku gamu ku mateeka g’okusaala: 

“Mujje, tusinze era tukutame; Tufukamire mu 
maaso ga Yahweh, Omutonzi wajfe,” (Zabbuli, 95:6) 

“Moses ne Aaron ne bagwa ne bavunnamira 
ku byenyi byabwe.” (Okubala, 16:20-22) 

“Moses n’avunnamirawo ku ttaka ng’ali mu 
kusinza.” (Okuva, 34 :8) 

“Yesu n’avunnamira ku kyenyi kye.... n’asa- 
ba.” (Matayo, 26 : 39) 

Abayigirizwa olwawulira kino, baagwa ku 
ttaka ne bavunnama...” (Matayo, 17:6) 





15. Pulofeesa Dr. O. F. Harman, Article : “Islam”, Diyanet 
Islam Ansiklopedesi - Encyclopedia of Islam (Republic of 
Turkey, Presidency of Religious Affairs), Istanbul 2001, 
XXIII, 3. 






EKITUNDU EKISOOKA 
EBIKULU EBYAWULA OBUSIRAAMU 


1. Ekigendererwa ky’Obusiraamu Kwe 
Kwawula Allah Nti Ali Omu ( Tawhiid) 

Eddiini zonna entukuvu zisomesa okwawula 
Katonda nti ali Omu. Tewali kyonna kimufaanana. 
Okwawula Allah Oweekitiibwa kuno Bulayimu 
yakunnyonnyola taata we Azar. 16 Omusingi omukulu 
eddiini y’Obuyawudi (Obuyudaaya) gw’essaako essi- 
ra kwe kwawula Katonda. Okusinziira ku Tawuraati, 
Adamu, omuntu eyasooka, abaana be, Nuuhu, 17 Bu- 
layimu, Is’haaqa, Yakobo, ne Yusuf (Yezefu oba Jo- 
seph) bonna bakoowoola abantu okusinza Katonda 
Omu. Mu Mateeka Ekkumi agaaweebwa ow’ekitiibwa 
Musa ne mu bitundu ebirala mu Tawuraati (Torah), 
ekintu ekisinga okuteekebwako essira kwe kwawula 
Katonda nti ali Omu. 18 Zabbuli (Psalms) eyakkira ku 
w’ekitiibwa Daudi mulimu okusaba okwolekezebwa 
Katonda Omu. Ow’ekitiibwa Yesu naye yakikkaa- 
tiriza nti etteeka erisooka mu ddiini kwe kwawula 
Allah. 19 


16 . 

17. 

18. 

19. 


Kulaane Ey’ekitiibwa, Mariyamu (Mary), 19 : 42 - 47. 
Genesis (Lubereberye), 1:26- 28; 4 : 26; 6 : 9. 

Exodus (Okuva), 20:2-3; Deuteronomy (Eky’amateeka 
lw’okubiri), 6:4-5. 

Mark (Mariko), 12 : 28 - 29. 

Okuger aageranya ennyo mu ddiini y’Ekiyudaaya 
kwaleetera abantu bano Katonda okumunnyonnyola 
ng’omuntu, era n’okwagala okungi okwabuuka ensalo 
abantu kwe baalina, kwafuula omuntu Yesu Katonda, 
ekintu ekyaleeta okutabulatabula okwawula Allah 
nti ali Omu ne kufuuka obusatu. Obusiraamu n’era 
bw’atangaaza eky’okwawula Katonda, nga mu ngeri 
eyo bwagoba ebirowoozo ebikyamu ebyali bibubisse 
okumala ekiseera ekiwanvu, ne buyita Obuyudaaya 
n’Obugoberezi bwa Kriso okubwegattako bukakase 
nti Katonda ali Omu (tawuhiidi). 20 

Obujulizi obwenkukunala obumanyiddwa 
obukwata ku Mutonzi nti ali Omu bwannamunigina. 
Kulaane egamba nti: 

“Teyazaala mwana yenna, era teri katonda 
yenna awamu naye: (singa waaliwo bakatonda 
abangi), buli katonda yanditutte bye yatonda, era 
abamu bandyefudde kitalo eri bannaabwe! Allah 
atenderezebwe (Ali wala nnyo n’ebyo bye bamugat- 
tako!” (Mu’minuuna [Abakkiriza], 23 : 91) 

“Singa, mu ggulu ne ku nsi, waaliyo bakatonda 
abalala awamu naye, wandibaddewo obutali bute- 
benkevu mu byombi (eggulu n’ensi)! Naye okuten- 
derezebwa kwa Allah, Katonda wa Namulondo (ali 
waggulu nnyo n’ebyo bye bamugattako!” (Anbiyaa 
[Bannabbi], 21 : 22) 

20. Aali Imraan (The Family of Imraan - Ab’enju ya Mula - 
ne), 3 : 64. Pulofeesa Dr. O. F. Harman, Article : “Islam”, 
Diyanet Islam Ansiklopedesi - Encyclopedia of Islam 
(Republic ofTurkey, Presidency of Religious Affairs), Is- 
tanbul 2001, XXIII, 4. 

Okuva okubeerawo kwa bakatonda abasukka ku 
bwe kiraga ebitendo eby’obutali butuukirivu okugeza 
obutabeera na maanyi gamala, okubaako ky’abulako, 
n’okubeera nga yatondebwa butondebwa, kiba kika- 
kata okukkiririza mu bw’omu bw’Omutonzi. 

Okwawula Allah era kusobola okutegeerwa nga 
tuyita mu kifaananyi kino: enkuba etonnya okuva 
mu bire, ennyaanya oba kaamulali ebimera oku- 
va mu ttaka, apo ( apple ) ne pear ebimera ku muti, 
byonna birina enfaanana y’emu ne langi ze zimu mu 
nsi. Nga tofuddeeyo ku bbanga eribyawula, byonna 
biringa buli kimu ekimanyi kinnaakyo. Kino nno ki- 
raga abantu nti ebintu byonna ebiriwo byatondebwa 
Omutonzi omu. 

Okusinziira ku Busiraamu, amazambi agasinga 
obunene mulimu okugaana okukkiriza Katonda (nti 
gy’ali), okumugattako ekintu oba omuntu mu bwen- 
nyini bwe, ebitendo bye, ebikolwa bye, n’okwetantala 
okubembeka obwakatonda ku kintu oba omuntu 
yenna atali Ye (Katonda). Ezzambi lino liyitibwa 
“shirk okugatta ku Katonda) era nga lye lisinga 
amazambi gonna amanene obubi. Katonda Owoo- 
buyinza okumugattako ebintu ebirala yakwogerako 
nga “okukola obubi okusembayo” era nga “okuyiiya 
ezzambi erisingirayo ddala obubi.” 21 

Allah yagamba nti wadde ng’ayinza okusonyiwa 
ezzambi eddala lyonna nga bw’aba ayagadde, naye 
tajja kusonyiwa bantu abo abaamugattako ekintu 




21. Luqmaan, 31 : 13; An Nisaa (Women - Abakazi), 4 : 48 

ekirala singa bafa nga tebeenenyezza. 22 Engeri yokka 
ey’okuva mu mbeera ey’okugatta ebintu ebirala ku 
Katonda kwe kuyingira mu tawuhiid. 


2. Obusiraamu ye Ddiini ey’Obubumbwa, 
Tekoonagana na Magezi 

Obusiraamu bukwata ku bantu bonna. Ama- 
teeka gaabwo amakulu gaakolebwa ssi kusinziira 
ku bintu ebigwawo obugwi, eby’ekiseera, oba ebintu 
eby’enjawulo ebitajjudde (ebikendeevu), wabula gaa- 
teekebwawo okusinziira ku butonde obwanamad- 
dala n’ebyetaago by’abantu ebituukagana n’engeri 
gye baatondebwamu. Olw’ensonga eno, Obusiraamu 
ddiini ya bubumbwa eteggwa ku mulembe. Emi- 
singi gyayo egy’obukkiriza tegyesigamiziddwa ku 
bintu bya kuteebereza, wabula byesigamiziddwa ku 
magezi n’ebintu ebya ddala eby’eyolefu. Olw’ensonga 
eyo, Obusiraamu tebukoonagana na bintu ebituufu 
ebya saayansi. Bwe weetegereza ebiragiro ebikwata 
ku kusinza n’enkola, kyeyolekerawo engeri ennungi 
ebiragiro ebyo gye bigya mu butonde bw’omuntu. 

Okuva amagezi bwe gali ekitendo ekisinga oku- 
beera ekikulu mu muntu, Kulaane amaanyi egassa 
ku kukozesa amagezi n’okulowooza. Kulaane eyita 
abantu balowooze, bakole okunoonyereza, era bako- 
zese amagezi mu ngeri yonna esoboka mu aya nga 
lusanvu mu ataano (750). 23 

22. An Nisaa (Women - Abakazi), 4:48, 116. 

23. Ay§e Sucu et al., Genglik ve Din (Youth and Religion - 
Abavubuka ne Ddiini) olup. 220. 

Abantu abatakkiriza Mubaka wa Allah bwe baa- 
gamba nti: “Tulage ku byamagero ebimu tusobole 
okukkiriza Allah era tukukkiririzeemu nga omuba- 
ka,” Allah ekirowoozo kyabwe teyakyagala. Yabakuu- 
tira bukuutizi okutunuulira ensi ne mu bbanga ba- 
birowoolerezeeko okusinga okwagala okulaba ebya- 
magero olwo basobole okukkiriza. 

Okuva Obusiraamu lwe buteeka ennyo essira ku 
magezi, bugaana ekintu kyonna ekiyinza okubikka 
amagezi n’okutegeera okugeza ng’ebitamiiza n’ebira- 
galalagala (enjaga). Kitegeerekeka mu magezi aga bu- 
lijjo nti ekisingako obulungi eri abantu kwe kubeera 
abazuukufu okusinga okubeera abatategeera bulungi 
(abatamidde), era nti obugayaavu oba obutamiivu 
tebulina mugaso gwe bireeta eri omuntu. 

Ekiva Busiraamu okubeera eddiini y’obubum- 
bwa, kwe kuba nga bulijjo buteekawo amateeka 
agasoboka. Teri kiragiro mu Busiraamu kitasoboka 
kuteekebwa mu nkola - era teri kiragiro kizibu mu 
butonde bwa muntu. Ebimu ku by’okulabirako bye 
bino: 

• Bwe waba tewali mazzi gamala kutawaaza 
(okufuna wuzu) oba omuntu bw’aba nga tasobola 
kukozesa mazzi olw’ensonga ezeekuusa ku bulamu, 
omuntu oyo asobola okukozesa ettaka ettukuvu (kye 
bayita tayammum). 

• Singa omuntu tasobola kusaala ng’ayimirid- 
de, esswala ye asobola okugisaala ng’agalamidde oba 
n’okulaza n’omutwe. 

• Okusiiba bwe kuba tekusoboka kukolebwa 
mu buliwo, kusobola okukolebwa mu biseera eby’omu 
maaso oba okuwa abaavu ssente (oba eby’okulya) mu 
kifo ky’okusiiba. 

• Okuwaayo omutemwa ogw’etteeka mu Busi- 
raamu (zaka) oba okulamaga olw’e Makka (okukola 
hijja) bikakata (bifuuka faradhwa) ku bantu abo bo- 
kka abalina eby’obugagga ebimala. 

• Omuntu ayita abantu okuyingira Obusiraa- 
mu avunaanyizibwa ku kubannyonnyola bunnyon- 
nyozi Obusiraamu mu ngeri esikiriza; talina kukola 
“kyonna ekyetaagisa okulaba ng’abantu abo bafuuka 
Basiraamu.” 


3. Teri munnaddiini akola nga kayungirizi 
wakati wa Katonda n’abaddu be / Teri 
Kibinja (kyetongodde) ekya Bannaddiini 
mu Busiraamu 

Omumanyi omu ow’Obusiraamu yagamba nti: 
“Amakubo agatuusa omuntu eri Allah mangi nnyo 
ng’omukka ebitonde gwe bissa.” Okukissa mu bigam- 
bo ebirala, buli muntu alina eddembe okutuusaako 
Katonda by’ayagala butereevu. Buli bantu basobola 
okulaajanira Allah nga bayita mu sswala zaabwe 
wamu n’okumusaba okusonyiyibwa. Omuntu bw’ad- 
da eri Allah mu bwesimbu, ajja kumusanga ng’ali 
naye. 

Katonda bulijjo akuutira abantu okusaala n’oku- 
saba okusonyiyibwa. Akyoleka bulungi nti ye Musaa- 
sizi ennyo, ajja okusonyiwa ebyonoono ng’ayita mu 
kwanukula edduwa zaabwe. Okwanukula edduwa 
n’okusonyiwa ebyonoono Allah Yekka y’akukola. 
Kino kiri kityo kubanga Ye wa maanyi. Teri kitonde 
kisobola kukozesa buyinza bwe. Okulabira obuyinza 
bwa Allah mu kitonde kyonna kubalibwa nga “ku- 
sinza bakatonda abangi.” 

Mu Busiraamu bannaddiini tebeetaagisa mu 
bintu ng’okusinza, okusaba oba ebikwatagana 
n’okuwasa (oba okufumbirwa). Buli Musiraamu alina 
okuyiga ebikwata ku ddiini nga bwe yeetaaga. Abasi- 
raamu bwe bakunngaana okusaala, beerondamu oyo 
abasinga okumanya n’okutya Katonda abakulembere 
(abeere Imaamu waabwe). Omulimo gw’abamanyi 
Abasiraamu gukoma ku kunnyonnyola n’okusomesa 
emisingi gy’eddiini, n’okutangaaza n’okulunngamya 
abalala eri ekkubo ettuufu nga bababuulirira n’oku- 
bawa amagezi. Tebalina maanyi kusonyiwa byonoo- 
no oba okwanukula edduwa nga bayita mu kwekiika 
wakati wa Katonda n’abaddu be. 

Abantu bwe baatandika okuteekawo bakayuni- 
girizi wakati wa Katonda n’abaddu be, ekyavaamu 
kwali kutandika kusinza masanamu. Bamusinzabi- 
bumbe b’e Makka beewozangako nti ensonga yokka 
eyabasinzisanga amasanamu (ebifaananyi oba ebi- 
bumbe) kubeeranga baali bageetaaga okubasembeza 
okumpi ne Katonda . 24 Ekiseera bwe kyayita baatan- 




24. Az Zumar (The Companies - Ebibinja), 39:3. 

dika okutuuma bakayungirizi abo ebitendo n’amaa- 
nyi eby’obwakatonda. 


4. Obusiraamu Buteekawo Okwenkanyan- 
kanya Wakati w’Ensi n’Enkomerero, 
eby’Omubiri n’Eby’omwoyo 

Obusiraamu buteeka essira ku kubeera mu 
makkati n’obutaba na kwekubiira. Bwe bubeera buwa 
obuzito ku ludda lwe kintu, ate tebusuulirira ddala 
ludda lulala. Okuva Allah lwe yatonda enjuyi zombi 
ez’omuntu ate ng’abantu zombi bazeetaaga, tekyan- 
dibadde kituufu oludda olumu okulwerabirira dda- 
la. Kibeera kya bwenkanya okufa ku buli ludda nga 
bwe kyetaagisa. Bwe tutunuulira nga tuva ku ludda 
luno, ensi eno kirabo kya muwendo nnyo nga mwe 
muyinza okuyitibwa okusiga okusobola okufuna En- 
komerero ennungi. Omuntu ateekeddwa okukozesa 
ekirabo kino okunoonya okusiima kwa Katonda. 
Enkomerero kye kigendererwa ekyannamaddala era 
omuntu kino tateekeddwa kukyerabira. 

Ng’enkola ey’eby’ensi (etali ya ddiini) bw’essa es- 
sira ku by’ensi byokka, n’enkola y’ekinnaddiini essa 
essira ku nkomerero yokka nayo tesobola kumatiza 
muntu. Ekimu tekyandiweereddwaayo nga saddaaka 
ku lwa kirala, byombi birina okupimibwa obulungi 
ne mu ngeri entuufu era ne biteekebwateekebwa mu 
ngeri ennungi ebikwataganya obulungi. 

Omwoyo n’omubiri bye bikola enjuyi zombi 
ez’omuntu. Wadde ng’omwoyo kye kintu ekisinga 
obukulu, omubiri gwe gukola emirimo. Bwe biba te- 
biri byombi tewali kisobola kukolebwa. N’olw’ekyo, 
tekiba kituufu ebirowoozo okubimalira ku mwoyo 
gwokka omubiri ne gusuulirirwa. Okusinziira ku 
Nnabbi wafFe (okusaasira kwa Allah n’emirembe bi- 
beere ku ye) kye yatugamba, ekimu ku bintu abantu 
bye bajja okusooka okubuuzibwa ku Lunaku lw’en- 
komerero y’engeri gye baakozesaamu obulamu bwa- 
bwe . 25 

Obusiraamu bw’atulagira obutabeera na kweku- 
biira ne bwe kuba mu kukola ibaada (okusinza) oku- 
geza ng’okusaala, okusiiba, n’okuwaayo omutemwa 
gw’abaavu (zaka). Tebwawagira kusinza okuyitiridde 
okutalekaamu muntu kassa . 26 


5. Obusiraamu Buwagira Okuyiga Omuli 
Saayansi, Amagezi n’Eddiini 

N’okutuusa kati tewali kwawukana oba butak- 
kiriziganya wakati w’Obusiraamu ne Saayansi. Obu- 
siraamu tebwakoma ku butawera Saayansi mu bya- 
faayo byabwo byonna; wabula ate buzze buwagira 

25. Tirmidhi, Qiyaamah (Olunaku lw’okuyimirira mu Bb - 
liro), 1/2417. 

26. Laba Bukhari, Swawm (Okusiiba) 55, 56, 57, Tahajjud 
(Esswala gye bazuukukira ekiro) 7, Anbiyaa (Bamiabbi) 
37, Nikaah (Okufumbirwa oba Okuwasa) 1, 89; Muslim, 
Nikaah, Swiyaam (Okusiiba), 181 - 193; Abu Dawuda, 
Swawum (Okusiiba), 55 / 2428. 

ne ssekuwagira yenna Saayansi era ne bukifuula kya 
buwaze eri abasajja nabakazi okunoonya okuma- 
nya. Ku ludda olulala, nebivumbulwa mu Saayansi 
tebiragangayo nsobi yonna eri mu Busiraamu; wa- 
bula ate buli kaseera bigenda bikakasa bukakasa 
Obusiraamu bye busomesa era nga tewali nsonga 
lwaki byandiwakanyizza Obusiraamu bye busomesa. 
Saayansi agezaako okuvumbula amateeka gebintu 
ebiriwo ebyo Allah bye yatonda nga (saayansi) ayita 
mu kubinoonyerezaako. Obusiraamu ddiini ya Ka- 
tonda era ng’ekuumibwa mu mbeera yaayo nga bwe 
yajja. Olwo n’ebeera nga ya byombiriri. Okuvumbula 
n’okutumbulwa okwa Saayansi gye bigenda bikoma 
okukolebwa, n’ekitiibwa kya Allah, amaanyi ge n’oku- 
manya kwe ensonga ebitaliiko kkomo gye bikoma 
okweyongera okumanyibwa obulungi, era n’okukki- 
riza kw’abantu mu Allah gye kukoma okunnyikira. 
Olw’ensonga eyo, Saayansi kitundu ekiri munda mu 
Busiraamu. 

Waliwo amannya mangi mu mannya ga Allah 
amalungi agategeeza nga Allah bw’ali Omumanyi wa 
byonna, era nga bw’amanyi buli kintu ne bwe kiba 
nga kikwekeddwa oba nedda. Abaddu ba Allah ba- 
teekeddwa okukola kyonna ekisoboka okulaba nga 
bagabana ku kitendo ekyo eky’okumanya okutukuvu. 
Waliwo hadiisi nnyingi ne aya za Kulaane ebikubi- 
riza abantu okunoonya okumanya. Allah Owaawag- 
gulu agamba bw’atyi: 

“Gamba nti: Katonda wange! Nkusaba onnyon- 
gere okumanya.” (Twa-ha, 20:114) 

“Allah ajja kusitula eddaala ly’abo abakkiriza 
mummwe n’abo abaaweebwa okumanya.” (Mujaadilah 
[Omukazi Awaaba], 58:11) 

Mukama waffe Omubaka wa Allah (Okusaasira 
kwa Allah n’emirembe bibeere ku ye) yagamba nti: 

“Omuntu bw’akwata ekkubo n’ekigendererwa 
eky’okunoonya okumanya, Omuntu oyo Allah amu- 
teeka mu limu ku makubo agamutuusa mu Jjana. 
Okuva bamalayika lwe babeera abasanyufu olw’ekyo 
ky’akola, bamubikka ebiwawaatiro byabwe. Buli 
kintu ekiri mu ggulu (zonna) n’ensi, n’eby’ennyanja 
(obwennyanja) ebiri wansi mu mazzi bisaba Allah 
asonyiwe omuntu anoonya okumanya. Enkizo aba- 
manyi gye balina ku bantu abasinza y’enkizo omwezi 
omujjuvu gye gulina ku mmunyeenye endala zonna. 
Abamanyi be basika ba Bannabbi. Bannabbi tebaa- 
leka zaabu na ffeeza eby’okusikirwa; wabula baaleka 
kumanya. Omuntu oyo yenna atwala eky’obusika 
kino aba atutte ekyengera kya maanyi.” (Abu Dawuda, 
Knowledge [Okumanya], 1 / 3641; Tirmidhi, Knowledge [Okuma- 
nya], 19 / 2682. Era laba Bukhari, Knowledge [Okumanya], 10; 
Ibn Maajah, Muqaddimah [Ebyanjula], 17). 

“Okumanya ensonga kye kintu ekyabula Omuk- 
kiriza ky’anoonya; kitiibwa kye, ekisembayo waggulu, 
okukironda awo wonna w’aba akisanze.” (Tirmidhi, 
Knowledge [Okumanya], 19 / 2687; Ibn Maajah, Piety [Okutya 
Katonda], 13). 

“Ennyonta y’Omukkiriza ey’okwagala okumanya 
teri kisobola kugimumalako, okutuusa Iw’alituuka ku 

ntikko y’okutuuka - Ejjana.” (Tirmidhi, Knowledge [Oku- 
manya], 19 / 2686) 

Eyo ye nsonga lwaki Abasiraamu beesogga eki- 
saawe ky’okunoonyereza okwa Saayansi era ne baku- 
twala ng’okusinza. Mu mwaka ogwa 800 CE, Ahmad 
an-Nahawandi yatandika okwekeneenya ebiri mu 
bwengula. Oluvannyuma baazimba ebifo ebikebere- 
rwamu eby’amaanyi. Bwe baamala okukola ebinoo- 
nyereza ku bwengula, baapima obuwanvu obw’obwen- 
gula obuli wakati w’enjuba, emmunyeenye ne ssen- 
gendo endala, ebiseera eby’omu bwengula, obuwanvu 
bw’ensozi, n’obuwanvu (mu kukka) obw’enzizi. Ebyava 
mu bintu bino kwe kuba nga edda ebyatwalibwanga 
okubeera ebitakyuka byaddamu okwetegerezebwa era 
emmunyeenye ne ziteekebwateekebwa buto. Emmu- 
nyeenye empya zaavumbulwa, eddaala ly’okukyuka ne 
lipimibwa bupya, entambula y’enjuba ey’oku ntikko 
ne yeekenneenyezebwa era n’eteekebwa ku mmunyee- 
nye ezitatambula, n’ebirala ebikulu ebyavumbulwa 
ebikwata ku ntambula ya zi ssengendo. 

Abasiraamu baakozesa amakubo amapya mu 
kubala mu by’obwengula. Okusinga okwesigamira 
ku kitangaala, baakozesa enjuyi n’emisittale awamu 
n’emiwaatwa n’engabanyagabanya era ne basobola 
okufuna engeri ennyangu ey’okufunamu ebipimo 
ebirungi. Baasobola okutuuka ku ddaala eryali lita- 
tuukibwangako mu bukugu obwekuusa ku kupima 
entambula y’emmunyeenye zi ssengendo. 27 


27. Pulofeesa Dr. Seyyid Hiiseyin Nasr, Islamic Scie - 
ce (Saayansi w’Obusiraamu) Istanbul 1989, olup. 

Okufaananako nebyo, Abasiraamu era baakola 
okuvumbula mu geology (ebikwata ku nkula y’ensi 
entondebwa, n’enkyukakyuka yaayo), ebikwata ku 
by’obugagga eby’omu ttaka, eby’ebirime, eby’ebisolo, 
okubala, physics (ebikwata ku bbugumu, ekitangaala 
n’amaanyi amalala), chemistry (kiimiya), obusawo, 
n’eby’okutabula eddagala era ne bakola omulimo mu- 
nene ddala mu kutumbuka kwa Saayansi ow’ebintu 
ebyo. Ibn Siina (980 - 1037) n’okuvumbula kwe 
yakola mu masomo amakumi abiri mw’omwenda 
(29) ag’enjawulo, yali kakensa ow’amaanyi eyagguli- 
rawo bannassaayansi abazungu oluggi. Ekitabo kye 
al-Kanuun fil Ttwibbi (The Canon in Medicine oba 
Amateeka g’obusawo), kyasomesebwa mu ssema- 
tendekero z’omu Bulaaya okumala emyaka lukaaga 
(600) lulamba nga kikozesebwa ng’ekitabo ekisome- 
sebwamu. Omuntu eyasooka okwogera ku mulimu 
gwa retina (ekitundu ekisangibwa emabega w’eriiso 
ekiweereza ekitangaala eri obwongo) yali Ibn Rus- 
hd (1126 - 1198). Ekitabo ekikwata ku liiso, Tadh- 
kiratul Kahhaaliina (Okujjukiza abasiiga obwanja), 
ekyawandiikibwa Ali bin Isa (mu kyasa eky’ekkumi 
n’ekimu - XI) kyasigala nga kye kitabo ekikozesebwa 
mu kusomesa ku by’eriiso oba okulaba n’ekitangaala 
(optics) okumala ebyasa ebiwera era nga kyawuu- 
nulwa mu nnimi omwali Olulattini, Olugyamani, 
n’Olufalansa. Ammaar bin Ali (ekyasa eky’ekkumi 
ne kimu - XI) yalongoosa eriiso ebyasa mwenda 
emabega era n’annyonnyola engeri gye yakolamu 
yalongoosa eriiso okulijjako ekifu mu kitabo kye 
Al-Muntakhab fi Elaajil Ayni. Ekitabo kino kya- 

wuunulwa mu nnimi za Bulaaya enkulu ezaaliwo 
mu kiseera ekyo. Ibn al-Haytham (Alhazen) (965 
- 1051), omukugu mu bya physics ye yatandikawo 
saayansi w’amaaso (optics) era nga ye yasookera 
ddala okukola galubindi. Ali bin Abbaasi (994) ya- 
longoosa omuntu kansa (obulwadde bwa kookolo) 
okwava obukodyo obukozesebwa mu kulongoosa 
olwaleero. Ekitabo mukunngaanya ekiyitibwa Kitaa- 
bul Maliki kikeberwamu olwaleero era kitendereze- 
bwa. Abul Qaasim az-Zahraawi (963 - 1013) yafuula 
essomo ly’okulongoosa ng’essomo eryetongodde, era 
yakuba ebifaananyi eby’ebintu ebiwera nga ebikumi 
bibiri (200) ebikozesebwa mu kulongoosa era n’an- 
nyonnyola buli kimu bwe kikozesebwa mu kitabo 
kye ekiyitibwa Tasriifu. Okusaasaana kw’obutonde 
obusirikitu kwavumbulibwa Ibn Nafiis eyawangaala 
wakati w’emyaka 1210 ne 1288 era kino n’akinnyon- 
nyolera mu bye yawandiika ku kitabo kya Ibn Siina 
ekiyitibwa Kanuun. Akshemseddin (1389 - 1459) 
ayogera bino ku bulamu obunyinkuuli (microbes) 
mu kitabo kye kye yatuuma Maddat al Hayaat. 

“Kikyamu okulowooza nti obulwadde bugwa 
ku bantu nga tebalina gye babujja. Obulwadde busii- 
gibwa busiigibwa. Okusaasaana kuno kuzuuka oku- 
sinziira ku bulamu bw’ensigo entono ennyo eriiso 
lyokka ze litasobola kulaba (ng’omuntu takozesezza 
bitangaaza).” 


Haarizmii (780 - 850), ye yasookoera ddala 
okukozesa nnamba (omuwendo) eya zero (0) mu 
kubala, yateekawo omusingi gwa algebra era n’agu- 

tuuma erinnya n’ekitabo kye ekiyitibwa al-Jabr wal 
Muqaabalah. Batabani ba Musa (ekyasa eky’om- 
wenda) baapima obugazi bw’ensi ne bafuna ensobi 
entono ddala. Beyruunii (973 - 1051), eyavumbula 
mu masomo agawerako, yakiraga nti ensi yeetooloo- 
la yo yennyini ate ne yeetooloola n’enjuba, era n’api- 
ma bulungi obugazi bw’ensi ng’akola okunoonyereza 
mu kibuga ekiyitibwa Nendene mu India. Amateeka 
(agali mu nnyukuta) ge yaggyamu mu nsonga eno 
gaamanyika nga “Tbe Beyruni formula” mu Bulaaya. 
Battani (Albategni) yabala omwaka ogw’enjuba 
n’afuna ensobi entono eyenkana obutikitiki abiri mu 
buna (24). Ismail Jawuhari (950 - 1010) yagezaako 
okubuuka mu bbanga omulundi ogwasookera ddala. 
Ibnul Firnasi ye yasooka okukola ennyonyi mu 880. 
Yabeera mu bbanga akaseera akawera ate n’akka mu 
kimpoowooze n’ennyonyi ye gye yali akoze mu byoya 
by’ebinyonyi n’engoye. Raazi (864 - 925) yayogera 
ku maanyi agasika. Christopher Colombus (1446 
- 1506) ye yagamba nti eby’ensi America okubee- 
rayo yabimanyira ku Basiraamu, naddala okuva mu 
kitabo ekya Ibn Rushd (1126 - 1198). Idrisi (1100 
-1166) yakuba maapu ebyasa munaana ebiyise naye 
nga zaali zifaanana ne maapu z’ensi yonna ze tuko- 
zesa kati. 28 


28. Okumanya ensibuko n’ebifaananyi ebikwata ku nsonga 
eno laba Pulofeesa Dr. Fuat Sezgin, Science et technique 
en Islam I - V, Frankfurt, 24 ( Islam 'da Bilim ve Teknik 
I - V Ankara 2007 - Saayansi ne Teknoloogiya w ’Obu- 
siraamu) n’ebitabo bye ebirala; Pulofeesa Dr. Seyyid 
Huseyin Nasr, Islamic Science An illustrated study, Word 
of Islam Festival Pub. Co. Ltd., England, 1976 (Islam ve 
Ilim, Istanbul 1989 ( Saayansi w’Obusiraamu, essomo 

Okuyita mu byafaayo mu bifo ebingi, obugun- 
jufu bungi obuvuddeyo, era nga bwonna buyambye 
mu kutumbula Saayansi nga buyita mu kubaako ne 
kye bukola. Abasiraamu nabo baaganyulwa oku- 
va mu bugunjufu obwasooka. Bino babyogerako 
nobwewombeefu n’obwetoowaze naye nabo, ku 
ludda lwabwe, ne babaako ne kye baakola kinene 
mu kutumbula Saayansi. Ebitabo ebyawandiikibwa 
mu bugunjufu obwasooka byawuunulwa abama- 
nyi Abasiraamu naye ebyali mu bitabo ebyo tebya- 
mala gatwalibwa nga tebabisengezze. Byamalanga 
kwekenneenyezebwa okusooka ne bitereezebwa mu 
ng’ebitundu ebitali bituufu biggyiddwaamu. 


6. Obusiraamu Butwala Obwenkanya 
ng’Ekintu Ekisinga Okubeera Ekirungi 

Katonda y’alina obwenkanya obujjuvu era ta- 
lina ky’akola mu kwekubiira. Erimu ku mannya ge 
amalungi lye al-Adl, ekitegeeza nti alina obwenka- 

erinnyonnyoddwa ); Dr. Sigrid Hunke, Allahs sone iiber 
dem Abendland-Unser Arabischen Erbe, Germany 1960; 
Carra de Vaux, Les Penseurs de l’Islam, Paris 1923; 
Avicenne, Paris 1900; Pulofeesa Dr. Mehmet Bayrak- 
tar, Islam ’da Bilim ve Teknoloji Tarihi (The History of 
Science and Technology in Islam (Ebyafaayo bya Saayan- 
si ne Tekinoloogiya), Ankara 1985; $aban Dogen, Mus- 
liiman Ilim Onciileri Ansiklopedesi (The Encyclopedia of 
Muslim Pioneers of Science - Mukunngaanya w ’Abasi- 
raamu Abaasooka mu Saayansi), Istanbul 1987; http:// 
www. 1001 inventions.com 

nya obujjuvu. 29 Olw’ensonga eyo, naffe, abaddu be, 
atusuubira okulaga obwenkanya obujjuvu wamu 
n’okukola obulungi. Allah agamba mu Kulaane 
eyekitiibwa nti: 

“Abange mmwe abakkiriza! Muyimirire bu- 
tengerera ku lw’obwenkanya, nga muli abajulizi eri 
Allah, ne bwe kiba nga kikutte ku mmwe mwen- 
nyini oba ku bakadde bammwe oba ku b’oluganda 
lwammwe...” (An-Nisaa [abakyala], 4 : 135) 

Obusiraamu bulagira okubeera abenkanya ne 
bwe kiba kiri ku balabe: 

“Abange mmwe abakkiriza! Munywerere ku 
lwa Allah ng’abajulizi mu kukola obwenkanya era 
temukkiriza okukyawa abalala kwe babalinako 
okubawugula ne mukola obukyamu era ne muva 
ku bwenkanya. Mubeere benkanya: ekyo kye kiri 
okumpi n’okukola obulungi (okutya Allah)...” 
(Maa-idah [Emmeeza], 5 : 8) 

Mukama waffe Omubaka wa Allah yawa (Aba- 
siraamu) amagezi okubeera abenkanya kye kimu 
omuntu ali mu busungu oba ali mu mirembe, era 
n’alagaanyisa empeera ennyingi eri abo abafuna eki- 
tendo ekyo. 30 

Obutakkiriziganya obukulu mu Busiraamu buli 
wakati w’abo abatulugunya oba abayamba mu kutu- 


29. Tirmidhi, Deavat (Daawaat - Ebisabibwa), 82 / 3507. 

30. Heysemi (Haythami), I, 90; Nuaym, Hilye (Hilya), H, 

lugunya n’abo abenkanya era abawagira obwenka- 
nya. 

Kulaane entukuvu egamba nti, “Tewabeera bu- 
labe okuggyako kw’abo abalyazaamaanyi.” 31 Kiso- 
boka eri Abasiraamu okuwangaalira mu bantu nga 
mulimu oyo awa ekitiibwa eddembe ly’obuntu kye 
kimu ng’omuntu oyo Musiraamu oba nedda. Wabu- 
la, singa Omusiraamu anyigiriza era n’atawa kitiibwa 
ddembe lya buntu, kiba kikakata ku Basiraamu oku- 
mulwanyisa. Olw’ensonga eyo, ku ludda lw’empan- 
gaala y’abantu okutwalira awamu, ekisalawo wakati 
wa “ffe” na “bo” kwe kunyigiriza oba obwenkanya. 32 

Olw’ensonga eno, amawanga g’Abasiraamu 
gassa ebirowoozo ku bwenkanya. Ekifaananyi kye 
tuyinza okuleeta kye kino. Abasiraamu batwala eki- 
buga ky’e Hims mu Syria. Okuva lwe baalina omu- 
limo gw’okukuuma abantu baamu baabajjangako 
omusolo omutonotono. Mu kiseera ekyo, Heraclius 
Kabaka wa Byzantium yakulembera eggye eddene 
okulumba Abasiraamu mu Yarmuuk. Abasiraamu 
bwe baamanya nti eggye eribalumbye ddene nnyo 
kyabatiisaamu nga balaba bayinza obutasobola 
kwennganga mulabe. Baasalawo okuzzaayo omusolo 
gwe baali bajje ku bantu b’e Hims nga bwe bagamba 
nti: “Okuva lwe tuli mu bulumbaganyi tetulina biko- 
la bimala okubalwanirira n’okubakuuma. Kati muli 
baddembe okweyisa nga bwe mwagala n’okukola nga 

31. A1 Baqara (The Cow - Ente), 2 : 192. 

32. Pulofeesa Dr. Recep $entiirk, Insan Haklari ve Islam 
(Human Rights and Islam - Obusiraamu n’eddembe 
ly ’obuntu), olup. 22. 

bwe muba musazeewo.” Wabula abantu be Hims baa- 
baddamu bwe batyi: 

“Tulayira mu Katonda nti obufuzi bwam- 
mwe n’obwenkanya busingira wala nnyo embeera 
ey’obuyinike, okuyigganyizibwa n’okutulugunyizi- 
bwa gye twalimu. Tujja kulwanyisa Heraclius tulwa- 
nirire ekibuga nga tuli wansi w’obufuzi bwammwe.” 
Abayawudi nabo baagamba bwe batyi: “Tulayira nga 
tukozesa Tawuraati (Torah) nti gavana wa Heraclius 
tasobola kuyingira kibuga kino eky’e Hims okug- 
gyako ng’amaze kutuwangula na kwonoona bintu 
byaffe.” Nga bayita mu kuggalawo emiryango gy’eki- 
buga balwanyisa omulabe ne bamuwangula. Abago- 
berezi ba Kristo oba Abayawudi ab’ebibuga ebirala 
nabo baakola ekintu kye kimu nga bwe bagamba nti: 
“Abalooma n’abo ababagoberera bwe bawangula 
Abasiraamu, tujja kuddayo mu mirembe gye twa- 
vaamu egy’okunyigirizibwa n’okutulugunyizibwa 
era tujja kufuna obuzibu bwa maanyi nnyo. Abasi- 
raamu tubaagaliza buwanguzi mu lutalo luno era tu- 
jja kuyambagana nabo okusinziira ku ndagaano ze 
twakola nabo.” 

Allah bwe yasalawo Abalooma ne bawangulwa, 
Abasiraamu ne bawangula, abantu baggulirawo Aba- 
siraamu emiryango gy’ebibuga byabwe ne basaala 
okulaga essanyu lye baali bafunye, era ne basasula 
n’emisolo gyabwe. 33 




33. Belazuri, Fiituhu’l biildan (Futuuhul buldaan - Okun - 
nula Ebibuga), Beirut 1987, olup. 187. 






ejaswssj Eddiini Entukuvu Eyakomererayo: OBUSIRAAMU 


7. Obusiraamu Ddiini ya Bonna 

Obusiraamu buyita abantu bonna n’amajinni. 34 
Buli muntu, awatali kusosola mu kitundu ky’avaamu, 
langi y’eddiba ly’omubiri gwe, k’abe musajja oba mu- 
kazi, oba eggwanga ly’avaamu, wa ddembe okuyin- 
gira Obusiraamu. Obusiraamu abantu bubateeku- 
lulamu okusinziira ku buvunaanyizibwa bwabwe 
n’eddembe lyabwe, era bubala nti waliyo amawanga 
g’abantu abiri: abakkiriza n’abatali bakkiriza. 35 

Tekikkirizika mu magezi nti enkola Allah gye 
yaweereza eri abantu nga kyengera era eky’okwesii- 
ma - ate ng’okusaasira kwe kubuna ebitonde byonna 
- nti enkola eyo eyinza okubeera ey’abantu ab’oluba- 
tu ng’abalala bonna baggyiddwaako ekyengera kino. 
Ekyo bwe kiba bwe kityo, embeera eno eba ekonta- 
na n’ebitendo bya Allah ekya Rahmaani ne Rahiim 
(Omusaasizi alina okusaasira okubuna era omusaa- 
sizi alina okusasira okw’enjawulo). 36 Omubaka wa 

34. Bigambo bya muwuunuzi w’Oluzungu: Obusiraamu 
bukkiririza mu kubeerayo kw’ebitonde bino era nti birina 
eddembe ly’okusalawo. 

35. Buli muntu abeera wa kibiina kya Nnabbi w’omulembe 
gwe. Abantu abaaliwo n’abajja oluvannyuma lw’ow’eki- 
tiibwa Muhammadi ng’amaze okutumibwa nga Nnabbi 
abo bonna babalibwa nga ba kibiina kye. Wabula, wadde 
ng’abamu bakkiriza obwannabbi bwe, naye waliwo abaa- 
gaana okubukkiriza. 

36. Bino bya muwuunuzi wa Luzungu: Rahmaani k - 
wuunulwa nga Omusaasizi alina okusaasira okubuna 
olw’okuba ng’okusaasira kwe kubuna era ne kuzingiramu 
ebitonde byonna ebiri mu nsi, so nga Raheem kiwuu- 
nulwa ng’okusaasira kwa Allah kw’alisaasira abakkiriza 
bokka ku Lunaku lw’enkomerero. 

Allah (okusaasira kwa Allah nemirembe bibeere ku 
ye) yagamba nti: 

“Allah Owoobuyinza alaga okusaasira kwe eri 
abo abalaga okusaasira. Musaasire abo abali ku nsi 
olwo (Allah) ali mu ggulu naye abasaasire.” (Abu 
Dawuda, Adab [Empisa], 58 / 4941; Tirmidhi, Birr [Okuyisa 
Obulungi], 16 / 1924; Ahmada bin Hanbal, II, 160) 

Hadiisi eno terina kika ky’abantu kya njawulo 
kyeyogerako kyokka, wadde okuba ngekwata ku 
“Basiraamu bokka.” Etulagira ffenna okubeera aba- 
saasizi eri abantu bonna, ebisolo, awamu riebimera. 

Kulaane entukuvu eyogera ku ky’okutuma 
Nnabbi waffe eri abantu bonna riegamba bw’etyi: 

“(Omubaka wange!) Gamba nti: ‘Abange 
mmwe abantu! Nze ndi Mubaka wa Katonda eya- 
tumibwa gye muli, (Katonda) Oyo afuga eggulu 
(zonna) riensi...” (A’araaf, 7:158) 

“(Owange ggwe Muhammadi!) Tetwakutuma 
lwa nsonga ndala wabula okubeera eky’okusaasira 
eri ebitonde.” (An’biyaa [Bannabbi], 21 : 107) 

Olw’ensonga eyo, Omubaka wa Allah (okusaa- 
sira kwa Allah riemirembe bibeere ku ye) mu kiseera 
kye yayita abantu bonna okuyingira Obusiraamu, ssi 
Bawalabu bokka, naye yayita Babyzantine (Abaloo- 
ma ab’ebuvanjuba), Aba-Ethiopia, Abamisiri, riaba- 
lala ng’atumira Bakabaka baabwe ababaka wamu 
riokubaweereza amabaluwa. 37 




37. Wadde ng’ebigambo ebyawandiikibwa mu bbaluwa ezo 
weebiri, ebbaluwa zennyini ezimu omuntu asobola okuzi- 

Okwo oyongerako nti nti Obusiraamu bubuna 
ebiseera n’ebifo byonna. Tebukoma ku biseera oba 
bifo bya njawulo. Olwaleero, kisoboka okulaba Aba- 
siraamu nga bava mu buli kanyomero ka nsi na buli 
ggwanga, naddala mu biseera bya hijja, bonna nga 
bali wamu nga basinza Allah, Katonda Omu, nga 
beetooloola Ka’aba nga Allah bw’alagira - kino kiwa 
ekifaananyi ekyegombesa eky’ekibiina ky’Obusiraa- 
mu n’obwa sseruganda bwe bwolesa. 

Obusiraamu bulina omuzimbo ogusobola 
okumatiza ebyetaago by’abantu bonna. Obusiraa- 
mu bulamu era nkola ya nzikiriza eraba eddembe 
ery’omwoyo, ery’omubiri n’ey’empangaala ya bantu; 
butangaaza ku makulu g’obulamu n’okufa, Katonda, 
bannabbi, bamalayika, Sitaane, ensi, enkomerero, 
empeera, ebibonerezo, ejjana, n’omuliro nga tewali 
ddiini ndala eyinza okubinnyonnyola mu ngeri esi- 
kiriza era ematiza ng’Obusiraamu. 

Okutegeera embeera eno obulungi, kimala oku- 
jjukira bino: Kulaane ematiza ebyetaago by’Abasi- 
raamu byonna ng’ensibuko ey’amateeka n’okusalawo, 
okuva mu biseera ebyasookera ddala ng’ekibiina 
ky’Abasiraamu ekitono kizimbibwa okuva mu bantu 
abanyigirizibwa, okutuusa ku mulembe eggwanga 
ly’Obusiraamu eddene lwe lyateekebwawo okuva 
eriyanja lya Atlantic gye liva okutuusa ku liyanja lya 
Pacific, eggwanga eryo ne lifuuka eggwanga eddene 
mu biseera byalyo. Mu ngeri eyo, ekibiina kino kya- 




raba mu Istanbul Topkapi Museum. Laba http://commons. 
Wikimedia.org/wiki/F ile: Muhammadlettermuqawqis. 
jpg- 

sanga buli kintu ekikwata ku nzikiriza, engeri z’oku- 
sinza, empangaala y’abantu, amateeka agafuga aban- 
tu abali awamu, n’ebyetaago ebirala byonna nga biri 
mu kitabo ekyo ekitukuvu, Kulaane. 38 


8. Obusiraamu Abantu Bonna Bubatwala 
Okubeera nga Benkanankana 

Mu Busiraamu, enkizo mu bantu epimibwa, ssi 
na bintu ebiteewalika oba ebyaggwa edda okugera 
okugeza: omuntu gy’asibuka, langi ye, oba eggwan- 
ga ly’avaamu, wabula enkizo ebeerawo na kubeera 
kumpi ne Allah na kutya Allah, omuntu ky’asobola 
okufuna ng’ayita mu kwefuga n’okulafuubana. Mu 
ngeri y’emu, ebintu nga eby’obugagga, okunyirira, 
amaanyi, oba okukuzibwa n’otuuka ku ddaala erya 
waggulu mu buyinza, ssi bintu bya kulaga busukku- 
lumu ku balala. Ebyo byengera bya Allah by’awa 
omuntu era omuntu by’ateekeddwa okwebaliza mu 
ngeri esinga obulungi, nga buli kyengera kisaanira 
okwebazibwa okusinziira nga bwe kiri. 

Ebyengera ebiweebwa abantu mu nsi eno bi- 
ringa ebibuuzo abayizi bye babuuzibwa mu bigezo. 
Omuyizi talowooza ku kubeera eyeeyagalira mu bi- 
buuzo ebimubuuzibwa, wabula abeera musanyufu 
n’amadaala g’afuna olw’okwanukula ebibuuzo ebyo 
obulungi. Okuva empeera abakkiriza ze bafuna 

38. M. Hamidullah, Kuran-i Kerim Tarihi (The History of 
the Noble Quran - Ebyafaayo bya Kulaane Ey ’ekitiibwa) 
(Ekitundu ekyanjula ekitabo Le Saint Coran), olup. 23. 

nga bakozesezza emikisa n’ebyengera ebibaweebwa 
olw’ekigendererwa eky’okubagezesa lwe zitegeereke- 
ka obulungi ku lunaku lw’enkomerero (sso ssikati), 
tewali nsonga yonna yandyewanisizza muntu mu nsi 
eno. Okwekwenyakwenya okw’ekika ekyo nsobi ya 
maanyi. Bw’atyo, omu ku Basiraamu abagezi abama- 
nyi, Abu Hazim, yagamba nti: “Ekyengera kyonna 
ekitaviirako muntu kusembera kumpi ne Allah gu- 
beera mutawaana.” 

Wadde nga Mukama waffe (okusasira kwa Allah 
n’emirembe bibeere ku ye) yatumibwa ng’eky’okusaa- 
sira eri ensi zonna, olw’olumu bwe yabeeranga alina 
okwogera ku nkizo gye yalina, yagambanga nti «S >d» 
(si kyewuliza) emirundi mingi.” 39 

Mu maaso ga Allah, omukkiriza afaayo ku bu- 
vunaanyizibwa bwe, wa waggulu okusinga abo aba- 
tafaayo. 40 Mukama waffe (okusasira kwa Allah n’emi- 
rembe bibeere ku ye) yalangirira mu Kubuulirira 
Kwe Okwasiibula nti: 

“Abange abantu! Mubeere beegendereza; Ka- 
tonda wammwe ali Omu; kitammwe (Adamu) naye 
ali omu. Mubeere beegendereza! Omuwalabu talina 
nkizo ku atali Muwalabu, wadde atali muwalabu ku 
Muwalabu; wadde omweru ku muddugavu, wadde 
omuddugavu okubeera n’enkizo ku mweru. Bano 

39. Tirmidhi, Menakib (Mannaqibu), 1 /3616; Darimi, M - 
kaddime (Muqaddima - Ebyanjula), 8. 

40. A1 Hujuraat (The Private Quarters - Ebisenge Ebisulw - 
mu), 49 : 13. 

bayinza kusinngana lwa kutya Allah teri kirala.” (Ah- 
mada bin Hanbal, V, 411) 


9. Obusiraamu Bufaayo Nnyo ku Ddembe 
ly’Okusalawo Eddiini Omuntu Gy’asoma 
n’Ery’okubeera n’Endowooza 

Wadde nga Allah yatonda abantu n’abawa en- 
dowooza n’eddembe lyabwe ery’okusalawo, era n’aba- 
laga ekituufu n’ekikyamu, naye tayingirira kusalawo 
kwabwe. Buli muntu yeesalirawo ng’ayita mu ddembe 
ly’okusalawo era ye kennyini ajja kwennganga ebiva 
mu kusalawo okwo. Aya entukuvu egamba nti: 

“(Omubaka wange!) Singa kwe kwali okwaga- 
la kwa Katonda wo, abantu bonna (abali ku nsi) 
bandibadde bakkiriza! Oyinza okukaka abantu, 
nga tebayagala, okubeera abakkiriza?” (Yunus 
[Yona], 10 : 99) 

“Oyo ayagala akkirize n’oyo ayagala agaane 
okukkiriza” (Kahf [Empuku], 18:29) 

“Bwe mugaana (okukkiriza Allah), mazima 
Allah talina ky’abeetaagako; naye obugyemu (obu- 
kaafiiri) tabwagaliza baddu be; bwe muneebaza, 
Allah ajja kubasiima ku lw’ekyo.” (Zumar [Ebibinja], 

39:7) 

Mu biseera by’obutamanya, abakazi abazad- 
de abaana baabwe bwe baafunanga obulwadde 
obw’amaanyi ennyo beeyamanga eri Katonda nti: 

“Omwana wange bw’anawangaala nja kumufuula 
Muyawudi.” Eyo ye nsonga lwaki ekika kya Bayawudi 
ba Banu Nadir bwe baali bawanngangusibwa okuva 
mu kibuga ky’e Madiina olw’okumenya endagaano 
gye baali bakoze ne Mukama waffe Nnabbi, mwalimu 
abaana aba Abasiraamu abapya abaali bafuuliddwa 
Abayawudi. Abasiraamu ab’oluganda lw’abaana bano 
kwe kugamba nti: “Tetujja kuleka baana baffe (Tujja 
kubakwata na maanyi tubakake okukyuka okudda 
mu Busiraamu).” Olw’ensonga eyo Katonda Owoo- 
buyinza yassa aya eno egamba nti: “Tewali kukaka 
bantu kuyingira mu ddiini.” 41 

Obusiraamu tebwetaaga kwekakaatika ku 
bantu. Olw’ensonga eno, bwewala embeera yonna 
ey’okwekakaatika. Butuusa n’okwewala okukakaatika 
okunyigirza mu by’amagezi. Ebyamagero, okugeza, 
tebyali kimu ku makubo amakulu ag’okusaasaanya 
Obusiraamu. Okusaba eby’amagero nga bisinziira 
ku bintu ebyewuunyisa ebyazuuka ku w’ekitiibwa 
Nnabbi tekyayanirizibwa. Okuva Obusiraamu lwe 
bwaliwo ku mulembe obuntu we bwabeerera nga 
buli ku ddaala erya waggulu, bw’ayogera eri amagezi 
n’ebirowoozo n’eby’amagero eby’ebigambo ebya Ku- 
laane. Bweyunga n’abantu nga buyita mu mateeka 
amasengeke n’obujulizi obumatiza. Olw’ensonga eyo 
tebwakozesaako maanyi ng’ekkubo ly’okuyingiza 
abantu. 

41. A1 Baqara (The Cow - Ente), 2 : 256. Abu Dawuda, J - 
had (Okulwana mu kkubo lya Allah), 116/ 2682; Vahidi 
(Waahidi), olup. 85 - 87. 

Munnabyafaayo Omungereza omwatiikirivu 
Philip Marsall Brown yawandiika bw’atyi, “Wadde 
nga baafuna obuwanguzi obw’amaanyi, Abatuluuki 
baawa abantu ab’omu nsi ze baawangula eddembe 
ly’okwetambuliza ensonga zaabwe okusinziira ku 
buwangwa n’obulombolombo bwabwe.” 

Napoleon Bonaparte bwe yalumba Obwaka- 
baka bwa Ba-Ottoman wakati w’emyaka 1798 ne 
1799, yayagala Ba-Armenia abaali bawangaalira mu 
Palastiina ne Syria bagyeme. Kyokka omubaka wa 
Bufaransa eyali mu Istanbul, Sebastiani, yamuwa- 
bula nti: “Ba Arminiya bamativu nnyo n’engeri gye 
bawangaalamu wano era nga tekijja kusoboka oku- 
basikiriza okufuuka abayeekera.” 42 


10. Obwangu (mu mirimo gy’eddiini) Gwe 
Gumu ku Misingi gy’Obusiraamu 

Katonda waffe Owookusaasira okutakoma buli- 
jjo abaddu be abaagaliza bwangu era nga yafuula buli 
kintu mu Busiraamu ekyangu. Aya entukuvu mu Ku- 
laane egamba nti: 

“Tawaliriza mwoyo okuggyako ekyo kye guso- 
bola.” (Baqara [Ente], 2 : 285) 

“Allah abaagaliza bwangu; tabaagaliza buzi- 
bu.” (Baqara [Ente], 2 : 185) 


42. Laba http://www.atmg.org/ArmenianProblem.html. 

“Ye abalonze, era n’atabateera buzibu mu 
ddiini.” (Hajj [Okulamaga olw’e Makka], 22 : 78) 

“Allah ayagala kubawewulako (ku buzibu): 
kubanga omuntu yatondebwa nga munafu.” (Nisaa-i 
[Abakyala] ,4:28) 

Omubaka wa Allah (okusaasira kwa Allah 
n’emirembe bibeere ku ye) yannyonnyola egimu ku 
misingi gy’okwanguyiza mu Busiraamu n’agamba 
bw’atyi: 

“Katonda Owoobuyinza alagira bamalayi- 
ka be bw’atyi: ‘Omuddu wange bw’aba ayagadde 
okukola ekikolwa ekibi temukiwandiikanga oku- 
tuusa lw’akikolera ddala. Bw’akikola mukiwandiike 
ng’ekyonoono ekimu. Bw’akireka n’atakikola ku 
lwange, olwo mukiwandiike ng’empeera okuva ewa 
Katonda emuweereddwa. Omuddu bw’ayagala en- 
nyo okukola ekikolwa ekirungi, ekyo mumuwandii- 
keko empeera ne bw’aba nga takikoze. Bw’agenda mu 
maaso n’akola ekikolwa ekirungi, mumuwandiikire 
empeera nga muzikubisizzaamu waakiri emirundi 
kkumi okutuuka ku mirundi lusanvu lulamba (700). 
(Bukhari, Tawhiidi [Okwawula Allah nti ali Omu], 35; Muslim, 
Imaani [Obukkiriza], 203, 205) 

Basswahaba ba Nnabbi ab’ebitiibwa boogera nti 
Omubaka wa Allah (okusaasira kwa Allah n’emirem- 
be bibeere ku ye) yali musajja wa kisa eyali omwangu 
abeereka naye era nga bulijjo abantu abalala yaban- 
guyizanga ebintu.” 43 




43. Muslim, Hajj (Okulamaga olugendo lw’e Makka oba H - 
jja], 137. 

Ka tuleete ebifaananyi ebiraga ng’Obusiraamu 
bweri eddiini eyanguyiza: 

Omuntu y’avunaanyizibwa ku bintu ebiri mu 
maanyi ge n’obusobozi. Teri kintu ky’ataso- 
bola kukola kye bamukakaatikako kukola, 
era nga tajja kuvunaanibwa ku bintu ebyali 
biteewalika oba ebyo by’atalinaako busobozi. 

Mu Busiraamu, ekkubo ery’okugendera 
mu mitendera (okubebbereza) kkulu nnyo. 
Amazambi okugeza nga okunywa omwenge, 
okulya riba (okutwala ennyongeza mu kuwo- 
la), n’okwenda, byonna baabigaana mpola mu 
mitendera gya mirundi esatu oba ena. 

•f Tteekaokufunawuzu (okwetukuza) ng’okoze- 
sa amazzi nga tonnaba kusaala esswala yonna 
ey’emikolo. Wabula okwetukuza ng’okozesa 
ettaka ettukuvu ( tayammum ) kukkirizibwa 
singa omuntu tasobola kufuna mazzi oba 
amazzi bwe gabeera nga gannyogoga nnyo 
nga kisoboka okuggyamu obulwadde (singa 
ogakozesezza). 

•/ Abatambuze bakkirizibwa okukendeeza ku 
sswala ezirina laaka ennya mu sswala ezaalaa- 
likibwa ne bazisaalira mu laaka bbiri olw’en- 
songa nti waliwo okubeera nga bakoowu 
bw’okukoowa oba obutaba na biseera. 

•f Tteeka omuntu okusaala ng’ayimiridde 
( qiyaamu ). Naye abo abatasobola kuyimirira 
bayinza okusaala, mu kifo ky’okuyimirira, 

okusinziira ku mbeera yaabwe nga bw’efaa- 
nana, nga batudde, oba nga bagalamidde, 
oba nga balaza bulaza na maaso. 

Tewali bwetaavu bwa kifo kya njawulo oku- 
sinzizaamu. Omuntu ayinza okusinziza won- 
na kasita ekifo kiba nga kitukuvu. Omubaka 
wa Allah (okusaasira kwa Allah n’emirembe 
bibeere ku ye) yagamba nti: 

“Ettaka (wansi) lyonna lyampeebwa nga 
ttukuvu erisobolwa okusaalirako. N’olw’ekyo 
omukkiriza mu kibiina kyange asaale ekisee- 
ra kye sswala bwe kituuka awo wonna w’aba 
ali.” (Bukhari, Tayammum [Okusiiga enfuufu], 1) 

•S Okusiiba kuyinza okufuuka okuzibu eri abo 
abalina obulwadde n’abatambuze abayinza 
okukosebwa n’okusiiba. Olw’ensonga eyo, 
abantu ab’ebiti bino byombiriri balekerwa 
eddembe ku bikwata ku kusiiba mu mwezi 
gwa Lamanzaane. Bwe baba tebasiibye bali- 
na okuliwa ennaku ze baba balidde bwe baba 
bawonye oba nga bakomyewo ku butaka. 

Bwe waba nga waliwo obuzibu mu by’okwe- 
rinda mu kkubo lya Hijja (Okulamaga) oku- 
geza nga waliwo endwadde ey’omutawaana 
esiigibwa oba olutalo, n’ebirala, Abasiraamu 
abakakatibwako okukola hijja bayinza oku- 
lindiriza hijja okutuusa ng’obuzibu buwed- 
dewo. 

Nga Mukama waffe Nnabbi bwe yagamba, “Al- 
lah atenderezebwe Oyo eyatuteera obwangu mu 
Ddiini!” (Ahmada Ibn Hanbal, VI, 167). 


11. Obusiraamu Buzzaamu Amaanyi n’Oku- 
suubira 

Obusiraamu bwagala abantu okubeera abatag- 
gwaamu ssuubi. Katonda Owoobuyinza alagira nti 
“Okusaasira kwange kubuna ebintu byonna .” 44 Ate 
ye Omubaka wa Allah (okusaasira kwa Allah nemi- 
rembe bibeere ku ye) yagamba nti: 

“Katonda Owoobuyinza bwe yatonda ebitonde 
byonna, yawandiika mu Kitabo ekiri waggulu wa Na- 
mulondo Ye nti, ‘Okusaasira kwange kuggyawo obu- 
SUngU bwange’.” (Bukhari, Tawhiid [Okwawula Katonda nti ali 
Omu], 15). 

Okukkiriza kuno kumala Abasiraamu okubeera 
n’essuubi. Ebitendo ebirala ebigumya Abasiraamu 
mu bulamu mulimu okusonyiwa, okusaasira, obugu- 
miikiriza, tawakkul (okwesiga n’okwesigamira ku Al- 
lah okutalinaamu nkenyera yonna), okwewaayo mu 
mikono gya Allah, okumatira mu buli mbeera, n’oku- 
lowoolereza abantu obulungi. Okumatira kw’Omu- 
siraamu nti emitawaana n’obulwadde bw’aba alina 
bisazaamu amazambi era ne bisitula n’eddaala lye, 
nakwo kukola kinene okuwewula ku bizibu by’obu- 
lamu. Tekisoboka Omusiraamu okubeera omu- 





44. A1 A’araaf (The Ramparts - Ebikomera), 7 : 156. 

nakuwavu ng’akoze buli ky’asobola ekiri mu maanyi 
ge oluvannyuma n’akkiriza okusalawo kwa Katonda, 
nga mumativu n’ekyo kyonna ekinajja okuva ewa 
Allah. Omusiraamu ow’ekika ekyo awangaala mu 
nsi ey’obukkakkamu, obutebenkevu n’emirembe mu 
mbeera yonna gy’aba alimu. 

Enzigi z’okwenenya nzigule eri abatakkiriza 
n’aboonoonyi okutuusa ku kaseera akakomererayo 
(mu bulamu bwe). Omuntu ayinza okuyingira mu 
bukkiriza oba ne yeenenya okutuusa lw’alaba obubo- 
nero bw’okufa oba obubonero bw’Olunaku lw’okula- 
mula. Wabula, okuva okufa n’Olunaku lw’okulamula 
lwe bijja okutuuka ku muntu awatali kulaga, omuntu 
alina okudda eri Katonda awatali kumuvaako. Ka- 
tonda Owoobuyinza agamba nti: 

“Gamba nti: Abange abaddu bange ababuuka 
ensalo ne bagayaalirira emyoyo gyabwe! Temuku- 
tukawo na kusuubira ku kusaasira kwa Allah. Al- 
lah asonyiwa ebyonoono byonna, kuba Ye Muso- 
nyiyi nnyo, Omusaasizi ennyo. Mudde eri Katonda 
wammwe mumwenenyeze, mumugondere era 
mweweeyo gy’ali ng’ebibonerezo tebinnabatuu- 
kako oluvannyuma ne mutataasibwa.” (Zumar [Ebi 
binja], 39:53- 54) 

Ye Omubaka wa Allah (okusaasira kwa Allah 
n’emirembe bibeere ku ye) yagaana abantu okuteeka 
emikisa emibi ku bintu ebimu; yatulagira okutunuu- 
lira buli kintu n’endaba ennungi era tubiwuunule 
mu ngeri esingako obulungi . 45 




45. Bukhari, Twibb (Medicine - Obusawo), 19; Muslim, S - 

Obusiraamu bukubiriza abantu okwewala en- 
dowooza embi ku bantu. Mpozzi ate abantu tulina 
okubalowoozaako mu ngeri ennungi. Mu Kulaane 
entukuvu etteeka ligamba nti: “Abange mmwe abak- 
kiriza! Mwewale okuteebereza ennyo mu bantu 
(nga bwe musobola) kubanga okuteebereza mu 
bintu ebimu liba zzambi. Temukettanga bannam- 
mwe era temugeyanga...” (Hujuraati [Ebisenge], 49 : 12) 

Okwongereza kw’ebyo, mu bakkiriza endowoo- 
za eya “okugumiikiriza ebitonde byonna ku lwa 
Omutonzi eyabitonda” y’esinga okulabika. Kubanga 
olw’okwagala kwe bawulira muli eri Katonda Owoo- 
buyinza, babeera n’ekisa mu mitima gyabwe eri ebi- 
tonde bye; buli kintu bakiraba ng’obwesigwa era eki- 
tereso okuva ewa Omutonzi Oweekitiibwa. Bakki- 
riza n’okumatira buli kintu ekiva ewa Allah. 


12. Obusiraamu Butumbula Obumu 
bwAbantu 

Mu butonde bwabwe, abantu bitonde ebiwan- 
gaalira awamu. Omuntu tayinza kuwangaala yekka. 
Bulijjo ali mu bwetaavu eri bantu banne abalala 
abo bajja okuteekawo enkolagana ey’okumpi nabo 
era b’anaanyweza nabo enkolagana. Kuno kw’ogatta 
omuntu okubeera nti yatondebwa nga munafu ataso- 
bola kwemalirira na kwetuusaako byetaago bye byon- 
na. N’olw’ekyo, abantu balina okuwangaalira awamu 


laam (Greeting - Okulamusa), 102; Abu Dawuda, Twibb 
(Medicine - Obusawo), 24 / 3919. 

ng’ekibiina ky’abantu, buli omu alina okuyamba 
munne, era obuvunaanyizibwa bwabwe bwe balina 
okutuukiriza obwabalagirwa Allah balina kubukole- 
ra wamu. Omubaka wa Allah (okusaasira kwa Allah 
n’emirembe bibeere ku ye) yalagira bw’atyi: 

“Omukono (obuyambi) gwa Allahguli wamu na 
kibinja. Oyo yenna ayawukana ku mugendo amali- 
riza ali mu kkubo erimutuusa mu Muliro (Tirmidhi, 
Fitan [Ebikemo], 7 / 2167) 

“Ekibinja kusaasira, okwawukana mu bubinja- 
binja kibonerezo’’ (Ahmad Ibn Hanbal, IV, 278) 

Ebikolwa byonna eby’okusinza okugeza oku- 
saala mu jjama, Esswala ey’okulw’okutaano (Sswala 
ya Jjuma), Esswala za Idi, Okulamaga (A1 Hajj oba 
Hijja), okuwaayo omutemwa ogwalaalikibwa (zaka), 
okuyamba abantu mu ngeri gye bawangaalamu (oku- 
noonya riziki), okusaddaaka ebisolo, n’ebyo ebirimu 
enkolagana wakati w’abantu obutereevu okugeza 
emikolo gy’okuziika, emikolo gy’embaga, okulambu- 
la abalwadde, okukuuma enkolagana n’abooluganda 
nga ya maanyi, okulabirira abo abali mu bwetaavu, 
(ebyo byonna) bulijjo bikubiriza bantu kubeera 
bumu. Mu butuufu wayinza okubeerawo emitawaana 
egitali gimu egizuukawo nga giva mu nkolagana eno. 
Mu mbeera eno, obugumiikiriza n’okugumira ebizi- 
bu bye bisumuluzo. Obusiraamu bulagaanyisa Aba- 
siraamu abo abawangaalira mu kibinja ne bagumira 
n’ebizibu by’abalala empeera ennyingi ze beeyoolera. 

Mukama wafFe Nnabbi (okusaasira n’emerembe 
bibeere ku ye) yawangaalanga n’abantu bonna ab’ebi- 

ka eby’enjawulo naye ng’abalaga ekisa era nga tame- 
nya mitima gyabwe wadde nga yateranga okusanga 
obuzibu mu bamu abaaberanga tebalina kisa yadde 
okusaasira mu mitima gyabwe era nga bamuyisa 
bubi. Taata we omuto Abbaasi (Allah amusiime) eki- 
sa kyamukwata olw’embeera omwana wa muganda 
we gye yali awangaaliramu n’abantu ab’ekika kino 
n’amugamba nti: 

“Mubaka wa Allah! Ndaba abantu bakukijja- 
nya, bakutawaanya n’enfuufu gye basitula. Lwaki 
toteekawo weema ey’enjawulo mw’olabira abantu?” 
Mukama wafFe (okusaasira kwa Allah n’emirembe 
bibeere ku ye), Allah gwe yatuma ng’ekyokusaasira 
eri ebitonde byonna, kwe kugamba nti: 

“Nedda! (Nja kubeera bw’entyi) okutuusa Al- 
lah Iw’alibanzigyamu n’antwala awali eddembe nja 
kusigala nga ndi nabo. Tekirina mutawaana, baleke 
banninnye ku bisinziiro, basike engoye zange, oba 
bantawaanye n’enfuufu gye basitula!” (Laba Daarimi, 
Muqaddimah [Ennyanjula], 14; Ibn Shaybah, Muswannafu, VII, 
90; Ibn Sa’adi, 193) 

Omubaka wa Allah (okusaasira kwa Allah n’emi- 
rembe bibeere ku ye) yakubiriza abantu be ekintu kye 
kimu nga bw’agamba nti: 

“Omusiraamu awangaala n’abantu n’agumira 
ebinyiiza bye bamutuusaako mulungi okusinga Omu- 
siraamu oyo atali nabo era agezaako okwewala aban- 
tu okumunyiiza.” (Tirmidhi, Qiyaama [Olunaku lw’okuyimi- 
rira mu Bbaliro], 55 / 2507). 

Obusiraamu bulunngamya abantu eri obulamu 
obukyukakyuka n’ebintu ebikwata ku mpangaala 
y’abantu nga buyita mu kutulagira okukola tusobole 
okwebeezaawo, okubeera abafumbo, wamu n’oku- 
zaala abaana, okuyamba mu mpangaala y’abantu, 
okubeera omukono oguwaayo (okugaba), okuko- 
zesa obulungi obudde, okukozesa ensi okutuuka 
ku ddaala erikomererayo ng’ekkubo eriyitibwamu 
okufuna Enkomerero ennungi, okulangirira amazi- 
ma eri abantu bwonna n’okubakulembera okubaggya 
mu kukola ebibi, okukuuma ebintu, obulamu, ensa, 
n’obulamu (obutali bulwadde) mu mirembe egy’en- 
jawulo, n’ensi... Obusiraamu buyamba okussaawo 
obulamu obuzimbiddwa ku bwegendereza, obulina 
kye bukola, era obuzuukufu, nga buyita mu “oyo ako- 
la ekirungi kyonna ajja kulaba empeera zaakyo n’oyo 
akola ekikolwa ekibi ajja kulaba empeera zaakyo ne 
bwe kiba kyenkana empeke y’akalo”. 46 


13. Obusiraamu Buwa Omuntu Ekitiibwa 
Ekisinga Okubeera Ekyawaggulu 

Obusiraamu, mu bitonde byonna, buwa abantu 
ekifo eky’enjawulo n’ekitiibwa. Mu Kulaane ey’ekitii- 
bwa mulimu aya nnyingi ezoogera ku kino: 

46. Az Zalzala (The Earthquake - Musisi oba okukankana 
kw’ensi), 99 : 7 - 8); A1 An’aam (Livestock - Ebisolo 
Eby’owaka Ebimndwa), 6 : 104; Az Zumar (The Com- 
panies - Ebibinja), 39 : 41; Fusswilat (Made Plain - Bin- 
nyonnyoddwa), 41 : 46; A1 Jaathiya (Kneeling - Okufu- 
kamira), 45 : 15. 

“Twatonda omuntu mu kifaananyi ekisinga 
obulungi.” (Tiini [Omuti Ogwa Tiini], 95 : 4) 

“Twaweesa batabani ba Adamu ekitiibwa, ne 
tubatambuliza ku lukalu ne mu mazzi; ne tubawa 
ebintu ebirungi era ebitukuvu kwe bawangaalira; 
ne tubawa ebyengera ebyawufu, waggulu w’ebiton- 
de byonna.” (Israa [Olugendo lwekiro], 17 : 70) 

Olunaku lumu, abaziisi baayita ku Mubaka wa 
Allah (okusaasira kwa Allah nemirembe bibeere ku 
ye) nga bali n’omulambo. Omubaka wa Allah (oku- 
saasira kwa Allah n’emirembe bibeere ku ye) kwe 
kuyimirira. Oluvannyuma waliwo abaamutegeeza 
nti: “Mubaka wa Allah! Ogwo gwabadde mulambo 
gwa Muyawudi!” Omubaka wa Allah (okusaasira 
kwa Allah n’emirembe bibeere ku ye) kwe kubabuuza 
nti: “Omuyawudi ye SSi muntu?” (Bukhari, Janaaiz, 50; 
Muslim, Janaaiz, 81) 

Nga bwe kirabika, Mukama waffe Nnabbi yayi- 
mirira olw’okuwa omuntu, Allah Owoobuyinza gwe 
yatonda n’obwegendereza obungi, ekitiibwa. Bw’atyo 
n’alaga nti abantu bonna, ssi balamu bokka naye 
n’abafu, balina okussibwamu ekitiibwa. Ya’ala bin 
Murra (Allah amusiime) yagamba bw’atyi: 

“Nnawerekeranga Mukama waffe Omubaka wa 
Allah mu ntalo nnyingi. Naye Omubaka wa Allah 
(okusaasira kwa Allah n’emirembe bibeere ku ye) 
wonna we yasanganga omulambo gw’omuntu ng’ala- 
gira okuguziikirawo, nga tamala kubuuza oba gwali 
gwa Musiraamu oba nedda.” (Haakim, 1,526 / 1374) 

Oyinza okulaba obukulu bw’obulamu n’omwoyo 
gw’omuntu oyo omulambo gwe oguweebwa ekitii- 
bwa. Mu Kulaane ey’ekitiibwa mulimu ekiragiro nti: 

singa omuntu atta munne - okuggyako 
nga naye yasse oba nga yasaasaanyizza obwonoo- 
nefu mu nsi - kibeera ng’asse abantu bonna; ate 
singa awonya (ataasa) obulamu (bw’omuntu) aba 
nga awonyezza abantu bonna...” (Maa-ida [Emmeeza], 
5:32) 

Olw’ensonga eyo, okwetta oba okutta omuntu 
omulala kyagaanibwa ddala era abo abakikola ebibo- 
nerezo eby’amaanyi bibalindiridde. 47 

Ow’ekitiibwa Mawulaana Jalaalu Ddiini Ruumi 
agamba nti: 

“Singa nnali wa kulangirira omuwendo 
gw’omuntu ogwannamaddala, ensi nange twandi- 
bengeyezza ne tuggwaawo! Eby’embi, abantu tebaa- 
tegeera kitiibwa kyabwe olwo ne beetunda layisi. 
Omuntu we yabeerera olugoye olw’omuwendo, yee- 
fuula ekiraka ekiddaabiriza essweta.” (Mathnawi, ekitabo 
III, Ennyiriri: 1000 - 1001) 

Obusiraamu bulaba obuntu nga obulina ed- 
dembe erigya mu kitiibwa kyabwo eky’obweban- 
ge. 48 Okusinziira ku Busiraamu, okubeerawo obu- 

47. Bukhari, Diyaat (Enfubanja), 21; Twibb (Medicine - 
Obusawo), 56; Muslim, Iman (Obukkiriza), 175. 

48. Okulaba ebisingawo ku nsonga eno soma ku Kadir 
Misiroglu, Isl&m Diinya Gorusii (Islamic World View 
- Obusiraamu Engeri Gye Bulabamu Ensi), Istanbul 
2008, olup. 200 201; Pulofeesa Dr. Recep $entiirk, Insan 

beezi okw’omuntu mbeera emala okufuna eddembe 
ly’obuntu ery’obwebange. Bakakensa b’amateeka 
g’Obusiraamu batwala obuntu - ekitendo ky’oku- 
beera omuntu - nga gwe mulamwa ogw’eddembe 
ly’obuntu. Ekyava mw’ekyo kwe kutwala enkola ebu- 
na ne baba nga tebasosola mu bantu nga basinziira 
ku ddiini gye basoma, enfaanana yaabwe (okusinzii- 
ra ku gye bava), n’amawanga gaabwe gye basibuka. 49 


Haklar ve Islam (Human Rights and Islam - Obusiraamu 
n ’eddembe ly’obuntu), Istanbul 2007. 

49. Pulofeesa Dr. Recep §entiirk, Insan Haklar ve Islam (H - 
man Rights and Islam - Obusiraamu n’eddembe ly’obun- 
tu), Istanbul 2007, olup. 13, 21. 






EKITUNDU EKY’OKUBIRI 
ENZIKIRIZA, O KUSINZA OKW’EMIKOLO, 
N’AMATEEKA AGAFUGA ENSONGA 
Z’EBY’ENSI (Mu’amalaat) 


A. EMPAGI Z’OBUSIRAAMU EZ’OBUKKI- 
RIZA 

Mu Busiraamu, empagi z’obukkiriza zeesigami- 
zibwa ku bubaka, so si ku ndowooza za muntu oba 
engeri ye gy’ategeeramu ebintu. Ebintu ebikulu mu 
bukkiriza (ebikolo) binnyonnyolwa bulungi mu Ku- 
laane ey’ekitiibwa n’ebigambo bya Nnabbi n’ebikolwa 
bye (Hadiisi) mu ngeri ennambulukufu obulungi. 
Tusobola okubifunza mu ngeri eno wammanga: 


1. Okukkiriza Katonda (Allah) 

Katonda Owoobuyinza gy’ali, ali Omu, tewali 
ntandikwa wadde enkomerero ku kubeerayo kwe. 
Talina kyonna mu bitonde bye ky’afaanana era ne 
mu bitonde bye teri kimufaanana. Okubeerayo kwe 
tekuyimiridde ku kitonde kyonna; Ye w’ali ku lulwe. 
Okubeerayo kwe kwetaagisa. 

'Z W’ali naye okubeerawo kwe tekulina kakwa- 
te konna na kubeera nga yazaalibwa, azaala, 
alina kitaawe oba omwana, oba okubeerawo 

mu biseera ebigere oba ebifo ebimu. Awa- 
tali kubeera ng’alina kye yeetaaga ye Amanyi 
byonna, Awulira byonna era Alaba byonna. 

Amanyi byonna ebiyingira mu ttaka, na 
byonna ebifuluma mu ttaka; amanyi byonna 
ebikka wansi okuva mu bire nebyo byonna 
ebirinnya mu bbanga era Ye Musaasizi en- 
nyo, Omugabi ennyo. Abatakkiriza bagamba 
nti: “Essaawa tejja kututuukako.” Gamba 
nti: ‘Nedda! Mazima ddala ndayira Katonda 
wange nti ejja kubatuukako; mazima ndayira 
Oyo amanyi ebikusike, awatali kintu kyonna 
kimwekwese ne bwe kabeera kaweke aka- 
sembayo obutono mu ggulu oba mu nsi: era 
tewali kantu katono (kusinga akaweke aka- 
sembayo obutono) oba akakasinga obunene, 
okuggyako nga biri mu Kitabo. Olwo alyoke 
asasule empeera abo abakkiriza ne bakola 
emirimo emirungi: okwo kwe kusonyiwa era 
n’okugabirira okw’ekika ekya waggulu.” (Saba, 
34:2-4) 

Allah amanyi ekiri mu buli nda ya mukya- 
la, kiseera ki olubuto bwe lutazaalibwa mu 
biseera bya lwo oba ne lusussa mu nnaku 
z’okuluzaala. Buli kintu kyonna kiri mu 
maaso ge, kiri mu kigero ekituufu. Gy’ali kye 
kimu oba omu mummwe abeera asirikidde 
ekyama oba ng’ayogedde lwatu; oba asigala 
yeekwese ekiro oba atambula kyere emisana. 
Bw’oyatula ekigambo tewali nsonga; kuban- 

ga ddala Ye amanyi ebyama n’ebyo ebikuku- 
liddwa. (Ra’adu [Laddu], 13 : 8 - 10; Twaha, 20 : 7; 
Qaswasa [Emboozi], 28 : 69); Sajda [Okuvunnama], 
32 : 6; Huudu, 11:5) 

Okwongereza ku kubeera n’okumanya kwe 
okutaliiko kkomo, Katonda Owoobuyinza era alina 
amaanyi ag’enkomeredde era agataliiko kkomo. Eki- 
tali ekyo, teyandisobodde kutonda bitonde bye tu- 
laba ebitwetoolodde era teyandisobodde kubiyimiri- 
zaawo. Katonda Owoobuyinza atutegeeza Ekitiibwa 
Kye bw’atyi: 

•S Omutandisi eyatandika eggulu (zonna) 
n’ensi. Bw’aba asazeewo ekintu agamba bu- 
gambi nti “Beera” ne kibeera. (Baqara [Ente], 
2 : 117) 

Okutondebwa kwammwe n’okuzuukira 
kwammwe tekuli okuggyako ng’omuntu 
omu. Mazima ddala Allah awulira byonna 
era alaba byonna. (Luqmaani, 31:28) 

Ekintu ky’Essaawa (ey’okuzuukira) te- 
kiri okuggyako ng’olutemya lw’eriiso, oba 
(n’obwangu) okusingawo. Mazima ddala AI- 
lah ku buli kintu kyonna Muyinza. (Nahl [En- 
juki], 16: 77) 

Allah Owoobuyinza alina obulamu obutali- 
naako kkomo oba akakwakkulizo era n’okusalawo 
okutaliiko kkomo, ayagala era n’akola ekyo ky’aba 
ayagadde. Era alina ekitendo ky’okwogera ( ka - 
laam), ayogera naye nga teyeetaaga ddoboozi oba 

ennukuta, era yasindikira abantu Ebitabo ng’ayita 
mu Babaka be. 

Katonda Owoobuyinza ye Mutonzi w’ensi eno 
atalina amwenkana oba amusemberera wadde am- 
wegattako, Y’omu atonda, akuuma ebitonde bye nga 
biwangaala, abikkiriza okufa, alibikkiriza okudda 
mu bulamu omulundi omulala, ategekedde abaddu 
be abalongoofu ebyengera era ategekera aboonoonyi 
ebibonyoobonyo. Allah alina ebitendo byonna ebi- 
raga okutuukirira era talina kitendo kyonna ekiraga 
obukendeevu. 50 


2. Okukkiriza Bamalayika 

Bamalayika bitonde ebyewuunyisa ennyo Al- 
lah bye yatonda mu kitangaala nga tannaba kutonda 
bantu. Bamalayika ssi basajja era ssi bakazi era te- 
balekera awo kugondera Allah. Bakolera ku biragiro 
bya Allah era boogera naye. Tebagyemera Allah era 
bakola ekyo kyonna ky’aba abalagidde. Tebalina 
byetaago ng’eby’abantu okugeza okulya, okunywa, 
okwebaka, okukoowa, oba okwetamwa. Tebalina 
kwegomba mu by’okwegatta. Tebakola mazambi oba 
ensobi. Bayinza okuva mu kifo mu ngeri ey’amaanyi 
era mu bwangu obw’ekitalo. Basobola okukola omu- 

50. Pulofeesa Dr. Bekir Topaloglu, Article : Allah, Diyanet 
Islam Ansiklopedesi - Encyclopedia of Islam (Mukunn- 
gaanya w ’Obusiraamu) (Republic of Turkey, Presidency 
of Religious Affairs), II, olup. 488 - 489; Nesef, Akaid, 
olup. 31 - 36. 

limu gwonna oguba gubaweereddwa ne bwe gubeera 
munene gutya. Bayinza okukyuka mu kifaananyi ne 
bafuuka ekirala Allah bw’abeera akkiriza. Tebamanyi 
byekwese ebyo Allah bye yeesigaliza Yekka. Basobola 
kumanya ekyo kyokka Allah ky’aba abalagidde. 51 

Amajinni bitonde bye tutayinza kutegeera na 
biyungo byaffe (tetusobola kubiraba, kubiwulira, oba 
kumanya nti biri awo). Gategeera era galina okusa- 
lawo ng’okw’abantu, era gateekeddwa okugoberera 
ebiragiro bya Katonda, era nga gagwa mu bityi bi- 
biri, amakkiriza n’agatali makkiriza. Sitaane emu ku 
majinni. 


3. Okukkiriza Ebitabo Ebyassibwa ku Ba- 
baka ba Katonda 

Katonda Owoobuyinza yawa ababaka be ebita- 
bo ebirimu amateeka ku kukkiriza, okusinza, empi- 
sa, n’okuwangaala mu nsi muno. “Empapula ez’omu 
biseera eby’edda ( al-Suhuf al-Uula)” ezassibwa ku 
beebitiibwa Bulayimu (Abraham) ne Musa (Moses), 
ne Tawraati (Torah), Zabbuli (Psalms), Bayibuli, ne 

51. A1 Baqara (The Cow - Ente), 2 : 30 - 34; A1 A’araaf 
(Ramparts - Ebikomera), 7 : 11, 27; Huud, 11 : 69 - 70; 
A1 Hijr, 15 : 28, 51 - 52; A1 Israa (The Night Joumey 
- Olugendo lw’ekiro), 17 : 61, 92; A1 Kahfu (The Cave - 
Empuku), 18 : 50; Twa-Ha, 20 : 116; Swad, 38 : 71, 73; 
An Najm (The Star - Emmunyeenye), 53 : 5; A1 Tahriim 
(The Prohibition - Okuziyiza), 66 : 6); A1 Takwiir (Oku- 
zingibwako), 81 : 20. 

Kulaane ebyo byonna bitabo bitukuvu ebyassibwa 
okuva mu ggulu. 52 


4. Okukkiriza Bannabbi ne Ababaka ba 
Katonda 

Ow’ekitiibwa Adamu ye yali Nnabbi eyasooka 
ate Ow’ekitiibwa Muhammadi (okusaasira kwa Allah 
n’emirembe bibeere ku ye) n’abeera Nnabbi eyasem- 
bayo. Naye wakati w’abo ababiri waaliwo bannabbi 
bangi Katonda be yatuma, ng’abamu ku bo baatu- 
buulirwa ate abalala ne batatubuulirwa. Mu nziki- 
riza yaffe n’okukkiriza, bannabbi bonna tubatwalira 
wamu nga tetulina njawulo wakati waabwe. Bannab- 
bi bonna baali bawulize, nga beesigwa, nga bagezi 
nnyo, era abaatuukiriza obuvunaanyizibwa bwabwe 
obw’okusaasaanya eddiini era nga baali baakuumi- 
bwa obutakola mazambi. Tebalina bitendo bya Bwa- 
katonda naye nga baaweebwa ebyamagero. 


5. Okukkiriza Olunaku lw’Enkomerero 

Olunaku Olukomererayo (Qiyaama, Olunaku 
lw’okulamula oba Olunaku lw’okuzuukira) lujjakujja, 

52. A1 Baqarah (The Cow - Ente), 2 : 85; Aali Imraane (The 
Family of Imraan - Ab’enju ya Mulaane), 3:3-4; An 
Nisaa (Women-Abakazi) 4 : 163; Twa-Haa, 20 : 133;An 
Najm (The Star- Emmunyeenye), 53 : 36 - 37; A1 Hadiid 
(Iron - Ekyuma), 57 : 26 - 27; A1 A’aala (The Most High 
- Owaawaggulu), 87 : 18 - 19. 

era bwe lulituuka obulamu obw’ekiseera mu nsi bu- 
jja kukoma olwo enkomerero etandike. Abantu bajja 
kuzuukira oluvannyuma lw’okufa era bajj a kubalibwa 
kwebyo bye baliba baakola mu nsi eno. Abakkiriza 
bajja kugenda mu Jjana ate abatakkiriza bo bayingire 
Omuliro. Abo abalibeera nga bakkiriza Allah kyokka 
nga baayonoona nakyayinza okuyingira Ejjana olu- 
vannyuma lw’okubonerezebwa olwebyonoono oba 
bwe baliba bafunye okusaasira kwa Allah bajja ku- 
genda butereevu mu Jjana. 


6. Okukkiriza Okugera 

Katonda Owoobuyinza amanyi ebyo byonna 
abaddu be bye bakola n’ebyo byonna ebikwata ku 
bitonde bye ebirala byonna ka bibe nga byakole- 
bwa dda oba nga bijja kuzuuka mu biseera eby’omu 
maaso. Buli kintu lukolebwa ng’ekiseera kyakyo ki- 
tuuse, nga Allah bwe yakimanya olubereberye nga 
tekinnagwawo. Okwawukana ku bantu abamu kye 
balowooza, wano tewali kukaka mbeera. Kino kiri 
kityo kubanga, nga Obwakatonda bwe bwe buli, Al- 
lah Owoobuyinza amanya, abaddu be kye bagenda 
okukola mu biseera eby’omu maaso na kyonna eki- 
genda okuzuuka mu Bwakabaka bwe. Ekitali ekyo, 
wandibaddewo ekimubulako. 

Engeri abantu gye balina eddembe ly’okusalawo, 
abantu baba n’eddembe era tebakakibwa. Nga Allah 
bw’amanyi ebyayita n’ebinajja oluvannyuma okusin- 
ziira ku kumanya kwe okutaliiko kkomo, yawan- 

diika ebyo ebigenda okubaawo. Naye okumanya ssi 
kukola. Essaawa n’eddakiika enjuba lwegenda oku- 
siikirizibwa bisobola okubalibwa nga tebinnabaawo, 
nga tewali agambye nti bannasaayansi be bakoze 
eky’enjuba okusiikirizibwa olw’okuba nga baategeera 
bukyali eky’okusiikirizibwa kwayo. Okusiikirizibwa 
kw’enjuba kulina okubeerawo, wabula bannassaayan- 
si kino bakimanyaako nga basinziira mu bukugu 
bwe balina mu kunoonyereza n’okubala bye bakola. 
Okumanya nti ekintu kijja kugwawo n’okukiwan- 
diika n’okukitonda ekiseera kyakyo bwe kiba kituuse 
ebyo bintu byawukana n’okusalawo okukola ekintu 
ekyo n’okukissa mu nkola (okusinziira ku kusalawo 
kuno). Omuntu ayagala okukola ekintu ng’ayita mu 
ddembe lye ery’okusalawo; era olw’okuba ng’ebiko- 
lwa bye byonna kuba kugezesebwa, Allah amulekera 
eddembe eryo. Ye atonda butonzi kikolwa omuntu 
oyo ky’ayagala okukola. Wabula Allah asiima ebiko- 
lwa ebirungi era ebituufu, tasiima bikolwa bibi era 
ebikyamu. 53 


B. ENSINZA MU BUSIRAAMU N’EMIGA- 
SO EGIRIEMABEGA W’ENSINZA EZO 

Okutuuka wano tunnyonnyodde mu bufunze 
okubeerayo kwa Allah, ebitendo bye, butya bwe ya- 
tonda omuntu n’obwegendereza era mu ngeri esinga 

53. Okulaba ebisingawo ku nsonga z’obukkiriza laba: http:// 
www.islamicpublishing.net/images/book/ingilzce/islami- 
manibadet_ing.pdf 

obulungi, okubeera ng’abantu yabawa enkizo mu 
kutonda kwe, era n’okubeera nga yabawa emikisa 
nebyengera ebisinga obungi. Ng’otegedde ebyo, kiso- 
boka okulowooza nti abantu baatondebwa nga teba- 
lina buvunaanyizibwa bwonna mu nsi y’okubeerawo 
eno era nti tebavunaanyizibwa ku kintu kyonna? 
Kiba kituufu okulowooza nti obuvunaanyizibwa 
bw’abantu abo abaaweebwa amagezi mu by’empisa 
bwenkanankana n’obwo obw’ensolo n’ebitonde ebira- 
la ebitalina magezi? Butya bwe tuyinza okulowooza 
nti omuntu eyatondebwa bw’atyo yeetooloolera ku 
kulya, kunywa, kuwasa, na kuzaala, ate oluvannyu- 
ma lw’ekiseera, kwesuula mu butabaawo n’abeera 
ng’amiribwa okufa? Allah Owoobuyinza agamba mu 
Kulaane ey’ekitiibwa nti: 

“Saakola majinni na bantu okuggyako lwa 
kintu kimu kunsinza” (Dhaariyaati [Emmunyeenye ezisaa- 
saana], 51 : 56) 


“Sinza Katonda wo okutuusa obukakafu (Es- 
saawa y’okufa) lwe bunaakuggyira.” (Hijri, 15 : 99) 

Okusinza kutegeeza kutuukiriza buvunaanyizi- 
bwa obw’okubeera omuddu, okugonda n’okwewaayo. 
Mu makulu amalambulukufu, okusinza bye bikolwa 
by’omuntu byonna, ebigambo bye, bwe yeeyisa mu 
biseera by’essanyu n’ennaku, n’ebirowoozo bye ebyo 
by’akola ng’agezaako okuwangaala nga Katonda we 
bw’ayagala. Okusinza kulaga kwebaza okuteekwa 
okukolebwa olw’obuvunaanyizibwa omuntu bw’alina 
eri Katonda we olw’okumuwa ebyengera byonna bye 
yamugabira. 







Enzikiriza, O Kusinza Okwemikolo, N’amateeka Agafuga Ensonga Zebyensi — 


Ebikolwa ebiri mu kusinza omuntu by’akola mu 
butuufu bigasa muntu oyo aba abikoze. Kino kiri ki- 
tyo kubanga okusinza kukuuma abantu obutabuuti- 
kirwa bintu bya nsi ne kusitula okwettanira kwabwe 
eri ebiruubirirwa ebya waggulu. Okusinza kugaziya 
endaba y’omuntu. 

Okwo kw’ogatta nti okusinza tekugasa ku Lu- 
naku lwa nkomerero lwokka. Okusinza kulina emi- 
gaso egy’omubiri egyeyongereza ku migaso gyakwo 
egy’omwoyo. Kino kiri bwe kityo lwa nsonga nti 
Obusiraamu nkola etuukiridde etalekaayo kintu 
kyonna ekikwata ku bulamu bw’omuntu mu buli 
luuyi. Mu ngeri y’emu, Obusiraamu buteekawo 
obumu obutuukagana n’ebikolwa by’abantu byonna. 
Olw’ensonga eno, wadde ng’ebikolwa eby’ensi ebigo- 
berera amateeka n’ebiragiro bya Katonda nga bifuna 
okusasulwa empeera za Katonda ez’okusinza, naye 
okwo ogattako okuba ng’okusinza kwennyini ku- 
lina emigaso egy’omubiri n’ebintu ebitali bya mwoyo. 
Wadde ng’ensonga ezimu eziri emabega w’okusinza 
n’eby’okwegendereza mu kusinza nga biyinza oku- 
tegeerekeka ng’omuntu akozesezza amagezi, ebisinga 
obungi tebiyinza kutegeerekeka na magezi meereere. 
Mu ngeri yonna, omulamwa oguli mu kusinza kwe 
kutuukiriza obuvunaanyizibwa bwaffe ng’abaddu 
ba Allah, so ssi kugenderera kufuna migaso gya nsi. 
Wabula, olw’okuzzaamu abantu amaanyi, twagala 
kwogera ku migaso egy’oku nsi okusinza gye kutu- 
leetera. 

1. Esswala n’Ensonga Eziri Emabega Waayo 

Esswala ngeri emu ey’okusinza etandika ne tak- 
beer (okugamba nti ‘Allaahu akbaru’ amakulu nti 
Allah Munene) n’emaliriza ne Salaamu oba okula- 
musa. Erina ebigambo eby’enjawulo n’ebikolwa. 54 Ka- 
tonda Owoobuyinza yalagira abantu okufuna wuzu 
(okutawaaza), okukuuma emibiri gyabwe, engoye, 
wamu n’ebifo ebyetoolodde we bagenda okusinziza 
nga biyonjo, nga tannaba kulagira ebikolwa by’oku- 
sinza omuli okusaala, okwetooloola Ka’aba, n’oku- 
soma Kulaane. Bwe twetegereza eky’okufuna wuzu 

54. Abatu abamu balowooza nti Abasiraamu bwe baba b - 
saala basinza Ka’aba. Endowooza bw’etyi nkyamu miyo. 
Abasiraamu tebasinza Ka’aba wadde Ejjinja Eriddugavu 
(A1 Hajar A1 As’wadu), oba okubivunnamira wadde 
okubyolekera bwe baba basaala. Obwolekero Abasiraamu 
bwe boolekera ssi gwe muzimbo gwa Ka’aba gwennyini 
wabula ekifo Ka’aba mw’eri. Singa Ka’aba yali ya ku- 
vaawo era obwolekero bw’Aabasiraamu tebwandikyuse 
kudda gye baba bagizzizza, ne bwe bandigikomezzaawo 
era bwandisigadde bwe bumu tebwandikyuse: abantu 
bwe baba basaala bandiyolekedde obwolekero bwe bumu 
kye kimu waliwo omuzimbo oba nedda. (Pulofeesa Dr. 
M. Hamidullah, Islam’a Giri§ (Introduction to Islam - 
Obusiraamu mu bufunze), olup. 108. 

Nokusaasaana kw’amasanamu mu Makka, wadde ng’ama- 
sanamu mangi ge baasimba mu Ka’aba munda ne ge baa- 
teeka wabweru, Ka’aba yennyini tebaagiwa ssanamu na 
limu, wabula bulijjo baagiyitanga “Baytullah: Ennyumba 
ya Allah.” Abantu nga balemedde ku bintu by’okulowoo- 
leza n’okukkiriza mu bakatonda abangi, mu byafaayo, 
abantu baasinza amayinja mangi, emiti, nebintu ebirala, 
naye wadde nga baali bawa nnyo ekitiibwa Ka’aba, Ejjinja 
Eriddugavu (al Hajaru al As’wadu), n’eddala Bulayimu 
lye yalimu, naye tewali na na kimu ku bino kye baasinza. 
Kino kyava ku kukuuma okw’enjawulo Allah Oweekitii- 
bwa kwe yakuumamu ebintu bino. 

n’okunaaba okw’emikolo tulaba engeri Obusiraamu 
gye bwateeka essira ku buyonjo okwo nga kw’ogatta 
obutukuvu bw’omwoyo. Olw’ensonga eno, ebitabo 
bya fiqhi (ebirambulula amateeka g’Obusiraamu) 
ebisookerwako n’ebya waggulu byonna bitandika 
n’ekitundu ekikwata ku buyonjo. N’olw’ekyo, ogumu 
ku migaso gy’esswala kwe kuba ng’esobozesa abantu 
okuwangaalira mu bulamu obuyonjo ennyo. Obuku- 
lu bw’obuyonjo mu bulamu bw’omuntu tebwetaaga 
na kwogerera. 

N’ekirala, esswala eziyiza omuntu okukola ebibi 
byonna. Era etangira omuntu okugoberera eby’okwe- 
gomba engoberera ey’ekizibu ky’amaaso n’okusikiri- 
zibwa ebintu mu ngeri eterinaako kigendererwa. 55 
Esswala lye ddagala erisinga okuvumula eby’okwe- 
gomba okw’obwagazi ebiziyiza omuntu okujjukira 
Katonda we, okuva lw’eri ng’eddibwamu emirundi 
etaano buli lunaku. Esalako okwagala era n’erunnga- 
mya omuntu eri okukola obulungi n’eri ekkubo eggo- 
lokofu mu buli nsonga. N’olw’ekyo, wadde ng’omuk- 
kiriza asaala ku lwa Allah, naye mu kiseera kye kimu 
akomekkereza alongoosezza obulamu bwe obw’oku 
nsi n’obw’enkomerero, ng’ayita mu kukuumibwa 
obutakola byonoono n’okumutangira okugoberera 
okwegomba kw’omwoyo. 

Okusaala kuteeka mu bwongo endowooza en- 
tuufu nti Allah y’alina obuyinza obw’enjawulo obufu- 
ga ensi era kukakasa nti omuntu bw’atyo bw’alina 
okuwulira bulijjo. 


55. A1 Ankabuut (The Spider - Nabbubi), 29 : 45. 

Okusaala emirundi etaano olunaku kukuuma 
abantu okuva mu bintu bye bimu bye baddinngana 
okukola buli lunaku, ne kubasobozesa okukyusaako 
era n’ekubawaamu obuweerero n’okuwummulamu. 
Esswala, ng’eyita mu kujja abantu akaseera akatono 
mu kuwankawanka okw’ensi, ebayamba okulaga 
okwewaayo kwabwe n’okwebaza Katonda waabwe. 
Mu kiseera kye kimu, omuntu, mu kiseera ky’oku- 
vunnama, yeekebera n’afuna akakisa okufa ku nsi 
ye ey’omunda. Omumerika Eyasiramuka ng’ayiti- 
bwa Matt Salesman, ono nga yali mu minsane, ya- 
gamba bw’atyi: “Mu kusaala nfuna eddembe n’obu- 
teefu - naddala mu sswala ez’okulwokutaano (Jju- 
ma)! Ebiseera bye mbeerera mu muzikiti biseera 
bya njawulo gye ndi ebimpa eddembe mu mwoyo 
gwange.” 56 

Pulofeesa Timothy Gianotti omusomesa mu 
Yunivasite y’e York mu Toronto, nga naye yasiramu- 
ka, yagamba bw’atyi: “Bwe nvunnama mba ng’akutte 
emirembe. Mba ng’awulira nti ndi watuufu. Mba 
ng’ali mu nsi ey’emirembe. Era bwe nvunnama mpu- 
lira ng’akomyewo eka okuva ewala ennyo. Oboo- 
lyawo nga nninga atuuse eri Allah. Kino kye kyokka 
kye nsobola okunnyonnyola. Esswala kuwulira mi- 
rembe na butebenkevu.” 57 

56. Ahmet Boken - Ayhan Eryigit, Yen Hayatlar (New Lives 

- Obulamu Obuggya ), I, 49. 

57. Ahmet Boken - Ayhan Eryigit, Yen Hayatlar (New Lives 

- Obulamu Obuggya ), I, 19. Okulaba emboozi ezikwata 
ku bantu abayingira Obusiraamu oluvannyuma laba ebi- 
tabo bino: Pulofeesa Dr. Ali Kose, Conversion to Islam : 
A Study ofNative British Converts, London : Keagan Paul 

Esswala nga bw’eri eky’okulabirira eky’omwoyo 
eri omwoyo, mu ngeri y’emu kya kuvumula eri omu- 
biri. Kimanyiddwa bulungi nti esswala, ng’eyita mu 
kuwa omubiri akakisa ak’ebiyungo byonna okutam- 
bula, ennyingo okweweta, n’ebinywa okwemiima 
n’okweta, ewa omubiri eky’okukola. Esswala era 
kintu ekiwa ebipimo ebirungi eri obulamu bw’Omu- 
siraamu. Okusinza kuno, okukolebwa mu biseera 
eby’enjawulo era mu mateeka ag’enjawulo, emanyiiza 
omuntu obulamu obugoberera enteekateeka ennungi 
era obutambulira ku mateeka g’empisa. 

Abasiraamu bayinza okusaala esswala zaabwe 
buli omu yekka awo wonna we baba baagadde, naye 
era Obusiraamu bubakuutira okusaala bonna nga 
bakola jjama (okusaalira mu bibinja). Kino kiri ki- 
tyo kubanga esswala ezisaalibwa mu jjama zituyigi- 
riza okubeera obumu mu kubeera abaddu ba Allah 
awatali kusosola okwesigamiziddwa ku nsibuko ya 
muntu, langi ye, olulimi lw’ayogera, ekifo ky’alimu 
oba eddaala lye. Twegatta buli omu n’ayamba munne 
mu mbeera enkolagana mw’eyambira okunyweza 
okuwulira kwaffe nti tuli ggwanga limu ( ummah ). 
Mu mbeera ey’okubeera awamu abantu mwe bafaa- 
naganya ebirowoozo n’ebigendererwa, enjawukana 
wakati w’abantu ezisinga ziyinza okwerabirwa, era 


Intemational, 1996; A. Ari - Y, Karabulut, Neden Mus- 
liiman Oldum (Whya I became a Muslim - Lwaki nnafuu- 
ka Omusiraamu), Ankara : Diyanet I§leri Ba§kanligi 
(Republic of Turkey, Presidency of Religious Affairs), 
kyafulumizibwa mu 2007; Defne Bayrak, Neden Mus- 
liiman Oldular? (Why did they become Muslims? Lwaki 
baafuuka Abasiraamu?), Istanbul: Insan yayinlari, 2008. 

okuwulira omwenkanonkano nobwasseruganda ne 
bisimba amakanda mu mutima gy’abantu, era n’om- 
woyo gwe ddiini ne gubuna buli wantu. 

Mu mazima, okusaala emirundi etaano olunaku 
kintu kitono nnyo eri abantu era obuvunaanyizibwa 
obwangu okutuukiriza. Mu ssaawa amakumi abiri 
mu ennya (24), ekiseera omuntu ky’aba ajja okule- 
kamu ebintu bye eby’ensi abeere mu maaso ga Allah, 
kyonna oyinza okukigattamu nga kiweza eddakiika 
amakumi abiri mu nnya (24) zokka. Naye nga mu 
ddakiika zino zokka omuntu afuna emigaso mingi 
mu by’omwoyo n’ebintu ebirala. 


2. Okusiiba N’emigaso Egikulimu 

Okusiiba ngeri emu mu kusinza nga kulimu 
okweziyiza okulya, okunywa, n’okwegatta mu 
by’obufumbo okuva mmambya lw’esala (lw’evaayo) 
okutuusa enjuba lw’egwa. Okusinza kuno kukole- 
bwa buli mwaka mu mwezi gwa Lamanzane ennaku 
amakumi abiri mu mwenda (29) oba amakumi asa- 
tu (30). 

Nga kuyita mu kututendeka mu bitendo by’obu- 
gumiikiriza, okwefuga n’okwewala eby’okwegomba 
eby’okwegatta - ng’ebitendo ebyo byonna (ebituten- 
dekebwa) biteekeddwa okubeerawo mu kulafuubana 
mu bulamu - okusiiba kufuula embera zaffe ez’empi- 
sa ebituukiridde. Okusiiba ngabo ekuuma ebitiibwa 
by’abantu okuva mu kwegomba okulya, okunywa, 

n’okwegatta ebitakoma. Okusiiba era kuyamba abo 
abasiiba okutuuka ku bulungi bw’empisa okugeza 
obumalirivu, okufuba, obugumiikiriza, okumalirira 
n’okugumiikiriza. Okusiiba kutusobozesa okumanya 
obwetaavu n’enjala, okusiiba kutujjukiza obukulu 
bw’ebyengera bya Allah gye tuli. 

Okusiiba gye kumalira nga kujjuzza emitima 
gyafFe okutendereza n’okwebaza Allah wamu n’oku- 
saasira n’okuyamba abaddu be. N’olw’ekyo, okusiiba 
ly’eddagala erisinga okuvumula ebintu ebitatuukana 
na mbeera za bantu okugeza empiiga, ensaalwa, n’eb- 
buba. 

Tekyewuunyisa okuba ng’okusiiba tekwalaaliki- 
bwa ku fFe ffekka naye n’abantu abo abaatusookawo. 
AFlah Ow’ekitiibwa alagira nti: 

“Abange mmwe abakkiriza! Okusiiba kuba- 
laalikiddwaako nga bwe kwalaalikibwa kw’abo 
abaaliwo olubereberye, mulyoke muyige okwefu- 
ga. Okusiiba kwa nnaku ezimanyiddwa...” (Baqara 
[Ente], 2 : 183 - 184) 

Okusiiba okusobola okubeera okw’omugaso mu 
mwoyo, omuntu yeetaaga okwewalira ddala empisa 
embi ng’okulimba, okuwaayiriza, okugeya, okuko- 
la olugambo, okulayira n’okukolima, okulwana, 
n’ebikolwa byonna ebibi n’amazambi. Omubaka wa 
Allah (okusaasira kwa Allah n’emirembe bibeere ku 
ye) yawa amagezi omukkiriza asiiba okulaga obuk- 
kakkamu ng’ayolekedde efFujjo oba okuyiikirizibwa 
eby’engeri yonna. Eyo ye ngeri omusiibi gy’ayinza 
okuva ku kukola empisa embi. 

Okusiiba kufuula omuntu omulamu era aso- 
bola okukola. Kino tuyinza okukirabira ku miti. 
Emiti gyebaka mu biseera by’obutiti ne gikunkumula 
amakoola gonna era ne giziyiza amazzi okutuuka ku 
mirandira gyagyo okutuusa obutiti lwe buggwayo 
omuzira ne gumerenguka. Oluvannyuma lw’oku- 
siiba emyezi emitono egyo, ekiseera ekya spring ne 
kituuka, emiti ne gyeyongera okuvaamu ebibala nga 
kino kisobola n’okulabikira ku bikoola ebyeyongera 
n’ebimuli. Eby’obugagga eby’omu ttaka nabyo bye- 
taaga okusiiba. Yingini n’ebyuma nabyo babiyimiri- 
zaamu oluvannyuma lw’okukolera akabanga biwum- 
mulemu. Okuwummula kuno kubiyamba okwezza 
obuggya n’okweddiza amaanyi gaabyo ge byabadde 
birina. 

Abantu abali mu busawo batutegeeza nti oku- 
siiba ennaku ezikka wansi w’amakumi asatu kuyinza 
obutakola nnyo ate okusiiba ennaku ezisukka mu 
makumi ana kuyinza okufuukira omuntu embeera 
olwo ne kutaba na mugaso ng’oguyinza okuva mu 
kuleka okulya n’okunywa mu biseera ebigere. Mu 
biseera bino, waliwo okuvumula okupya okukolebwa 
mu nsi za Bulaaya, ng’obulwadde obw’olukonvuba 
(obutawona) babujjanjaba na kusiiba okumpi oba 
okuwanvu nga kino kisinziira ku mbeera omulwadde 
gy’abaamu . 58 Okusiiba era kuyamba embeera y’ama- 
gezi n’omwoyo okukola obulungi. 




58. Pulofeesa Dr. M. Hamidullah, Introduction to Islam (I - 
lam 'a Giri§ - Obusiraamu mu Bufunze), olup. 104. 

Tulina okujjukira era nti ekigendererwa mu ku- 
siiba ssi kubonyaabonya mubiri n’okuguteeka mu bu- 
zibu obutasaanidde. Omubaka wa Allah (okusaasira 
kwa Allah nemirembe bibeere ku ye) yawa abantu 
amagezi okuzuukuka ekiro okulya ddaaku (emmere 
eyemikolo eriibwa ng’obudde bukya nga mmambya 
ebulako katono okusala - sahuur) ng’omuntu agenda 
kutandika kusiiba, nokwanguyiriza okusiibulukuka 
ngenjuba yaakagwa ( iftaar ). 59 

N’olw’ekyo, ekigendererwa ekya ddala mu kusii- 
ba kwe kutuukiriza obuvunaanyizibwa obw’okubeera 
omuddu wa Allah, okukendeeza n’okufuga okwagala 
kw’omwoyo n’okutya Allah, n’okussaawo embeera 
Allah mw’ajja okusiima nga kuyita mu kutumbula 
omuntu n’abantu b’omu kitundu ekimu. 


3. Omutemwa gw’abanaku ogw’etteeka 
(Zaka), Okusaddaaka, Okuyamba N’ebi- 
gendererwa mu byo 

Saddaaka ey’obuwaze mu Busiraamu ( zaka ) 
eweebwa omuntu omuugagga oyo alina eby’obu- 
gagga ebiyisa mu kigero ekimanyiddwa. Omutemwa 
oguweebwayo gubeera ebitundu bibiri n’ekitundu 
ku buli kikumi (2.5%) okuva mu by’obugagga era 
ng’eyinza okuweebwa abaavu, abanaku, abakungu 
abagikunngaanya (abagikolako); abo emitima gya- 
bwe egyakamanyizibwa Amazima (amakulu abantu 


59. Bukhari, Swawm (Okusiiba), 45; Muslim, Swiyaam 
(Okusiiba), 48; Tirmidhi, Swawm (Okusiiba), 17 / 708. 

abaakayingira Obusiraamu); abo abali mu buddu 
nga bagezaako okwenunula okuva mu buddu; abo 
abali mu mabanja; abo abalwana mu kkubo lya Al- 
lah; nabatambuze. (Tawuba [Okwenenya], 9 : 60) 

Zaka ekuuma obulamu bw’embeera z’abantu era 
n’eyunga abantu ku bannaabwe mu mu mukwano 
n’obwasseruganda ng’eyita mu kuziyiza abagagga 
okwesigula eby’obugagga byabwe n’okukola ebikya- 
mu, ate n’okuggya mu baavu emize emibi gye batera 
okubeera nagyo okugeza ensalwa n’obuggya. Eken- 
deeza olukonko oluli wakati w’abaavu n’abagagga. 
Ng’eyise mu kumalawo obwavu, zaka eziyiza ebintu 
bingi ebitasanyusa ebiyinza okuzuuka w’eteri. 

Kaliifa Umaru bin Abdul Aziiz lumu yatuma 
omukungu we owa Zaka okugenda mu nsi za Afi- 
rika. Kyokka gwe baatuma yaddayo eka n’ebintu bye 
yagenda okugaba nga bimulemye okugaba. Ensonga 
yali nti teyasobola kufuna muntu yali yeetaaga zaka. 
Ne Kaliifa kye yakola kwali kugula baddu bangi bon- 
na n’abata (ne bafuuka baana ba boobwe). 60 

Zaka lwe lutindo oluyunga abantu abali mu ma- 
daala ag’enjawulo era olugatta abantu abo. Olw’en- 
songa eyo, Omubaka wa Allah (okusaasira kwa Allah 
n’emirembe bibeere ku ye) yagamba nti: “Zaka Iwe 
lutindo Iw’Obusiraamu.” 61 Okusinziira ku mumanyi 
omulala ayitibwa Qatadaata, enjogera ya hadiisi eno 

60. Laba Biiti, Fikhu ’s-sire {Fiqhu Ssiira), Beimt 1980, olup. 

434. 

61. Beyhaki (Bayhaqi), §uab (Shuab - Ebiti), III, 20, 195; 

Haythami, III, 62. 

endala egamba nti, “Zaka lwe lutindo wakati w’Ejja- 
na n’Omuliro. Omuntu yenna awaayo Zaka oyo ayita 
ku lutindo n’ayingira Ejjana.” 62 

Wadde Zaka ng’esanyusa omuntu agifuna 
olw’omugaso gw’agifunamu, naye ate omugaso gwayo 
gusinga kubeera munene eri oyo agiwaayo. Zaka 
ekitegeeza “obuyonjo, okutukula, okweyongera, 
n’obungi,” eyonja omuntu n’emuggyamu obulwadde 
bw’omwoyo obumu n’ebibi, era n’ekakasa nti eby’obu- 
gagga by’oyo agiwaddeyo bitukudde era birimu emi- 
kisa. 63 N’olw’ekyo, okutukuza omutima n’omwoyo, na 
kuno okulongoosa okwagala kw’omwoyo kimu ku bi- 
gendererwa ebiri mu kutumwa kwa bannabbi. Oku- 
sinza okw’okuwaayo zaka, era kulongoosa omutima 
gw’omuntu ne kuguggyamu okugujubanira eby’en- 
funa, okweyagaliza n’omuntu okwefaako yekka. 

Zaka eraga okusiima abagagga kwe balina 
okukola olw’ebyengera ebyo bye baafuna. Katonda 
Owoobuyinza agamba nti ebyengera bijja kweyon- 
gera singa omuntu yeebaza era mu mbeera y’obu- 
teebaza n’obutasiima ebibonerezo bijja kubeera 
biyitirivu. 64 

Zaka bw’eteweebwayo emigaso egyo gyonna 
gikyuka era emitawaana mingi ne gituuka ku bantu 
b’omu kitundu bonna okutwalira awamu ne sekin- 
noomu. Mukama waffe Omubaka wa Allah (okusaa- 

62. Abdurrazzak (Abdurrazaaq), Musannef (Muswannaf), IV, 
108. 

63. At Tawuba (Repentance - Okwenenya) 9 : 103; Saba 
(Sheba), 34 : 39. 

64. Ibraahiim (Bulayimu), 14 : 7. 

sira kwa Allah nemirembe bibeere ku ye) yatutegeeza 
nti zaka bw’etandika okufuuka omugugu omunene 
mu bantu era bw’etandika okulagajjalirwa ddala mu 
kiseera, obutyabaga obw’engeri ezimu buba butuuse 
okuzinda ekitundu. 65 Lumu yagamba nti: 

“Abantu b’ekitundu abagaana okuwa Zaka baba 
bajja kuggyibwako enkuba era singa si kuba nga ba- 
lina ensolo, tebandifunye ttondo lya nkuba”( ibnMaaja, 
Fitanu [Ebikemo], 22; Haakim, IV, 583 / 8623) 


4. Hijja N’ebigendererwa Byayo 

Hijja ngeri ya kusinza Abasiraamu abalina obu- 
gagga obwetaagisa wamu n’obulamu mu mubiri gye 
bakola nga balambula Ka’aba e Makka ku nnaku ezi- 
manyiddwa, omulundi gumu mu bulamu bwabwe, 
nga bakola emikolo egimanyiddwa. Abantu basinza 
nnyo Allah, basaba nnyo edduwa, era ne batendereza 
nnyo Allah nga bali mu hijja. Bajjukira Allah mu buli 
kintu kye bakola era ne bateeka okwagala Allah mu 
mitima gyabwe. Balina n’ebitendo ebirala ebirungi 
bye bafuna okugeza obukkakkamu, obugumiiki- 
riza, okwewaayo eri Allah, okuwulira nga beetaaga 
obuyambi okuva eri Allah, okukyawa ensi, obwe- 
simbu, okukuuma ebiseera n’okutuukiriza ebiko- 
lwa, okwetegekera okufa n’Olunaku lw’okulamula, 
obutalumya kimera oba ekiramu ekirala, n’obutaba 
na ndowooza mbi ku muntu yenna. Kino kiri kityo 


65. Tirmidhi, Fitanu (Ebikemo), 38 / 2210, 2211. 

kubanga Hijja, wadde nga ku ngulu erina ebintu 
kwe yeetooloolera (obubonero), naye erimu emiko- 
lo egy’enjawulo egikolebwa mu bifo eby’enjawulo 
ebikunngaanya ebintu ebingi eby’omwoyo. Buli omu 
aganyulwa mu buli kintu ekiri mu Hijja. 

Hijja eddamu n’erunngamya buto omuntu eri 
obulamu obw’omwoyo. Kino kiri kityo kubanga en- 
geri y’okusinza eno, omuli okwegendereza okungi, 
erabikiramu okulumirwa, obusaasizi, n’okwagala, 
okugeza eziyiza okuyigga, wadde okutta ensowera, 
okukoonola wadde akakoola, n’okulumya ebitonde 
bya Allah. 

Abasiraamu abagenda mu Hijja bayimirira mu 
bumu bw’emyoyo nga bakunngaanye wamu mu 
kiseera kye kimu n’ekifo kye kimu. Okulowooleza 
mu mawanga n’ensi, omuntu gy’ava, ensibuko, lan- 
gi, ebyambalo, kwonna kuggwaawo olwo oluganda 
lw’Obusiraamu ne lukuddira mu bigere. Akulira 
kampuni n’omukozi, omugagga n’omwavu, amanyi 
n’atamanyi, omufuzi n’omuntu wa bulijjo, bonna ba- 
beera wamu, bonna nga bambadde ebyambalo bye 
bimu, mu kibangirizi kye kimu, era nga bali ku lu- 
nyiriri lwe lumu. Abasiraamu buli omu awuliriza 
ebizibu bya munne nga bali eyo era ne baweereza 
obubaka eri baganda baabwe abali ewala. 66 


66. Ku by’okusinza mu bujjuvu laba http://www.islamicp - 
blishings.net/images/book/inglizce/islamimanibadet_ing. 
pdf. 

Bwe tutunuulira engeri z’okusinza ezo ze tukoo- 
nyeeko mu bufunze, tukisanga nti Obusiraamu 
mbeera ya bulamu. Obusiraamu ssi kintu ekikolebwa 
mu ddiini eky’olunaku olumu mu ssande ennamba, 
wabula bubuna obulamu bw’omuntu bwonna oku- 
va mu kuzaalibwa okutuusa okufa, n’okusukkawo. 
Pulofeesa Timothy Gianotti, ow’omu ttendekero 
ekkulu York e Toronto, ng’ono yasiramuka yagamba 
nti: “Bwe nnalondawo Obusiraamu, nnamanya nti 
eddiini eno egenderera okufuula ensi yonna ekifo 
eky’okusinza. Amakulu nti ng’ossizza ku bbali ebintu 
ebyensi ebikolebwa buli lunaku, teweetaaga kubeera 
mu kigo. Okugeza, esswala y’esinga obwangu era 
ekkubo erisinga okukoleka okusobola okujjukira AI- 
lah buli kiseera.” (Ahmet Boken - Ayhan Eryigit, Yen Haytlar 
(New Lives), I, 15 - 16) 


C. OBUSIRAAMU BYE BUGAANA 
N’OBULABE OBUBIRIMU 


Allah Owoobuyinza mu Kulaane ey’ekitiibwa 
yatukkiriza okufuna emigaso mu bintu ebirungi era 
ebiyonjo, era n’anenya abo abaagezaako okugaana 
ebintu bye yakkiriza. Oluvannyuma ng’amaze okwo- 
gera nti tagaana bintu birina mugaso eri obuntu wa- 
bula ebyo byokka eby’obulabe, yagamba nti: 




“Gamba nti: Ebintu Katonda wange bye ya- 
ziyiza mwe muli: ebikolwa ebyambyone, kye kimu 
bikoleddwa mu lwatu oba mu kyama; n’amazambi, 
okunyigiriza...” (A’araaf [Ebikomera], 7 : 33) 

Amazambi n’okubuuka ensalo bifaanana obu- 
twa obuwalula omuntu okumutwala eri okwonoo- 
neka okw’omwoyo nbkw’omubiri. Wabula, Sitaane 
n’obwagazi bw’omwoyo bibyambaza ne bibirongoosa 
ne birabika ngebirungi era ebisikiriza eri abantu. 
Abantu abatwalirizibwa n’ebintu ebyo, gye biggweera 
nga boonoonye obulamu bwabwe obw’omwoyo. 

Ng’oggyeeko ebyo, omusingi guli nti ebintu ebi- 
singa obungi bikkirizibwa. Ebintu ebigaanibwa bye 
bitono ennyo. Wabula, omwanaadaamu yettanira 
ebyo ebitono ennyo ebyagaanibwa n’azza ku bbali 
ebyo ebyamukkirizibwa enkuyanja (olw’ensonga ze 
tutamanyi). 


1. Amagoba ku ssente eziwolebwa 

Wadde ng’amagoba agasabibwa mu kuwola, aga- 
zimbiddwa ku musingi gw’okufuna ebintu awatali ku- 
sasula muwendo, ku ngulu nga galabika ng’okuyamba 
era nga kkubo eddungi eri abantu, mu butuufu tegalina 
kigendererwa kye gatuukiriza okuggyako okunyuu- 
nyuuta abantu abatalina buyambi abali mu bizibu. 
Olw’ensonga eno, kuno kuba kutyoboola ddembe lya 
baddu ba Allah. Amagoba gano kansa omubi ennyo 
ayonoona ebyenfuna okuva munda ate ne kusannyala- 
za eddiini n’empisa omuntu bye yandiwulidde munda. 
Gasobozesa omugagga okweyongera amaanyi ate om- 
wavu ne gamwongera okunyuunyuutibwa. Mu ngeri 
eno, amagoba gano gongera okussaawo oluwonko 
wakati w’amadaala g’abantu ag’enjawulo, so ng’ate, nga 

munnabyanfuna omwatiikirivu yakissaawo, ebibiina 
by’abantu ebisinga okubeera ebirungi mu madaala 
g’ebyenfima by’ebyo ebisobola okuteeka okweyongera 
kw’ebbeyi y’ebintu ku zeero (0) n’amagoba agaggyibwa 
ku beewozi nago ku zzero (0). 

Okwo kw’ogatta nti amagoba ago galina ebin- 
tu bingi ebibi okugeza okuleetawo okweyongera 
kw’emiwendo gy’ebintu okutali kutuufu, okuziyiza 
empisa ennungi omuntu ze yandiwulidde okugeza 
ng’okulumirwa abalala, okukolera awamu, okuyamba- 
gana, okwagalana, okusaasiragana, n’ekisa; ne gakuma 
omuliro mu bantu okweyagaliza bokka n’okwerowoo- 
zaako, n’okuwaga omutima gw’okugujubana okufuna 
ssente n’obuyinza mu ngeri yonna esoboka. 

Amagoba galemesa abantu okukola n’okufuna 
era n’okwenyigira mu kukola emirimu. Abo aba- 
manyiira okufuna amagoba mu kuwola bava ku 
ngeri ez’okufunamu ensimbi ezitandikirwako oku- 
geza okulima, okusuubula, wamu n’okwenyigira 
mu by’obusuubuzi. Ekisigalawo kwe kufuna ssente 
ng’okozesa ssente, ate ng’eyo mbeera ya bulabe ekon- 
zibya okukola emirimu. 

Okufuna ssente mu ssente ng’oyita mu magoba 
ku kuwola kya bulabe eri abantu sekinnoomu n’eri 
abantu bonna okutwalira awamu wadde ng’abantu 
abamu kino bayinza okukyagala. N’ekirala nti, gye 
biggweera olw’okuba ng’amagoba gakyusa enkolaga- 
na eri wakati w’omukozi ne ssente ezikola, ekomek- 
kereza nga yeefuukidde abantu abo abawangaalira 
ku magoba agava mu kuwola. 

Mu Kulaane ey’ekitiibwa, kyalangirirwa nti Al- 
lah ne Omubaka we baalangirira olutalo kw’abo aba- 
lya amagoba. 67 Mu aya endala, kyogerwa nti: 

“Abo abalya riba (amagoba agava mu kuwola) 
tebajja kuyimirira okuggyako nga bw’ayimirira 
oyo Sitaane g’wekubye n’emufuula omulalu.. .” (Ba- 
qara [Ente], 2 : 275) 

N’olw’ekyo, mu maaso ga Nnabbi waffe, okufuna 
okusinga obubi kwe kwo okuggyiddwa mu kuwola. 68 
Okukuuma abantu b’ekibiina okuva mu kyonoono 
kino ekinene, Omubaka wa Allah (okusaasira kwa 
Allah n’emirembe bibeere ku ye) yakolimira abo 
bonna abatwala amagoba ku ssente ze bawola oba 
abawaliriza abantu okutwala amagoba ago, abakun- 
gu abakola ku bintu ebirimu magoba ago, n’abajulira 
endagaano ezikolebwa. Yagamba nti bonna bavunaa- 
nyizibwa kyenkanyi. 69 

67. A1 Baqara (The Cow - Ente), 2 : 278 - 279. Omubaka 
wa Allah (okusaasira kwa Allah n’emirembe bibeere ku 
ye) ayogera ekintu ekirala kimu Allah ky’alangirirako 
olutalo, nakyo kwe kulaga obulabe oba okukola obulabe 
ku mikwano gya Allah. (Bukhari, Riqaaq, 38). Ebitali 
bino teri mugyemu oba mwonoonyi eyafuna okulabulwa 
okw’ekika kino. 

68. Ibn-iAbiSheybe(IbnAbii Shaybah), Musannef (Muswa - 
nafu), VII, 106 / 34552; Vakidi (Waaqidii), III, 1016; Ibn 
Kathiir, Bidaye (Bidaaya - Enyandikwa), V, 13 14. 

69. Muslim, Musakat (Musaaqaat - Okunywesa), 105 - 106. 
N’era laba Bukhari, Biiyu (Buyuu - Okugulaanya), 24, 
25, 113; Abu Dawuda, Buyu (Okugulaanya) 4 / 3333; 
Tirmidhi, Biiyu (Buyuu - Okugulaanya), 2 / 1206; Ibn-i 
Mace, (Ibn Maajah), Tijarat, (Tijaaraat - Eby’okusuubu- 
la), 58. 

Mukama waffe Nnabbi okukolimira abo bonna 
abayamba mu kufuna amagoba ku kuwola yali agen- 
derera kulaga mu ngeri ennambulukufu obulungi 
nti mu kibiina ky’Abasiraamu teri kifo kya magoba 
(agafunibwa ku ssente eziwolebwa) ne bwe gabee- 
ra gatya era nti teri muntu akkirizibwa kusembera 
kumpi na magoba ago, bw’atyo n’aggalawo amaku- 
bo gonna agatuusa omuntu eri ekikolwa eky’ekiwe 
ekyo. 

Amagoba agava mu kuwola kyonoono era 
nga gaagaanibwa mu ddiini zonna. Kino kiri bwe 
kityo kubanga obulabe ekikolwa kino bwe kituusa 
ku bantu kirabikirawo. Mu aya ey’ekitiibwa kigam- 
bibwa nti okulya amagoba ago (riba) kwagaanibwa 
n’Abayawudi. 70 

Kiba kikyamu okulowooza nti eby’enfuna 
omutali magoba ku kuwola tebisoboka olwaleero. 
Embeera y’ebyenfuna etazimbiddwa ku musingi 
gw’okuwola okw’okuzza amagoba esobokera ddala. 
Waliwo n’ebibiina by’abantu abasobodde kino oku- 
kituukiriza. Obusiraamu bwagaanira ddala amago- 
ba ku kuwola naye ne bukkiriza okukolera awamu 
n’okwongera ensimbi ezikola nga bannyinizo bayita 
mu kuzikozesa. Kino kiri kityo kubanga enkola eno 
ya mugaso eri buli muntu. Kuno oyongerezaako nti 
Obusiraamu bwawagira okuwola, ensawo bw’eba 
ng’ekkiriza, ng’awola akikola ku lwa Allah (Qard Ha- 
satt), era ne butwala ebbanja eriwoleddwa oyo ali mu 
buzibu okubeera eddungi okusinga saddaaka (eya 

70. An Nisaa (Women - Abakazi), 4 : 160 - 161. 

ssunna). Ku ludda olulala, nga buyita mu kulagira 
zaka n’okusaddaaka, Obusiraamu buleetawo obute- 
benkevu obujjuvu mu by’enfuna awamu n’embeera 
ennungi mu kibiina mu bantu. 


2. Okunywa Ebitamiiza 

Ebitamiiza bye by’okunywa eby’omutawaana 
ebitakkiriziganya na bubumbwa bwa muntu. Em- 
beera entuufu eri abantu kwe kubeera nga bategeera 
era nga bamanyi bulungi ebigenda mu maaso. Te- 
kikkirizibwa omuntu okuggweebwamu akeefuga 
era n’abeera omutamiivu era omugayaavu. Ekiva 
mu kuggwaamu akategeera kwe kukyama mu mpisa 
n’ebikolwa, ate ng’ekyo tekyewalika eri abo abalaba 
okunywa ebitamiiiza ng’eky’obutonde. 

Okunywa ebitamiiza kkubo lya maanyi erivaa- 
mu ebintu ebikyamu ebingi eri omuntu ssekinnoomu 
n’eri abantu bonna mu kitundu okutwalira awamu. 
Okunywa ebitamiiza kukosa obusobozi bw’amagezi, 
so ng’ebintu byonna ebikwata ku nsi ne ku Lunaku 
lw’enkomerero bikolebwa na magezi. Amagezi bwe 
gaggwaamu, omuntu akola ensobi ezitakkirizika. 
Ng’ebyokunywa eby’omwoyo (ebitamiiza eby’amaa- 
nyi) bwe byakirawo nga waliwo akantu konna aka- 
bikoleezezza, bwe kityo kyangu okukoleeza en- 
dowooza embi mu bwongo n’omutima gw’oyo okwe- 
katankira ebitamiiza gwe kuba kufuukidde omuze. 

Sitaane ayingiza obukyayi n’obulabe mu bantu 
ng’ayita mu bitamiiza n’okuzannya zzaala, era buli 

omu n’amukozesa obulabe ku munne. Ebitamiiza bi- 
bafuula abanaku wano ku nsi ne ku Lunaku lw’enko- 
merero nga biyita mu kubaziyiza okwogera ku Allah 
n’okumujjukira, okusaala, n’okusinza okwengeri en- 
dala. Mu bimpimpi, Sitaane ayonoona ensi yaabwe 
n’Enkomerero yaabwe. 71 

Pulofeesa Omuruusiya (Omurussia) Rachinsky 
yayogera ebigambo bino eby’amagezi: 

“Sitaane erindira mu ccupa n’etwala buli kantu 
abanywi ke balina. Enyakula ne ssaati esembayo gye 
balina mu bulamu n’ekitole ky’emmere ekisembayo 
omwana gwe basitudde ky’abadde agenda okulya. 
Okwongera kw’ebyo, Sitaane eggyako abantu abo 
b’eba efudde abaddu n’ab’omu maka gaabwe, obu- 
lamu bwabwe, ekitiibwa kyabwe (ensa), okutegee- 
ra kwabwe, amasanyu, obutebenkevu n’essanyu. 
Nga bw’emalawo obumalirivu n’okwagala okukola, 
bw’etyo era ebaggyako buli kasekeso konna ak’okufu- 
namu ssente. Okusooka kwa byonna, lowooza n’ekisa 
ku maanyi gonna agafiira mu kukola mu mwenge 
n’ebitamiiza ebirala. Kubisaamu, n’ekisa, emmere, 
eby’okunywa, n’amaanyi ebyonoonebwa okuteeka- 
teeka eby’okunywa bino ebitamiiza eby’engeri ezitali 
zimu. Singa obuwumbi n’obuwumbi obw’emigaati, 
enzabbibu, n’ebibala ebirala abantu bye bamala goo- 
noona ne bayiwa mu lutobazi lw’ebitamiiza nga byali 
bikozeseddwa bulungi, tewandibaddewo njala oba 
buseere bwa mmere mu nsi eno. Ng’otadde abantu ku 


71. Al-Maida [Emmeeza], 5 : 90 - 91. 

bbali, naye emmere emala okuliisa buli kisolo nayo 
yandifunise! 

“Embalirira ya Sitaane mu ccupa y’omwenge 
teyinza kumanyibwa yonna, olw’ensonga nti abo 
abagoberera Sitaane basasula mu bujjuvu omusolo 
gw’okukozesa ebitamiiza (byayo). Naye abantu be 
bamu bwe kituuka ku kusasula abababanja beetuu- 
lako. Bulijjo Sitaane by’ebanja eba eyagala kusasulwa 
mu bujjuvu ate buliwo. Abantu bano ne bwe babeera 
nga tebalina ssente zimala kusasula, waakiri babba 
oba ne batemula, oba ne batunda ensonyi n’ebitii- 
bwa byabwe oba ensonyi n’ebitiibwa by’abantu b’omu 
maka gaabwe, naye balina okukakasa nti basasudde 
omusolo gwa Sitaane. 

“Olw’ebitamiiza, obulamu bw’abantu bangi 
ab’omuwendo era ab’omugaso bwayonoonebwa. 
Abantu abo bafiirwa emigaso (omuwendo) gye ba- 
lina. Ebitamiiza n’okunywa omwenge byonoonye 
obulamu bw’obukadde bw’abantu abaatiikirivu. Nga 
bwe kitasoboka okuzimba bwaguuga w’ebizimbe 
eby’amaanyi mu ntobazi, era tekisoboka okufuna 
obutebenkevu obugenderera n’emirembe mu ggwan- 
ga ery’abatamiivu n’abanywi. Olw’ensonga eyo, ebin- 
tu eby’okutereeza embeera birina okutandikirawo, 
nga bisookera ku kuzuukusa ggwanga lino live mu 
mbeera eno embi.” 72 

Okusinziira ku alipoota ekyasembyeyo ey’eki- 
biina ky’ensi yonna ekifuga eby’obulamu (World 




72. Grigory Petrov, Ideal Ogretmen (The Ideal Teacher - 
Omusomesa Atuukiridde), Istanbul 2005, olup. 48 - 52. 

Health Organisation), eyakolebwa ku nsi amakumi 
asatu (30), ebitundu kinaana mu bitaano ku buli 
kikumi (85%) eby’emisango gy’obutemu (nga wa- 
kati we nkaaga ne nsanvu ku gino batemula bantu 
ba mu maka gaabwe), ebitundu amakumi ataano 
ku buli kikumi (50%) eby’ebikolwa eby’obukam- 
bwe mu maka, ebitundu nkaaga ku buli kikumi 
(60%) eby’okwebulankanya ku mirimo, n’ebitundu 
wakati wa ana n’ataano ku buli kikumi (40 - 50%) 
eby’obulwadde bw’omutwe (eddalu), biva ku kuko- 
zesa bubi bitamiiza. Abaana abawere abayinza 
okufuna ebizibu ku bwongo mu baana abazaalibwa 
abazadde abanywi b’ebitamiiza bali 90% waggulu. 
Ku mukyala omutamiivu, obuzibu bw’okuzaala om- 
wana aliko obulemu biri ebitundu 35%. Kino kijja 
lwa kuba ng’ebitamiiza bigaana omwana ali mu nda 
mu lubuto okukula obulungi mu lubuto lwa maama 
we n’okukula oluvannyuma lw’okumuzaala, era ku- 
leetera omwana okuzinngamya obwongo, okuyim- 
pawala mu kigero, n’ebizibu mu nneeyisa y’omwana. 
Okuva abaana b’abatamiivu lwe bakulira mu mbeera 
omuli ennyombo ezitatadde n’ebikolwa eby’obukam- 
bwe, ekizibu ky’okukosebwa mu mpisa okweyongera 
n’ebizibu ebiyinza okuzuuka mu nneeyisa zaabwe 
kuli waggulu nnyo. Olw’ekyo abaana bwe batyo aba- 
singa obungi tebatera kubeera balungi mu kusoma 
ne mu bulamu obwa bulijjo. 73 

73. Musa Tosun, Article: “iQki” (Alcoholic Drinks - Eby’ok - 
nywa Ebitamiiza), Diyanet Islam Ansiklopedisi - Ency- 
clopedia of Islam (Mukunngaanya w ’Obusiraamu) (Re- 
public of Turkey, Presidency of Religious Affairs), XXI, 
olup. 463. 

Okusinziira ku alipoota entongole eya gavumen- 
ti ya Bungereza, omugugu ku byenfuna bya Bunge- 
reza, oguva mu kulwana, okufuna ebisago, ebikoze- 
sebwa mu kujjanjaba n’ebirala, nga bino biva ku tta- 
miiro, guweza obuwumbi amakumi abiri (20 billion 
sterling pounds) ze ddoola za Amerika ng’obuwumbi 
amakumi asatu malamba (30 billion dollars). 74 

Omubaka wa Allah (okusaasira kwa Allah 
n’emirembe bibeere ku ye) yatulagira nti, “Tonywan- 
ga bitamiiza kubanga oyo ye maama w’ebibi byonna.” 
(Ibn Maajah, Ashriba [Eby’okunywa], 1). Era yagamba nti, 
“Singa obungi bw’ekintu buba busobola okutamiiza 
omuntu, na bwe kityo ekitono kya kyo kiba kyaziyi- 
zibwa.” (Abu Dawuda, Ashriba [Eby’okunywa], 5 / 3861; Tir- 
midhi, Ashriba [Eby’okunywa], 3 / 1865). 

Eyo ye nsonga lwaki omuntu teyandibuzaabu- 
ziddwa n’abo abagamba nti, “Teri kizuuka ng’omuntu 
anyweddeko katono, ne yeewala okutamiira.” Ekipi- 
mo ekikozesebwa kyangu, ekintu ekingi bwe kibeera 
nga kiviirako omuntu okutamiira, ekitono kya kyo 
kiba tekikkirizibwa. Obusiraamu bwagala okuziyiza 
obukyamu mu ngeri esinga obulungi, nga buyita mu 
kuziba amakubo gonna agatuusa omuntu okukola 
ekyonoono. Bugaana eby’okukola ebiri mu bigambo 
nga tebikwatagana na biri mu nkola mu bulamu. 
Buteekawo okuziyiza ebintu n’amagezi mangi nnyo 
bisobole okutangirwa era ne buwa ebibonerezo ebi- 
singa okusaanira eri abo abakola ebyo ebyaziyizibwa. 


74. The Guardian, Saturday March 27 2004, “Sobering tho - 
ghts about a claim”, Sean COUGHAN. 





uzmtmstj Eddiini Entukuvu Eyakomererayo: OBUSIRAAMU 


Embeera eno eraga butya eddiini yaffe bw’eteeka 
ekitiibwa mu bantu nebakkiriza n’ekisa n’okusaasira 
(n’okulumirwa) ebitalinaako kkomo. 


3. Okwenda 


Okwenda, okw’omuntu omufumbo n’okwoyo 
atali mufumbo, bulijjo kuzze kulabibwa ng’empisa 
enkyamu era ezitatuukana na mbeera za bantu, n’en- 
dowooza z’abantu, empisa zaabwe, mu mateeka, ne 
mu ddiini zonna ezaava eri Katonda. Okwenda ku- 
leetera omusaayi okwetabika n’amaka okusasika, ku- 
vaako okuggwaawo kw’enkolagana mu be nnganda, 
baliraanwa, n’ab’emikwano era ne kutaataaganya 
emirandira gy’ebintu eby’omwoyo n’empisa abantu 
bye bassaamu ennyo ekitiibwa era nga babitwala nga 
bikulu. Enneeyisa ey’ekika ekyo, efuula abantu abad- 
du b’ebyo emibiri gyabwe bye gyegomba, ne bakkak- 
kanya ekitiibwa kyabwe. 




Okwenda era kulina ebintu bingi ebibi bye ku- 
tuusa ku bikwata ku bulamu. Abantu abeetaba mu 
bwenzi be basinga okukwatibwa endwadde ezisiigi- 
bwa nga ziva mu kwegatta kw’omwami n’omukya- 
la (STDs), okugeza nga kabotongo n’obulwadde 
bw’abazira (enziku). Obulwadde bwa siliimu (AIDS) 
obw’omutawaana, obukyalemeddwa okuvumulwa 
eddagala eririwo, ebiseera ebisinga busaasaana na 
kwegatta okutagoberera mateeka. 

Allah Owoobuyinza, Oyo ayagala ennyo abaddu 
be, tayagala bagwe mu katyabaga akenkanidde awo. 
Olw’ensonga eyo, ky’ava yatugaana n’okusemberera 
obusemberezi obwenzi, ng’ovudde ku kwenyigira mu 
kikolwa kyennyini. Yagamba nti: 

.. temusembereranga bikolwa bya mbyone, 
kye kimu bya mu lwatu oba bya mu nkukutu; te- 
muttanga, ekintu Allah kye yafuula ekitukuvu 
okuggyako mu kkubo ly’obwenkanya n’amateeka: 
bw’atyo (Allah) bw’alagira, mulyoke muyige en- 
songa.” (An’aamu [Ebisolo Ebirundwa], 6 : 151) 

“Temusembereranga obwenzi kubanga kiko- 
lwa kya kiwe era kkubo bbi nnyo (eriggulawo ebi- 
bi ebirala).” (Israa [Olugendo lwekiro], 17 : 32) 

Kino kitegeeza nti omuntu ateekeddwa okwewa- 
la ekkubo lyonna eriyinza okumuviirako okwenda. 
Omubaka wa Allah (okusaasira kwa Allah n’emirem- 
be bibeere ku ye) ayogera ku bizibu ebiyinza oku- 
tuuka ku mutima nga biva mu kumala geekaliriza 
(abakazi): 

“Okwekaliriza ekintu kye baakuziyiza kimu ku 
busaale obw’obutwa Sitaane bw’ekozesa. Oyo yenna 
akuvaako olw’okutya Allah (n’okumussaamu ekitii- 
bwa), Allah amuwa obukkiriza obuwoomu bw’aba 
ajja okuwulira mu mutima gwe.” (Haakim, IV, 349 / 7875; 
Haythami, VIII, 63). 

Olw’ensonga eyo, Obusiraamu butwala amaku- 
bo ag’okutangira ekikolwa ekyo obutagwawo oku- 
geza abasajja n’abakazi okwambala mu ngeri eddiini 




uztmmszj Eddiini Entukuvu Eyakomererayo: OBUSIRAAMU 


gyeragira, okulagira okwekuumira ewala n’enneeyi- 
sa eziyinza okuviirako omuntu okussa omwoyo ku 
munne okutalina mugaso, okuziyiza abasajja n’aba- 
kazi okweyawula bokka ne babeera mu kifo abalala 
we batabalabira kasita baba nga mu mateeka bantu 
ba bbali (tebaziranngana), n’okuziyiza okwegadanga 
mu ngeri emenya amateeka. Eno ye nsonga lwaki 
ebigambo, okutunula oba enkolagana ey’omu nda 
ebiyinza okuwugula ebirowoozo by’abantu kubiraza 
mu makubo agatali malungi byavumirirwa ng’ebiko- 
lwa ebitema ekkubo ery’obwenzi. Obusiraamu te- 
bukoma ku bino byokka naye buwa obuvunaanyizi- 
bwa amaka ng’amaka n’abantu b’ekitundu okutwalira 
awamu, okugunjula abaana, obutawanvuya myaka 
gya kufumbirirwako okuggyako nga tekyebeereka, 
okuwewula okufumbiriganwa, n’okukuuma eddiini 
n’empisa nga bitwalibwa ng’ekikulu era eky’omuwen- 
do mu bantu b’ekitundu. 

Nga bwe kiyinza okutegeerekeka mu biragiro 
ebyo, ekigendererwa ky’Obusiraamu ssi kubonereza 
asingiddwa omusango wabula okubeera n’abantu 
nga bawangaalira mu mirembe n’obutebenkevu nga 
buyita mu kuziyiza embeera esikiriza obumenyi 
bw’amateeka okwegiriisiza mu bitundu by’abantu. 
Mu butuufu, ekibonerezo ky’obwezi emirundu mi- 
tono nnyo gye kyalabibwako mu byafaayo by’Obu- 
siraamu. 

Okwongereza ku mazambi ge tumenye wag- 
gulu, Obusiraamu bugaanira ddala amazambi gano 
amanene: Okutta, okukola eddogo, okunyigiriza, 

okutuntuza abazadde, okulimba, okulya mu nsi 
olukwe, okugeya (okwogera ku muntu nga taliiwo 
ekintu mu ngeri omuntu oyo gy’atandiyagadde oba 
etandimusanyusizza singa abadde w’ali), okukozesa 
obubi ebintu bya mulekwa oba eby’obugagga bye, 
okukonjera, okubba, n’okuzannya zzaala. 75 


D. EMBEERA Y’OBUTONDE, OBUYONJO 
N’AMAZZI MU BUSIRAAMU 


1. Embeera y’obutonde 

Katonda Owoobuyinza agamba nti yateeka mu 
butonde buli kintu abantu basobole okuganyulwa mu 
bintu ebyo. Okubeera abeebaza obulungi ekyengera 
kino Allah kye yatukolera, tuteekeddwa okukwata 
obutonde bwaffe ng’ekyatika nga tutegeera obwesige 
bwe tulina okubulabirira obulungi. Obutawa butonde 
kitiibwa oba okubwonoona oba okubugayaalirira, ki- 
raga engeri gye tuli abateebaza era okwonoona oku- 
genda okututuusaako obulumi mu biseera eby’omu 
maaso. Allah Owoobuyinza agamba nti: 

75. Bukhari, Shahaadah (Okwatula Okukkiriza Allah ne 
Omubaka we), 10; Waswayaa (Ebiraamo), 23; Muslim, 
Birr (Okuyisa obulungi), 55, 56; Abu Dawuda, Adab 
(Empisa), 35 / 4875; Ahmada, III, 154, 135. Ebisingako 
awo bisange mu kitabo kya Murat Kaya, Efendimiz ’den 
Hayat Olgiileri (Criteria for Life from oue master the 
Prophet - Ebipima obulamu okuva ku mukama waffe 
Nnabbi), Istanbul 2007, olup. 308 - 458. 

“Obwonoonefu buzuuse ku lukalu ne mu nnyan- 
ja olw’ebyo emikono gy’abantu bye gyapakasa Allah 
abawe okuloza ku bintu bye baakola, balyoke bave mu 
bukyamu.” (Ruum [Abalooma], 30 : 41) 

Mu butuufu Katonda Owoobuyinza mu kusoo- 
ka yalagira nti: “Ne ggulu yaliwanika, n’ateekawo 
ne mizaane (ey’obwenkanya), muleme kubuuka 
nsalo ku mizaane.” 76 Wabula obuntu tebwagonde- 
ra kiragiro era kati basasula ebbeeyi (y’okugyema). 
Ng’alaga ekifaananyi ky’eddembe n’obulungi mu mu- 
tima gwe, Omusiraamu ayisa bulungi abantu banne, 
ebisolo, ebimera n’ebintu ebitalina bulamu. Abeera 
mwegendereza obutalumya kintu kyonna. Olunaku 
lumu abaziisi baali bayisaawo omulambo Mukama 
waffe Omubaka wa Allah (okusaasira kwa Allah 
nemirembe bibeere ku ye) n’agamba nti: 

“Oba awummudde oba abalala bamuwummud- 
de.” Basswahaba kwe kubuuza nti: 

“Omubaka wa Allah, kiki ky’obadde otegeeza 
bw’ogambye nti: ‘oba afunye okuwummula oba aba- 
lala bamuwummudde?’ Omubaka wa Allah (SAAW) 
yabaddamu nti: 

“Omukkiriza bw’afa, aba awonye okukoowa 
n’okweraliikirira eby’omu nsi era aba afunye okusaasi- 
ra kwa Allah. Omwonoonyi, oba omuntu omukyamu 
bw’afa, abantu, ettaka, emiti, n’ensolo biba bimuwonye 

76. Ai* Rahmaan (Omusaasizi ow’okusaasira okubuna), 55 : 
7-8 

era ne bifuna ku buweerero.” (Bukhari, Riqaaq, 42; Nisaa-i, 
Janaaiz, 48; Ahmad, V, 296, 302, 304). 

Abantu balina okwewala ebintu ebiyinza oku- 
tawaanya abalala buli wantu na mu buli mbeera. 
Okwonoona obutonde bw’ettaka, amazzi, ebbanga, 
n’eddembe mu kibuga, obubuga obutono, n’ebyalo 
mwe tuwangaalira kikolwa ekitatuukana na kitiibwa 
kya muntu. Ekikolwa eky’ekika kino kitegeeza buta- 
balirira bantu balala na buteebalirira. 

Abasiraamu balina okuyigirizibwa nti abantu 
abalala bayinza okuyisibwa obubi era nti n’obulungi 
bw’obutonde buba bujja kwonoonebwa, nga kino 
kiva ku bintu bye bagenda basuulasuula. Bakitwala 
ng’ekyetaagisa olw’okubeera omukkiriza owanna- 
maddala okwewala okusuula ebikuta bye nsigo n’ebi- 
nyeebwa oluvannyuma lw’okubiryamu, amacupa, 
emikebe, ebisabika, n’ebintu ebirala ebitawaanya 
abantu n’ebisolo, (okubisuula) mu nguudo, amakubo, 
ne mu bifo abantu we bakolera obubaga n’emikolo. 
Mukama waffe Nnabbi yatwalanga okuggya ebintu 
ebiyinza okulumya abantu okugeza ettabi ly’omuti 
oba eriggwa eriyinza okufumita abayitawo, ng’ekimu 
ku ku bitundu ebikola obukkiriza, 77 era n’atubuulira 
nti Allah tayagala bantu abo bataataaganya balala. 
Mawaazi bin Anasi (Allah amusiime) anyumya nti: 

“Nnali ne Omubaka wa Allah (okusaasira kwa 
Allah n’emirembe bibeere ku ye) mu ggye eryali li- 
genda okutabaala, abalwanyi ne bafunza ekitundu 
mwe baateeka weema ne batuuka n’okuziba ekkubo. 


77. Muslim, Imaan (Obukkiriza), 58. 

Ku kino Nnabbi (okusaasira kwa Allah nemirembe 
bibeere ku ye) kwe kutuma omulangirizi eyagamba 
abalwanyi ebigambo bino wammanga nti: 

“Omuntu afundiriza omulala oba n’aziba ekku- 
bo (oba n’atawaanya omukkiriza), omuntu oyo aba 
tajja kufuna mpeera n’emu mu jihaadi (okulwana 
kw’aba akola mu kkubo lya Allah).” (Abu Dawuda, Jihaadi 
[Okulwana mu kkubo lya Allah], 88 / 2629; Ahmada, III, 441) 

Wano, Mukama waffe Ow’ekitiibwa Nnabbi ya- 
langirira nti kikyamu nnyo okuziba ekkubo erituuka 
mu bifo oba enguudo awatali nsonga ya maanyi oba 
omuntu kino okukikola olw’okutawaanya abaddu ba 
Allah olw’ensonga yonna, era nti abo abakola bwe 
batyo empeera zaabwe Katonda ze yandibawadde 
bazifiirwa. 

Olw’ensonga eno, omuntu ateekeddwa okwewa- 
la okukola ekintu kyonna ekitawaanya abantu 
okugeza ng’okumala gasuula bintu buli w’asanze, 
okuwandula (okufujja) mu bifo ebya lukale, okus- 
sa motoka buli w’asanze, oba okuteeka ebintu mu 
kkubo ekirifuula ezzibu okuyitamu. Abasiraamu te- 
bakoma ku kya kussa mwoyo ku ky’obutatawaanya 
bintu biramu byokka, wabula n’ebintu ebirala nabyo 
baabiyisa ng’ebitonde bya Allah. Omuwandiisi omu- 
tutumufu Omufalansa Montaigne yakyasanguza nti 
“Abasiraamu Abatuluuki batuuka n’okuzimba ebi- 
biina by’obwannakyewa n’amalwaliro eby’ebisolo.” 
Guer, looya Omufalansa eyalambula Obwakabaka 
bwa Ba-Ottoman mu kyasa eky’ekkumi n’omusanvu 
(17), ayogera ku malwaliro ge yalaba mu Damascus 

agaali agokujjambiramu kkapa endwadde n’embwa. 
Ku ky’ebibiina eby’obwannakyewa eby’engeri eno, 
Pulofeesa Dokita Sibaa-i atubuulira bw’atyi: 

“Mu nkola eyaliwo ey’ebibiina eby’obwan- 
nakyewa, waaliyo ebifo nga byo byali bitegekedd- 
wa kujjanjaba na kuliisa bisolo ebirwadde. Enni- 
miro Eyaakiragala (olwaleero gye bayita ennimoro 
y’ekibuga mu Damascus) yali nnimiro ya kiragala 
eyaweebwayo okuliisa ebisolo ebyeyambisibwanga 
mu kukola emirimo bannyinibyo bye baabanga ba- 
sudde bwe byabanga tebikyalina maanyi gakola oba 
geetikka. Ebisolo bye taayaayizanga mu nnimiro eno 
ne byenoonyeza eky’okulya okutuusa lwe byafanga. 
Mu Bibiina eby’e Damascus waabeerangayo ebifo 
kkapa mwe zaaliranga, ne ziwummula, era mwe zee- 
tayaayizanga. Ebifo bino byakunngaanyanga kkapa 
nnyingi ddala nga ekifo ekimu kyasobolanga okuwe- 
za kkapa ezisukka mu bikumi n’ebikumu buli lunaku 
ezitaafunanga mutawaana kufuna kya kulya ekya 
buli lunaku.” 

Eddiini y’Obusiraamu essa bw’etyi essira ku bi- 
ramu, kiba kya mu butonde nti emiti n’ebifo ebya ki- 
ragala ebirabirira bulungi n’okufaayo kwonna. Omu- 
baka wa Allah (okusaasira kwa Allah n’emirembe 
bibeere ku ye) yagamba bw’atyi: 

“Olunaku lw’okuzikirira ne bwe luliba lutuu- 
se naye ng’omu mummwe alina ensigo mu muko- 
no gwe, bw’aba asobodde agisige ng’enkomerero 
y’ensi tennaba kutuuka!” (Ahmada, m, 191, 183) 

Abu Dardaa (Allah amusiime) eyali omu ku Bas- 
swahaba ba Nnabbi ab’ebitiibwa yali asimba omuti ne 
wabaawo omuntu eyamutuukirira n’amugamba mu 
kwewuunya nti: 

“Sswahaba wa Nnabbi omulamba osobola oku- 
mala ebiseera byo ng’oli mu kusimba omuti?” Abu 
Dardaa kwe kumuddamu nti: 

“Kakkana, nga tonnaba kunnamula amangu 
ago! Nnawulira Omubaka wa Allah (okusaasira kwa 
Allah n’emirembe bibeere ku ye) ng’agamba nti: 

“Omuntu bw’asimba omuti ekitonde kyonna ne 
kimala kilya ku bibala by’omuti ogwo, eno eba nga 
Saddaaka ye gy’akoze.” (Ahmada, VI, 444. Laba ne Muslim, 
Musaaqaat [Okufukirira Amazzi], 7). 

Omubaka wa Allah (okusaasira kwa Allah 
n’emirembe bibeere ku ye) n’era yagamba nti: 

“Omuntu oyo yenna atema omuti gwa sidre 
(ogulina ekisiikirize) (nga talina nsonga etegeere- 
keka), Allah ajja kusika omutwe gwe omutwale mu 
Muliro.” (Abu Dawuda, Adab [Empisa], 158 - 159 / 5239) 

Mukama waffe Nnabbi (okusaasira kwa Allah 
n’emirembe bibeere ku ye) yagaana abalwanyi okute- 
ma emiti, okwonoona ebirime, n’okuyigga bwe yalan- 
girira Madiina ne Twaifa, okwo nga kw’ogasse Mak- 
ka okubeera ebibuga eby’emizizo ( haram). 7S Era ku 

78. Abu Dawuda, Manaasiku (Emikolo), 96; M. Hamidullah, 
Islam Peygamberi (Prophet of Islam - Nnabbi w ’Obusi- 
raamu), Istanbul 2003, I, 500; a.mif., el-Vesaik (al-Wa- 
thaiq - Ebiwandiiko), Beirut 1969, olp. 236 - 238, 240; 

bikwata ku nnimiro y’ebirime ey’abantu ab’ekika kya 
Banu Haaritha, yagamba bw’atyi: “Oyo yenna atema 
omuti okuva mu nnimiro eyo ateekeddwa okuzzaawo 
omuti omulala (mu kifo ky’ogwo gw’aba atemye!)’ V9 

Omubaka wa Allah (okusaasira kwa Allah 
n’emirembe bibeere ku ye) bw’atyo bwe yayola eki- 
biina ky’abantu ab’ekisa era abassa ekitiibwa mu bi- 
tonde byonna ng’ayita mu kubawa amagezi entakera 
okukuuma n’okutereeza obutonde bwaffe. Kaliifa 
eyasooka ow’ekitiibwa Abu Bakari (Allah amusiime), 
mu kwogera kwe ng’abuulirira eggye eryali ligenda 
okutabaala naye kino yakiraga bwe yagamba nti: 

“Temulya mu ddiini yammwe lukwe, temunya- 
ga eminyago gy’olutalo, temuyisa bantu bubi, temu- 
bonyaabonya nga muyita mu kukeculako ebitundu 
by’abantu ebimu okugeza amatu oba ennyindo; te- 
mutta baana bato, abakadde, oba abakazi! Temutema 
miti gya ntende era temugyokya. Temutema miti egi- 
tuusizza okussaako ebibala; temusala ndiga, embuzi, 
ente, ne nngamiya okuggyako ebyo bye mugenda 
okulya! Mujja kusanga abantu abeggalidde mu bigo 
byabwe nga beemalidde ku mulimu gwa kusinza 


Ali Riza Temel, “Islam’a Gore Insan £evre Ili§kisi” (The 
Relationship between Man and Environment according 
to Islam - Enkolagana wakati w’Obusiraamu n’embeera 
y’obutonde okusinziira ku Busiraamu), Insan ve Cevre 
(Man and Environment - Omuntu n ’obutonde) olup. 77 
79. Belazuri, Fiituhu 'l biildan (Futuuhul buldaan - Okun - 
nula Ebibuga), Beirut 1987, olup. 17; Ibrahiim Canan, 
Islam ve Qevre Sagligi (Islam and Environmental Health 
- Obusiraamu n’obulamu bw’obutonde) Istanbul 1987, 
olup. 59 - 60. 

abo temubatawaanya mubaleke bagende mu maaso 
n’okusinza kwabwe.. .” 80 

Comte de Bonneval yalaba obwegendereza 
Abasiraamu bwe baalina kwe kugamba mu kwewuu- 
nya nti, “Osobola n’okulaba Abatuluuki mu Bwaka- 
baka bwa Ba-Ottoman ekintu kino abaakitwala ewa- 
la nga bagaana emiti egitabalako bibala okusaanawo 
olw’ekyeya nga bayita mu kuwaayo ssente n’okuko- 
zesa abantu bagifukirire buli lunaku.” 


2. Obuyonjo 

Obusiraamu bukubiriza obuyonjo bw’ebin- 
tu n’okulongoosa empisa era ne butuyigiriza engeri 
y’okutuukirizaamu ebintu bino. Kulaane ey’ekitiibwa 
egamba nti: 

Allah ayagala abo abeekuuma nga ba- 
tukuvu.” (Baqara [Ente], 2 : 222). Ne Omubaka wa Allah 
(okusaasira kwa Allah n’emirembe bibeere ku ye) ya- 
gamba nti: 

“Allah Mutukuvu era ayagala okweyonja.” (Tir- 
midhi, Adab [Empisa], 41 / 2799). 


Ow’ekitiibwa Nnabbi yassa omwoyo ku buyonjo 
obw’engeri zonna mu bulamu bwe bwonna. Oku- 
geza, bwe yabanga agenda ku muzikiti, oba okufu- 




80. Beyhaki (Bayhaqi), es-Sunenii’l-kiibra (al Sunanu 7 K - 
braa), IX, 85; Ali el-Miittaki (al Muttaqii), Kenzu, namba 
30268; Ibnii’l-Esir (Ibn al Athiiri), al Kaamilu, Beirut 
1987, II, 200. 






Enzikiriza, O Kusinza Okwemikolo, N’amateeka Agafuga Ensonga Zebyensi — 


luma ebweru mu bantu, oba okulambula mukwano 
gwe, yafangayo okwambala obulungi, ne yeefuuyira 
akawoowo akalungi, era nga yeewala okulya emmere 
ereeta okuwunya olusu olubi eyinza okukosa aba- 
lala okugeza obutungulu oba katunguluccumu. Abu 
Kursafa (Allah amusiime) kino eyeerabirako ku kino 
anyumya bw’atyi: 

“Maama wange, maama wange omuto nange 
twagenda ewa Omubaka wa Allah (okusaasira kwa 
Allah nemirembe bibeere ku ye) okuwera gy’ali. Bwe 
twavaayo ewuwe maama wange ne maama wange 
omuto kwe kunngamba nti: 

“Mwana wange, tetulabanga muntu bw’atyi 
bukya tubeerawo! Tetumanyiiyo muntu alabika obu- 
lungi mu maaso ng’ono, era tetulabangayo muntu ali- 
na ngoye zitukula kumusinga wadde ayogera bigam- 
bo biwooma nga ye. (Bw’abadde ayogera) ng’olinga 
alaba ekitangaala nga kifubutuka mu kamwa ke.” 
(Haytham, VIII, 279 - 280) 

Obusiraamu bwaleeta enkola eyeesigamiziddwa 
ku misingi gy’obuyonjo, okwetukuza, n’okwetoowaza. 
Mukama waffe Nnabbi yagamba nti: “Obuyonjo kimu 
kya kubiri eky’obukkiriza .” 81 Kumpi buli kitabo kya 
Hadiisi oba fiqhi (ekinnyonnyola amateeka g’Obu- 
siraamu) ekiwandiikibwa kitandika na nnyingo 
ekwata ku buyonjo. Ng’omusingi omukulu mu ddiini 
yafFe, ebikolwa ebimu mu kusinza tebikkirizibwa 
ng’omuntu tamaze kuyonja mubiri n’ekifo w’agenda 
okubikolera. Ku nsonga eno, amateeka agagobererwa 


81. Muslim, Twahaarah (Okwetukuza), 26. 

mu kugenda mu kinaabiro (oba akayu) gassibwako 
nnyo essira. Kiragirwa nti teri kintu kikyafu kirina 
kutonnya oba kusaaba ku ngoye za Musiraamu era 
ekikyafu ekiba kiguddeko kirina okuyonjebwa obu- 
lungi. Omubaka wa Allah (okusaasira kwa Allah 
nemirembe bibeere ku ye) yayagala nnyo abagobe- 
rezi be ensonga eno okugitwala nga nkulu bwe ya- 
gamba nti: Okubonereza mu kabbuli (entaana) oku- 
singa obungi kuva ku butafa ku kuyonja musulo." (Ibn 
Maaja, Twahaara, 26). 82 

Obusiraamu bulagira okuyonja waakiri emi- 
rundi etaano olunaku ebitundu by’omubiri ebisinga 
okubeera ebyangu okufuna obuwuka nga mwe muli 
emikono, omumwa, mu maaso (ekyenyi), omutwe, 
amatu, ensingo nebigere, engeri gye bibeera ebi- 
bikkule. Omubaka wa Allah (okusaasira kwa Allah 
n’emirembe bibeere ku ye) era yagamba nti: “Ekisu- 
muluzo ky’oyinigra Ejjanaye sswala, ate ekisumuluzo 
kye sswala kwe kweyonja .’’ 83 

Bwe butyo Obusiraamu, ekikolwa kyonna 
eky’okweyonja bukitwala nga okusinza kasita abantu 
bakissa munda we beeyonjeza nti okweyonja kwa- 
bwe bakukola mu ngeri ya kusinza. 

Ekintu ekirala Omubaka wa Allah kye yas- 
saako ennyo essira bwe buyonjo bw’akamwa era eno 
y’ensonga lwaki yatukuutira nti omuntu akozese 
omuswaki ( miswask) mu biseera ebitali bimu nadda- 




82. Ibn Maajah, Twahaarah (Okwetukuza), 26. 

83. Ahmada, III, 340 






Enzikiriza, O Kusinza Okwemikolo, N’amateeka Agafuga Ensonga Zebyensi — 


la bw’aba ng’afuna wuzu (atawaaza ). 84 Era yawa Aba- 
siraamu amagezi okwongera emikisa mu bye baba 
bagenda okulya nga bayita mu kunaaba mu ngalo 
nga tebannaba kulya ne bwe baba bamaze okulya . 85 

Ng’obutonde bwe bwetaaga, okukomolwa (oku- 
tayirirwa), okumwa enviiri ez’ebitundu eby’ekyama, 
okumwa eby’enkwawa, okuleka ekirevu ne kikula, 
n’okusalako amasuulubu, bimu ku mateeka ag’empisa 
ennungi n’obuyonjo Omubaka wa Allah ge yayingiza 
mu bantu . 86 

Era nga Omubaka wa Allah (okusaasira kwa 
Allah n’emirembe bibeere ku ye) bwe yafaayo ennyo 
ku kuyonja engoye, mu ngeri y’emu yassa essira lye 
limu ku kubeera nga zirabika bulungi era nga zite- 
redde bulungi. Olumu bwe yali mu kisenge awasaa- 
lirwa, ne zireeta omusajja eyalina enviiri n’ekirevu 
ebyali bisunsumadde. Ow’ekitiibwa Nnabbi (oku- 
saasira kwa Allah n’emirembe bibeere ku ye) kwe 
kulaza n’omukono omusajja agende asanirire enviiri 
n’ekirevu . 87 

Omubaka wa Allah (okusaasira kwa Allah 
n’emirembe bibeere ku ye) teyayagalanga ngoye ze 
kuwunya bubi. Lumu yaggyako ekyambalo kye yali 
ayambadde bwe yatuuyana ne kitandika okuwunya 

84. Bukhari, Jumuah (Esswala ya Juma), 8; Tamanni (Okw - 
gomba), 9; Swawmu, 27; Muslim, Twahaarah (Okwe- 
tukuza), 42. 

85. Laba Tirmidhi, Atw’imah (Ebiriibwa), 39 / 1846 

86. Bukhari, Libaas (Ebyambalo), 63 - 64. 

87. Muvatta’ (Muwattwa-a), Shaar (Enviiri), 7; Beyhaki 
(Bayhaqi), Shu-ab (Ebiti), V, 225 

ng’ebyoya byendiga (wuulu). Maama vvaffe Ayisa 
eyanyumya kino era yatugamba nti Mukama waffe 
Nnabbi era yayagalanga nnyo obuwoowo obulungi . 88 

Bassawahaba ba Nnabbi abebitiibwa baali ban- 
tu abaayagalanga okuyimirira ku magulu gaabwe 
n’okweyimirizaawo bokka. Kino kyabawalirizanga 
okukola okutuusa ku kiseera kya sswala esaalibwa ku 
lw’okutaano (swalatul Jumuah), era awo we baafubu- 
tukanga ne bagenda mu muzikiti okusaala. Kirabika 
emibiri gyabwe gyavangamu olusu olutaabeeranga 
lulungi bw’atyo Mukama waffe Nnabbi kwe kuba- 
gamba nti: “Lwaki temunaaba ku nnaku ez’olwoku- 
taano!?” (Bukhari, Jumuah 16, Buyuu [Okugula], 15; Muslim, 
Jumuah 6) 

Abasiraamu bawandiika hadiisi ey’ekitii- 
bwa egamba nti, “Obuyonjo kimu kya kubiri 
eky’obukkiriza ’’ 89 mu ngeri ey’okuwunda eringa ebi- 
faananyi bye bawandiise ne babiwanga mu fuleemu 
ne babiwanika ku bisenge by’ennyumba zaabwe ne 
mu mizikiti. Ekintu ekyo baakissaako nnyo amaanyi. 
Akitekiti (omuzimbi era omukubi wa pulaane) omu 
omwatiikirivu “Mimar” Sinan yazimba amafumbiro 
g’enva (ssupu), ebitanda ebiriko emifaliso egijjudde 
amazzi, ensulo ez’amazzi ag’okunywa, n’ebinaabiro 
ebya lukale mu buli kanyomero mu Bwakabaka bwa 
Ba-Ottoman olw’okuyamba abakkiriza, okufuna 
emirembe, obuyonjo n’okwanguyiza. Mu bitun- 
du by’Abasiraamu, olw’okusobozesa okutuukiriza 


88. Abu Dawuda, Libaasi (Ebyambalo), 19 / 4074 

89. Muslim, Twahaarah (Okwetukuza) 1. 






Enzikiriza, O Kusinza Okwemikolo, N’amateeka Agafuga Ensonga Zebyensi — 


eky’obuyonjo, ebinaabiro ebyalukale byazimbibwan- 
ga buli wantu nga mw’otwalidde n’ebitundu eby’omu 
byalo. 

Ennyumba z’Abasiraamu zibeera nnyonjo nnyo. 
Tebayingira mu nnyumba nga tebaggyeemu ngatto. 
Buli wantu wabeera wayonjo okusobola okusaali- 
ramu. Tewali kintu nga “beera n’akabwa ka waka” 
mu maka gaabwe. Tebakkiriza na binyonyi kuyingira 
mu mayumba gaabwe. M. de Thevenot ayogera bino 
wammanga ku bitundu by’Abasiraamu: 

“Abatuluuki bawangaala nga balamu mu mi- 
biri era tebatera kukwatibwa bulwadde. Teri n’omu 
alina buzibu bwa nsigo era endwadde endala nnyingi 
ez’omutawaana ezisangibwa mu nsi zaffe wano tezi- 
riiwo, n’amannya gaazo gokka tebagamanyi. Nteebe- 
reza nti ensonga ebaviirako okubeera abalamu kwe 
kuba nga batera okunaaba era nga balyako kisaanid- 
de era tebanywa nnyo. Balya katono nnyo. Mu bye 
balya temuli bintu ebingi eby’enjawulo ng’abagobe- 
rezi ba Kristo bye balya .” 90 

Omubaka wa Allah (okusaasira kwa Allah n’emi- 
rembe bibeere ku ye) yaziyirizza ddala okusuula ka- 
sasiro mu nguudo abantu mwe bayita, ebifo abantu 
mwe bawummulira, wansi w’emiti, ku bisenge, na 
buli bantu we batuula okuwummulamu n’okufuna 
ku buweerero. Lumu yalaba ekikolondorwa mu ki- 
senge omusaalirwa ku kisenge ekyolekedde Makka. 
Ye kennyini kwe kulongoosaawo nga n’obusungu 


90. M. De Thevenot, Relation dun voyage Falt au Levant, 
Paris, 1665, olup. 58 

bumulabikako mu kyenyi kye, olw’ekikolwa omuntu 
eyayonoona ekifo kye yali akoze . 91 Mukama waffe 
Nnabbi mu hadiisi endala ey’ekitiibwa yagamba nti: 

“Ebikolwa ebirungi n’ebibi eby’abagoberezi bange 
byandagibwa. Mu bikolwa ebirungi nnalabamu okug- 
gya ekintu ekinakuwaza mu kkubo. Mu bikolwa ebibi 
ebyandagibwa nnalabamu okuwanda amalusu mu ki- 
senge omusaalirwa n’okugaleka ne batalongoosaawo .” 92 

Hadiisi yayogera ku kuwanda amalusu mu 
muzikiti. Wadde ng’ebifo omusaalirwa bifo bya ku- 
sinzizaamu Allah, naye era bifo omukunngaanira 
abantu. Abakkiriza abakitwala ng’ekikulu okulaba 
nga bakuuma ebifo ebitukuvu nga biyonjo era baba 
bajja kukitwala nga kikulu nnyo okukuuma omu- 
tindo gw’obuyonjo ogw’ebifo ebirala abantu bye ba- 
tera okukozesa okugeza amakubo mwe batambulira 
n’enguudo mwe bayita. Okufuula ebifo bino nga tebi- 
riimu bintu bikosa bantu n’okubikuuma nga biyonjo 
ebyo bye bimu ku bintu Obusiraamu bye bulagira. 
Omubaka wa Allah (okusaasira n;emirembe bibeere 
ku ye) yasimba amannyo ku nsonga eno. Ow’ekitii- 
bwa Umaru (Allah amusiime) naye bwe yalonda Abu 
Muusa al-Ash’ari okubeera Gavana w’e Basra, yano- 
kolayo okukuuma enguudo nga nnyonjo mu bintu 

91. Muslim, Masaajid (Emizikiti), 52; Beyhaki (Bayhaqi), 
as-Sunanul Kubraa, I, 255 

92. Muslim, Masaajid (Emizikiti). Mu kiseera ekyo tewaali 
biwempe, mikeeka n’ebyefaanaanyirizaako ebyo mu mi- 
zikiti era nga wansi gwabeeranga musenyu. Olw’ensonga 
eyo waabeerangawo abawanda ku ttaka (mu mizikiti) 






Enzikiriza, O Kusinza Okwemikolo, N’amateeka Agafuga Ensonga Zebyensi — 


bye yalina okukola mu kutuukiriza obuvunaanyizi- 
bwa bwe obwamukwasibwa . 93 

Waliwo abanyumya nti waliwo Omuzoroas- 
ti (Ddiini yasinga kusaasaanira mu Iran naddala 
ng’Obusiraamu tebunnasimba makanda) eyali alina 
ebbanja ly’Ow’ekitiibwa Imaamu A’zam Abu Haniifa. 
Abu Haniifa yagenda okubanja naye bwe yatuuka 
ku mulyango kwe kulaba ng’engatto ze bwe zaali 
enkyafu. Obukyafu bwali bugenze ne ku kisenge 
ky’Omuzoroasti. Abu Hannifa yasoberwa eky’okuko- 
la nga bwe yeewuunaganya nga tamanyi kya kukola 
era muli n’agamba nti: 

“Bwe ndeka ekisenge nga kiri bwe kiti, ekisenge 
ky’omusajja nja kuba nkyonoonye era ekisenge kijja 
kulabika bubi, naye ate bwe ngezaako okukiyonja ate 
langi eriko ejja kuvaako!” 

Yakonkona ku luggi era n’agamba omukozi 
bw’atyi: 

“Bambi gamba mukama wo nti Abu Haniifa 
akulindidde ku mulyango.” Gwe babanja olwawu- 
lira kino kwe kujja ku mulyango era olw’okuba nga 
yali alowooza nti Abu Haniifa yali ali ku bya bbanja, 
yatandika okwetonda. Wabula Abu Haniifa yamu- 
gamba nti: 

“Eky’ebbanja ssi kye kikulu kati” era kwe 
kubuuza omusajja engeri (ye Abu Haniifa) gye yali 
ayinza okulongoosaamu ekisenge oluvannyuma 
lw’okumunnyonnyola ekyali kituuseewo. Omusajja 


93. Daarimi, Muqaddima (Ebisooka), 46 

Omuzoroasti ekikolwa kino ekirungi era ekyali ki- 
raga empisa eza waggulu kyamuyitirirako era kwe 
kugamba bw’atyi: 

“Okusooka, ka ntandike na kulongoosa mwoyo 
gwange!” era n’asiramukirawo. 94 


3. Amazzi 

Amazzi lye kkubo erisinga okubeera ekkulu mu 
kukuuma embeera y’obutonde nga nnyonjo wamu 
n’okugikulaakulanya. N’okusingira ddala, obulamu 
mu nsi buyimiridde ku mazzi. Amazzi bwe bulamu 
era gwe musingi ebintu byonna ebiramu kwe biyimi- 
ridde. Kulaane ey’ekitiibwa egamba nti: 

“Twatonda okuva mu mazzi buli kintu eki- 
ramu.” (Nuuru [Ekitangaala], 24: 45; Anibiyaa [Bannabbi], 
21 : 30) 

Katonda Owoobuyinza yawa amazzi ebitendo 
eby’enjawulo abaddu be basobole okugaganyulwa- 
mu. Mu bimu ku bitendo bino mwe muli: 

1. Amazzi galina obusobozi okumulungula 
ebintu bingi nga mw’otwalidde ebirina obulamu 
n’ebitalina bulamu. 

2. Obutafaanana na bintu birala, embeera 
y’amazzi mwe gasinga okubeerera amazito si y’eyo 
nga gali mu mbeera y’okwekwata (balaafu) - naye 


94. Fakhruddiini ar-Raazi, Mafaatiihul Ghaybi (Ebisumuluzo 
by’ebikusike) (at-Tafsiiru’lKabiiru), Beirut, 1990,1, 192 






Enzikiriza, O Kusinza Okwemikolo, N’amateeka Agafuga Ensonga Zebyensi — 


bwe gabeera mu mbeera ey’okusaabulukuka ku ddaa- 
la ery’ebbugumu eriweza +4 Centigrade Olwensonga 
eyo, amazzi mu gayanja aganene okukwata gatandi- 
kira waggulu olwo ne gagenda nga gakwata okukka 
wansi, ssi kuva wansi kudda waggulu. Kino kiyamba 
ebintu byonna ebirina obulamu okutakwata balaafu 
olwa balaafu ali ku ngulu. 

3. Gaasi asemberedde amazzi bamuyita hydro- 
gen Sulphide (H 2 S), naye wadde ng’azitowa emirundi 
ebiri okusinga amazzi, ye ali mu mbeera ya gaasi mu 
bbugumu erya bulijjo (ery’omu kisenge). Mu kiseera 
kye kimu awunya era nga wa butwa. 95 


Kulaane ey’ekitiibwa emirundi mingi gy’eyogera 
ku mazzi. Eyogera ku ngeri enkuba gy’etandikamu, 
emitendera ebire gye biyitamu ne gye bikyukamu 
ne bifuuka enkuba, butya enkuba bw’etonnyesebwa 
okukka wansi mu bigero byayo era butya ettaka ek- 
kalu (effu) bwe liddamu obulamu (lizuukizibwa), 
amazzi aga wansi mu ttaka, embuga y’amazzi, n’en- 
geri ey’okulongoosaamu amazzi amakyafu. 96 Kulaane 


95. 

96. 


Docent Dr. $akir Kocaba§, Kur’ann’da (Creation in the 
Qur’an - Okutonda nga bwe kuli mu Kulaane), Istanbul 
2004, olup. 157 

An Nuur (Light - Ekitangaala), 24 : 4; Az Zukhmf (O - 
naments of Gold - Eby’okwewunda ebya Zaabu), 43 : 
11; Az Zumar (The Troops - Ebibinja), 39 : 21; Waa- 
qi-a (Eky’okugwawo), 68 : 70’ An Naazi-aati (Those 
who Drag Forth - Abo Abasowolamu), 79 : 31; al Fur- 
qaan (Criterion - Eyawula wakati w’ekirungi n’ekibi), 
25 : 48. 

era eyogera ku bukulu bwemikisa egiri mu mazzi era 
enkuba n’egiwa erinnya erya “kusaasira”. 97 

Abasiraamu abamanyi obukulu bw’amazzi bassa 
essira ku bikwata ku mazzi ne basabira abo ababawa 
amazzi “okubeera abatukuvu ng’amazzi!” Naddala 
okuwa amazzi n’eby’okunywa abantu abali okumpi 
ne Ka’aba ababa bazze okukola Hijja kubalibwa nga 
kitiibwa kya waggulu nnyo era buvunaanyizibwa bu- 
nene. 

Abbaasi (Allah amusiime), taata omuto owa 
Mukama waffe Nnabbi, yalina ennimiro y’enzabbibu 
e Twaifa. Nga Obusiraamu tebunnajja ne bwe bwali 
bumaze okujja, Abbaasi yaleetanga enzabbibu okuva 
mu nnimiro eyo n’aziwa abalamazi abaagendanga 
okukola Hijja ng’azitadde mu mazzi ga zamzamu. 
Bwe yafa, batabani be ne bazzukulu be baasigala 
bakola omulimo gwe gumu. 98 

Olunaku lumu, Omubaka wa Allah (okusaa- 
sira kwa Allah n’emirembe bibeere ku ye) yagenda 
mu kifo ku Ka’aba ey’ekitiibwa we baagabiranga 
amazzi og’obwereere n’eby’okunywa n’asaba bamuwe 
anyweko. Abbaasi (Allah amusiime) kwe kugamba 
omu ku batabani be nti: 

“Fadhwlu! Genda ewa maama wo oleetere Omu- 
baka wa Allah (okusaasira kwa Allah n’emirembe bi- 

97. A’araaf (The Heights - Ebikomera), 7 : 57; Shu’rah 
(Counsel - Okwebuuza), 42 : 28. 

98. Ibn Hishaam, IV, 32; Ibn Sa’ad, II, 137; Waaqidii, II, 






Enzikiriza, O Kusinza Okwemikolo, N’amateeka Agafuga Ensonga Zebyensi — 


beere ku ye) eky’okunywa (eky’enjawulo)!” Mukama 
waffe Omubaka wa Allah kwe kugamba nti: 

“Nedda, mpa eky’okunywa kino buli muntu 
ky’anywako!” Owekitiibwa Abbaasi kwe kumugamba 
nti: 

“Omubaka wa Allah, ebiseera ebimu engalo 
z’abantu zikwatirira eky’okunywa ekyo.” Mukama 
waffe Nnabbi kwe kugamba nti: 

“Ekyo kirungi, mpa eky’okunywa buli muntuyen- 
na ky’anywa!” Olwo n’anywa eky’okunywa ekya bu- 
lijjo ow’ekitiibwa Abbaasi kye yamuwa. Oluvannyu- 
ma, Omubaka wa Allah (okusaasira kwa Allah n’emi- 
rembe bibeere ku ye) yagenda ku Luzzi lwa Zamzam. 
Ab’enju y’ow’ekitiibwa Abbaasi baali basena amazzi 
okuva mu luzzi nga bagawa abalamazi. Omubaka wa 
Allah (okusaasira kwa Allah n’emirembe bibeere ku 
ye) yabatendereza nga bw’agamba nti: 

“Batabani ba Abdul Muttwalib, musime amazzi! 
Omulimo gwe mukola gwa ttendo!” Oluvannyuma 
Omubaka wa Allah (okusaasira kwa Allah n’emirem- 
be bibeere ku ye) kwe kugamba nti: 

“Singa ssi kutya nti abantu bajja kukunngaa- 
na bagezeeko okukola ekintu kye kimu (olw’okuba 
nga nange nnakikola), nnandikutte omuguwa guno 
ogw’oluzzi bwe ntyi (nga bw’asonga ku kibegabega 
kye) ne nsima amazzi nga nammwe bwe mukola.” 
(Bukhari, Hajj, 75) 




— ejsswssj Eddiini Entukuvu Eyakomererayo: OBUSIRAAMU 

Omubaka wa Allah (okusaasira kwa Allah 
nemirembe bibeere ku ye) yannyonnyola obulungi 
bw’okuwa abantu amazzi nagamba bw’atyi: 

“Ku Lunaku Iw’enkomerero, omuntu aliba agen- 
da okuyingira Omuliro (nga kiwedde okusalibwawo) 
alisisinkana omuntu aliba agenda mu ]jana n’amu- 
gamba nti: 

‘Gundi! Ojjukira nti wansaba amazzi ne 
ngakuwa?’ ng’awo amusaba kumwegayiririrako (ku- 
muwolereza). Omukkiriza agenda kuwolereza omun- 
tu oyo. Omulala ajja kusisinkana omuntu aliba agen- 
da okuyingira Ejjana agambe bw’atyi: 

‘Ojjukira olunaku Iwe nnakuwa amazzi ag’okufu- 
nyisa wuzuf’era amusabe okumuwolereza era eky’oku- 
muwolereza akifune. Ate era wabeewo omuntu omu- 
lala ajja okuba ng’agenda mu Muliro agambe omuntu 
oyo agenda mu ]jana nti: 

‘Gundi! Ojjukira ng’ontuma okukukolera omu- 
limo guno na guno, olunaku olwo ne nkugendera gye 
wali ontumye?’ Olwo omuntu aliba agenda mu ]jana 
n’amuwolereza.” (Ibn Maajah, Adab [Empisa], 8) 

Omubaka wa Allah (okusaasira kwa Allah 
nemirembe bibeere ku ye) yateeka omutima ku maz- 
zi ge yanywanga okubeera amayonjo era agawooma. 
Yasinganga kwagala mazzi ga nzizi ezaabeerangamu 
amazzi agawooma," era ng’agaana enzizi ezaabeeran- 
ga enkyafu. 100 Mu ngeri y’emu, Obusiraamu bwagala 


99. Ibn Hajar, Iswabah, III, 615. 

100. Bukhari, Wuzu (Okutawaaza oba Okufuna Wuzu), 68. 

wuzu okugifunyisa amazzi amayonjo era ne bugaana 
okunywa amazzi oba okukozesa amazzi agakyusiz- 
za empooma (eddekende), langi, oba olusu. Okuva 
amazzi bwe gali amakulu ennyo, tulina okweyaza 
nga tugenda okugakozesa (ne tutagakozesa bubi). 

Olw’ensonga eyo, kikulu nnyo okwagala abantu 
bonna, ebisolo, ebimera, n’embeera y’obutonde, mu 
bufunze ensi yonna, n’okuyisa obulungi buli kintu. 

Ensonga endala eyeetaagisa okwogerako wano 
y’ey’obutayonoona butonde, embeera, n’amazzi (obu- 
tabiduubuuda oba okubikozesa obubi). Katonda 
Owoobuyinza agamba nti: 

“Abange Abanaadaamu! Mwambale ebirungi 
buli kiseera na buli kifo we mugenda okusaalira: 
mulye era munywe naye temudiibuudanga, ku- 
banga Allah tayagala badiibuuzi.” (A’araafu [Ebiko- 
mera], 7: 31) 

“Mazima ddala abaduubuuzi baganda ba 
Sitaane; ate nga Sitaane eri Katonda waayo mu- 
gyemu nnyo (nnantasiima)” (Israa [Olugendo lwe 
Kiro], 17:27) 

“Naye y’Oyo eyatandikawo ennimiro omub 
ebirime ebiwaniriddwa enkondo n’ebyo ebitawani- 
riddwa nkondo, n’entende, n’ebimera ebirina ebi- 
bala ebya langi ez’enjawulo era ebiwooma mu ngeri 
ez’enjawulo n’ebibala ebirala (olive ne pomegranate) 
ebifaanana n’ebyawukana. Mulye mu bibala byabyo 
bwe biba byengedde oba nga bituuse, naye muweeyo 
omutemwa gwabyo olunaku lw’okukungula. Era 

temuduubuuda kubanga Allah tayagala bantu ba- 
duubuuzi.” (An’aam [Ebisolo Ebirundibwa], 6 : 141) 

Omubaka wa Allah (okusaasira kwa Allah 
n’emirembe bibeere ku ye) naye yagamba nti: 

“Mulye, munywe, mwambale era musaddaake 
naye temwennyika mu ttosi lya kwonoona oba okwe- 
raga.” (Bukhari, Libaasi [Ebyambalo], 1; Ibn Maajah, Libaasi 
[Ebyambalo], 23). 

Tewayinza kubeerawo nsonga esonyiyisa muntu 
aduubuude amazzi. Omubaka wa Allah (okusaasira 
kwa Allah nemirembe bibeere ku ye) yayimirirako 
ew’owekitiibwa Sa’adi (omu ku basswahaba be). Sa’adi 
ono yali afuna wuzu ng’akozesa amazzi agayitiridde. 
Mukama wafFe Nnabbi kwe kumugamba nti: 

“Okwonoona kuno kwonna kwa ki?” Sa’adi (Al- 
lah amusiime) kwe kubuuza Omubaka nti: “Okwo- 
noona amazzi mu kutawaaza nakyo kivunaanisa?” 
Omubaka wa Allah (okusaasira kwa Allah n’emirem- 
be bibeere ku ye) kwe kumuddamu nti: 

“Yee ne bw’oba ng’oyimiridde ku muggagwa mazzi 
Ogukulukuta!” (Ibn Maajah, Twhaara [Okwetukuza], 48). 

Bwe tuba nga tulagirwa obutayonoona mazzi ne 
bwe tuba nga tufuna wuzu tusobole okusinza Allah, 
kiba kirabika bulabisi nti mu mbeera endala ezitali 
kusinza okwonoona amazzi tekuyinza kugumiikiri- 
zika. 





EKITUNDU EKY’OKUSATU 
KULAANE EY’EKITIIBWA 


1. Okukka kwa Kulaane n’Okukuumibwa 
Kwayo 

Allah Oweekitiibwa yassa Kulaane eyekitiibwa 
mu bitundutundu, sso ssi mulundi gumu, olw’en- 
songa nnyingi. Embeera eno yawa omuntu emigaso 
mingi era n’agiganyulwamu nnyo era n’emuyamba 
n’emuwonya ebintu bingi. Omubaka wa Allah (oku- 
saasira kwa Allah n’emirembe bibeere ku ye) ya- 
lina abawandiisi bangi abaali bawandiika obubaka. 
Omuwendo gwabwe gwatuuka mu nkaaga mu aba- 
taano (65) okusinziira ku njogera ezimu. Ekitundu 
mu Kulaane eyekitiibwa bwe kyakkanga Nnabbi 
yayitanga abaali basobola mu bawandiisi abo ekitun- 
du kya Kulaane ekisse ne bakissa mu buwandiike. 101 
Aya baaziwandiikanga nga bakozesa ebintu ebyaliwo 
mu biseera ebyo ebyali bisoboka okuwandiikibwako 
era nga bye baabanga bawandiise nga babisomera 
mu Mubaka wa Allah nabyetegereza. 102 

Omubaka wa Allah (okusaasira kwa Allah n’emi- 
rembe bibeere ku ye) aya ezaabanga zissiddwa yaziyi- 


101. Pulofeesa Dr. M. M. el-A’zam Kur’an Tarihi (History of 
Quran - Ebyafaayo bya Kulaane), olup. 106 - 107. 

102. Bukhari, Fadhwailul Qur’an (Ebirungi bya Kulaane), 4; 
Tirmidhi, Manaaqib, 74 / 3954; Ahmada bin Hanbal, V, 


184. 

tiranga mu Basswahaba ng’asooka basajja oluvan- 
nyuma n’ayitira ne mu bakazi. 103 Abasiraamu nabo 
baateranga okukwata bukusu obubaka obwabanga 
busse, n’abalala baayinzanga okukuuma obubaka 
nga bayita mu kubuwandiika awantu. Aya za Kulaa- 
ne ezakkanga zaasomebwanga mu sswala ezaasaali- 
bwanga emirundi etaano olunaku. Mu mwezi gwa 
Lamanzaane Omubaka wa Allah (okusaasira kwa 
Allah n’emirembe bibeere ku ye) ne Jibuliilu (emi- 
rembe gibeere ku ye) baasomanga Kulaane nga buli 
omu asomeramu munne. Mu mwaka ogwasembayo 
mu bulamu bwa Nnabbi ekyo baakikola emirundi 
ebiri. 104 Mu kuwaanyisa kuno (buli omu ng’asomera 
mu munne) Basswahaba abamu baabeerangawo era 
nga bagoberera bulungi ebisomebwa mu Kulaane. 
Oluvannyuma lw’okusoma kwa ab’ebitiibwa Nnabbi 
ne Jibuliilu okwakomererayo, Mukama waffe Nnabbi 
(okusaasira kwa Allah n’emirembe bibeere ku ye), 
Zayidi bin Thabit ne Ubayy (bombi Allah abasiime) 
buli omu yasomeramu mu munne. Omubaka wa 
Allah (okusaasira kwa Allah n’emirembe bibeere ku 
ye) yasomera mu Ubayy bin Ka’ab Kulaane emirundi 
ebiri miramba. 105 

Ate ekiri waggulu wa byonna, Mukama waffe 
Nnabbi ne Basswahaba be baafuba nnyo okusome- 
sa Kulaane. Bwe zityo entegeka zonna zaali zimaze 

103. Ibn-i Ishak (Ibn Ishaaq), Siret (Siirat), olup. 128. 

104. Bukhari, Bad-ul Khalq (Entandikwa y’okutonda), 6; Fa - 
hwailul Qur’an (Ebirungi bya Kulaane), 7. 

105. Mukaddimetdn (Muqaddimataan), Kyafulumizibwa A. 
Jeffery, olup. 74, 227; Tahir el-Cezairi, et-Tibyan, olup. 
26. 

okuggwa Kulaane okufuuka ekitabo ngera buli kintu 
ekiri mu Kulaane kyetegerezebwa bulungi. 106 


2. Kulaane ng’ekyamagero 

Buli Nnabbi yakola ebyamagero ebiwera oku- 
sinziira mu byetaago byekiseera kye. Mu biseera 
by’owekitiibwa Yesu, Saayansi eyali asinga okukkiri- 
zibwa yali wa busawo era nga bwe bwali businga oku- 
caaka mu kiseera ekyo - era ng’abantu abaali basinga 
ettutumu baali basawo. Olw’ensonga eyo, ebyama- 
gero ebyaleka abasawo nga tebalina kya kwogera bye 
byaweebwa ow’ekitiibwa Yesu (emirembe gibeere ku 
ye), okugeza ng’okuddiza muzibe okulaba n’okuzuu- 
kiza omufu. Mu biseera by’ow’ekitiibwa Musa (emi- 
rembe gibeere ku ye) ebintu ebyewuunyisa byakole- 
bwanga balogo, olwo ebyamagero ebyali eby’okusi- 
risa abalogo ne biweebwa Nnabbi Musa. Mu biseera 
by’ow’ekitiibwa Muhammadi (okusaasira kwa Allah 
n’emirembe bibeere ku ye) obukugu mu kwogera 
n’amagezi agakozesebwa mu kulambulula n’okusen- 
geka ebigambo bye byali ku mulembe. Olw’ensonga 

106. Ku nsonga eno, oyinza okukebera mu bitabo bino: Pul - 
feesa Dr. M. M. el-A’zami, The History of the Qur ’anic 
Text from Revelation to Compilation: A Comparative 
Study with the Old and New Testaments (Ebyafaayo bya 
Kulaane okuva Iwe yakka okutuuka Iwe yakunngaanyizi- 
bwa: Essomo ly ’okugeraageranya ne Ndagaano Enkadde 
ne Ndagaano Emppya), Leicester: UK Islamic Academy, 
2003; M. Hamidullah, Kur’an-i Kerim Tarihi (The His- 
tory of the Noble Quran - Ebyafaayo bya Kulaane ey ’ee- 
kitiibwa) (Introduction Section of Le Saint Coran). 

eyo, ekyamagero ekya Kulaane ey’ekitiibwa, eyo eri 
ku ntikko y’obukugu mu Luwalabu n’obunnyonnyofu 
neweebwa Nnabbi Muhammadi. 107 

N’engeri zonna ez’obunnyonnyofu bw’olulimi, 
ensengeka yaalwo, embaga y’amateeka, obubaka 
obulimu, n’okwogera ku bintu ebitamanyiddwa, Ku- 
laane kyamagero eky’amaanyi ennyo. 108 Bamusinza- 
bibumbe bwe baagaana okukkiriza Kulaane, Allah 
Owoobuyinza yabasoomooza bagezeeko okuleeta 
ekyefaanaanyirizaako Kulaane oba waakiri ekitundu 
obutundu era beeyambise oyo yenna gwe baali baa- 
gala mu bitonde byonna abayambe mu kino. 

“Bwe muba nga muli mu kubuusabuusa 
kw’ebyo bye twassa ku muddu waffe kale mulee- 

107. Al-Ankabuut (The Spider - Nabbubi), 29 : 50 - 51; 
Bukhari, I’tiswam (Okwekuuma), 1, Fadhwailul Kur’an 
(Ebirungi bya Kulaane) 1; Muslim, Imaan (Obukkiri- 
za), 279. Ng’oggyeeko ekyamagero kya Kulaane ekijja 
okugenderera okutuusa ku Lunaku lw’enkomerero, wa- 
liwo ebyamagero ebirala nkuyanja ebya mukama waffe 
Nnabbi, nga bannabbi abaamusooka bye baakola, ebyo 
bye baatutuusaako ebijjuza ebitabo ebingi. Okugeza 
laba Beyhaki (Bayihaqi), Deldilu’n-Nubuvve (Dalaailu 
Nnubuwwah - Obubonero bw ’obwannabbi) (Ekiri mu bi- 
tabo omusanvu omulamba), Beirut 1985; Abu Nuaym al- 
Isfahaan, Dalaa-ilu Nnubuwwah Delailii ’n-Nubiivve (Da- 
laailu Nnubuwwah - Obubonero bw’obwannabbi) (mu 
bitabo bibiri), Halep 1970 - 1972; Suyutwi, Olaganiisti 
Yonleriyle Peygamberimiz (al-Hasaisu ’l Kubra) (mu bi- 
tabo bisatu), Istanbul 2003; ne mpapula olukumi 1,000- 
page tome ekya al-Nabhani, Hujjatullah ala ‘al-aldmin 
bi-mu’jizdt Sayyid al-Mursalin (Ensonga za Allah eri 
ebitonde ku byamagero bya Kabaka w ’Ababaka). 

108. Pulofeesa Dr. M. S. R. el-Buti, Min Ravdi’il-Kuran (Min 
Rawaa-i ’il Qur ’an - Ebimu ku birungi ebiri mu Kulaa- 
ne), olup. 125 

teeyo essuula emu bw’etyi efaanana Kulaane eno, 
muyite abayambi bammwe (bwe wabaayo yenna 
ayinza okubayamba) atali Allah, bwe muba nga 
mwogera mazima (okubuusabuusa kwammwe 
nga kutuufu). Naye bwe muba nga temukikoze - 
ate nga ddala temujja kusobola kukikola - mutye 
Omuliro ogwo enku zaagwo bantu na mayinja, 
ogwategekerwa abo abagaana okukkiriza.” (Baqara 
[Ente], 2:23 - 24). 

Okukkaatiriza n’okukakasa ebyeyolekera mu 
bigambo ebigamba nti “ate nga ddala temujja kuso- 
bola” biraga ngensibuko yebigambo ebyo erina kuba 
nga y’oyo alina okumanya namaanyi agatalinaako 
kkomo, era oyo ye Allah. Mu mazima, tewali yenna 
atali Allah ayinza kusalawo oba okukozesa ebigam- 
bo eby’amaanyi bwe bityo, ku kintu ekitamanyidd- 
wa muntu yenna ekigenda okugwawo mu biseera 
eby’omu maaso. 

Abatakkiriza baawulira ebigambo ebitukuvu 
ebyali bisoomooza era nga byogera ku butasobola 
bwabwe era ebigambo ebyo ne bisigala nga biba- 
lumiriza, ne byongera okwegomba kwabwe ennyo 
okuddamu okwanukula okusoomooza okwo, naye 
tebalina kye baali basobola kukola. Aya eno yasaa- 
saanya ekigambo eky’obunafu bwabwe okuva ku lu- 
limi okudda ku lulala n’okuva e Bule n’e Bweya, era 
n’eraga obutasobola bwabwe n’ebatunga n’emimwa. 109 


109. M. S. Rafii, I’jazu 7 Kur ’an (Ijaazul Qur ’an - Ebyam - 
gero bya Kulaane), Beirut 2003, olup. 142 

Okuva lwe baali tebasobola kwanukula kusoo- 
mooza Kulaane kwe yakola, Bamusinzabibumbe 
mu kifo ky’okukola ekyali kibasabiddwa, baasalawo 
kukozesa makubo malala, okugeza okugaana, oku- 
tawaanya, okuvuma, n’okutemerera. Mu kugamba 
nti: “Temuwuliriza Kulaane eno mukole amaloboozi 
ng’esomembwa, ob’olyawo ne muwangula!” (Fusswilat 
[Byannyonnyolwa], 41:26), baalaga nti baali bawangudd- 
wa ddala n’amaanyi amatukuvu. 

Kulaane ey’ekitiibwa si bitontome wadde ebi- 
gambo ebya bulijjo. Wabula, erina ensengeka eten- 
kanika egatta ebirungi ebiri mu bino byombi. Erina 
ebirungi ebitayinza kusangibwa mu bitontome oba 
ennyimba. Bw’esomebwa emirundi egiwera omuntu 
tayinza kuwulira kuddinngana, buli omu ku basoma 
n’abawuliriza afuna omugabo gwe gumu mu byen- 
gera okuva mu ddoboozi erikyuka buli kiseera era 
n’afuna okudda obuggya. 110 

Kulaane erina ky’ekola ku mitima gy’bantu. Kino 
kyazuuka ne ku basajja abaali basinga amaanyi mu 
Bamusinzabibumbe abaagaananga abantu okuwuli- 
riza Kulaane, nga bano baali Abu Sufyaane, Abu Ja- 
hali, ne Akhnas bin Shariiq. Buli omu ku bano, nga 
tabuulidde ku banne, yeebbanga n’agenda awuliriza 
Omubaka wa Allah (okusaasira n’emirembe gibeere 
ku ye) ng’asoma Kulaane bwe yabanga asaala ekiro. 
Bwe beegwako buli omu yanenya munne. Naye ekin- 

110. Pulofeesa Dr. M. A. Draz, en-Nebeii’l Azim (An Naba’ul 
Adhwim - Ekigambo Ekinene), Daru’l Kalem, ts.; olup. 
102 . 

tu kye kimu kyagwawo emirundi esatu. Oluvannyu- 
ma buli omu yagamba munne: 

“Tetubuulirako muntu yenna. Abantu bwe 
banaategeera kye tukola, mbalayirira Allah, tujja 
kuswala ebitayogerekeka! Oluvannyuma lwa kino, 
tetujja kusobola kubaako na gwe tugambako ku 
nsonga eno..Oluvannyuma lw’okuvumirira ekiko- 
lwa kye baali bakoze, bakkiriziganya nti ebyokwebba 
ne bawuliriza Kulaane ng’esomebwa baali tebakya- 
biddamu. 111 

Kulaane ey’ekitiibwa ebuulira abantu bangi 
abawangaalira mu biseera eby’enjawulo n’ebifo 
eby’enjawulo nga n’okumanya kwabwe kwawukana 
nnyo ng’esinziira ku madaala gaabwe. Aya erekawo 
ekifo ky’okutegeera okw’enjawulo yategeerwa abantu 
ab’omu mirembe egyasooka okusinziira ku mbeera 
gye baalimu n’abo ab’omu mirembe egyasembayo 
nabo okusinziira ku madaala gaabwe ag’okuvumbula 
kwa Saayansi ge baali batuuseeko. Ku nsonga eno 
omuwandiisi Omuwalabu Mustwafa Swadiq al-Raa- 
fi-i agamba ebigambo bino wammanga nti: 

“Ekimu ku byamagero bya Kulaane ey’ekitiibwa 
kwe kuba ng’etereka, mu bigambo ebimanyiddwa ku 

111. Ibn-i Hi§am (Ibn Hishaam), I, 337 - 338; Taberi (Twab - 
ri), Tarih (History - Ebyafaayo), ii, 218 - 219, Ibn-i Esir 
(Ibn al Athiir), Kamil, II, 63 - 64, Ibn-I Seyyid al-Nas, 
Uyiinu 7 eser (Uyuunul Athar), I, 99; Zehebi (Dhahabii), 
Tarihu ’l Islam (Taarikhul Islaami - History of Islam - 
Ebyafaayo by’Obusiraamu), olup. 160 - 161; Ibn-i Ka- 
thir (Ibn Kathiiri), el-Bidaye (al-Bidaaya), III, 47; Halebi 
(Halabii), InsanuT-uyun, I, 462. 

buli mulembe gwebyafaayo, ebituufu ebitamanyidd- 
wa mu buli mulembe, nebyo by’eggyayo mu lujjudde 
rnu kiseera ekituufu.” (Wahy ul Kalaamu, Kuwait ts, II, 66) 


a. Kulaane Etubuulira Ebintu Ebitama- 
nyiddwa 

Kulaane ey’ekitiibwa etuwa amawulire okuva 
mu bintu ebitamanyiddwa, ng’amawulire gano kya- 
magero ekyenkukunala. Wadde nga gakwata ku bin- 
tu eby’ekikugu era eby’amagezi ga saayansi, okuva ku 
bintu ebyagwawo mu byafaayo okudda ku bintu ebi- 
genda okugwawo mu biseera eby’omu maaso, tewali 
kyali kivumbuddwa emyaka olukumi mw’ebina 
(1,400) ekyali kisobodde okumenyawo ebya Kulaa- 
ne. So nga ne encyclopedia (ebitabo bimukunngaa- 
nya) ez’ensi yonna zimaliriza nga zirina bye zeetaaga 
okulongoosaamu era ne zezza obuggya buli lukedde 
nga ziyita mu kufunayo ebitabo ebipya ebirongoosa 
mu bikadde. 

Mu biseera Kulaane we yassibwa, waaliwo 
amawulire matono nnyo wano na wali agaali gakwata 
ku kusaanawo kw’abantu ba Aad, Thamuudu, n’ama- 
taba g’oku mulembe gwa Nuuhu ng’ate ebyo byabee- 
ranga mu ngeri za nfumo. Wabula Kulaane ey’ekitii- 
bwa yawa obuntu ebintu ebikwata ku bantu bano mu 
ngeri ekkiriziganya n’okumanya kw’ebyafaayo. 

Kulaane era erina amawulire gereeta agakwa- 
ta ku biseera eby’omu maaso. Ka tuleeteko agamu 
ku go: 

Waaliwo olutalo wakati w’Abalooma n’aba- 
goberezi ba Zoroaster (Abaperuusi). Olutalo luno 
lwawangulwa Bazoroasta. Bamusinzabibumbe 
abaayagala okukozesa akakisa kano beewaanira ku 
Basiraamu bwe batyi: 

“Mwerowooza nti mujja kuba ba kitalo kubanga 
mulina Ekitabo ekitukuvu. Kati laba Abazoroasta 
bawangudde (bannammwe) Abalooma nabo Abantu 
abalina Ekitabo,’ era nga baagezaako okumenya enzi- 
kiriza yaabwe n’obumalirivu bwe baalina”. Olw’ebyo 
bye baayogera Allah yassa aya zino, ezaagenderera 
okuzzaamu abakkiriza amaanyi era ne zikola bubi 
Bamusinzabibumbe: 

“Alif Laamu Miimu. Abalooma bawangudd- 
wa mu nsi ez’okumpi naye nabo, oluvannyuma 
lw’okuwangulwa, bajja kuwangula. Mu myaka mi- 
tono nnyo (wakati w’esatu n’omwenda). Okusalawo 
kwa Allah ku biyise n’ebigenda okugwawo mu bisee- 
ra eby’omu maaso. Ku lunaku olwo abakkiriza bajja 
kusanyuka olw’okutaasa kwa Allah (kwe balifuna). 
Allah ataasa oyo gw’aba ayagadde era Ye ye Waamaa- 
nyi Omusaasizi.” (Ruumu [Abalooma], 30 : 1-5) 

Mu kiseera ekyo Byzantium yali efootoose nnyo 
ng’efuuse nnafu nga tewali yali ayinza kulowooza nti 
oluvannyuma lw’okuwangulwa okwo okwabayisa 
obubi ennyo nti baali bayinza okudda engulu. Naye 
Kulaane ey’ekitiibwa yakkaatiriza nti: 

“(Ekyo) ndagaano ya Allah era Allah tayawu- 
kana na ndagaano gy’aba akoze, wabula abantu aba- 
singa obungi tebamanyi.” (Ruum [Abalooma], 30:6) 

Ku nkomerero, Allah yatuukiriza ekisuubizo 
kye. Abawandiisi bebyafaayo bonna bakkiriziganya 
nti Abalooma baawangula Abaperuusi mu kiseera 
ekitaaweza myaka mwenda. Era ku lunaku lwe lumu, 
Abasiraamu baawangula Bamusinzabibumbe mu lu- 
talo lw’e Badiri. 112 

Allah Oweekitiibwa yagamba ku by’okuzikiriza 
Falaawo (Pharaoh) mu nnyanja, Falaawo bwe yasem- 
berera okukkiriza ng’era bwe kyali kisuubirwa we ya- 
beerera mu kaseera ng’Ennyanja Emmyufu egenda 
kumumira: 

“(Yagambibwa nti:) Kati (lw’ojjukira)! Nga 
wagyema dda era n’obeera mu bantu aboonoonyi! 
Olwaleero tugenda kusigazaawo omubiri gwo, obee- 
re akabonero kw’abo abalijja oluvannyuma lwo. Era 
mazima ddala abantu abasinga obungi tebeefirayo 
eri obubonero bwaffe!” (Yunus [Yona], 10 :91 - 92) 

Omubiri gwa Falaawo gwasangibwa mu ku- 
vumbula okwakolebwa mu bissera bino. Kati omu- 
lambo gwe nga guli mu mbeera ey’okuvunnama nga 
n’enviiri zaagwo n’olususu tebikwatiddwaako, guso- 
bola okulambulwa mu kisenge eky’ekyenda mw’ebina 
(94 th hall) mu kkuumiro ly’eby’obuwangwa erya Bun- 
gereza (British Museum) mu London. 

112. Laba Tirmidhi, Tafsiir, 30/319; Ahmada bin Hanbal, I, 
276, Kurtubi, XIV, 3. 

b. Kulaane Ewa Ekitangaala ku Kuvumbula 
Okwa Saayansi 

Mu Kulane ey’ekitiibwa mulimu aya nnyingi 
ezoogera ku bituukiddwaako mu saayansi n’okuvum- 
bula. Aya zino era zisobola okutwalibwa ngeziwa 
amawulire ku bintu ebijja mu maaso. Ekigendererwa 
ky’Obusiraamu ekikulu kwe kuyingiza mu mitima 
gy’abantu okukkiriza obw’omu bwa Allah (tawuhiidi) 
era n’ebeera eky’okulunngamya gye bali eri ekkubo 
ettuufu. Mu mazima, Kulaane buli kintu ky’ekoonako 
kiba kigguka ku kigendererwa ekyo ekikulu. Wabula, 
Kulaane buli ky’eyogera ku ludda lwa saayansi kikola 
ng’essomo eri obuntu era kiba kikwatagana mu bu- 
jjuvu n’ebintu ebituufu ebimanyiddwa ng’ekifaananyi 
kino wammanga bwe kiraga: 

Kulaane ey’ekitiibwa etuwa ebitundutundu 
eby’ebintu ebikwata ku kuzaala n’okwetondeka kw’eki- 
nyamanyama ekivaamu omwana, ekintu Saayansi 
owa leero kye yaakasobola okuvumbula. 113 Mu ki- 
tabo kye ku bikwata ku Saayansi w’ebinyamanyama 
(okwetondeka kw’omuntu), oluvannyuma lw’okun- 
nyonnyola emitendera gy’okukula kw’omuntu mu 
lubuto, Pulofeesa Dr. Keith L. Moore ageraagera- 
nya okutonda kw’omuntu mu kitabo kye ne aya za 
Kulaane ey’ekitiibwa. Amaliriza agamba nti Saayansi 
akkiriziganya ne Kulaane ey’ekitiibwa, n’okusinga 
kw’ekyo nti, Kulaane eri mu maaso wa Saayansi 
w’obusawo mu kunnyonnyola n’ebifaananyi by’ewa. 


113. Al-Hajj (The Pilgrimage - Okulamaga olw’e Makka oba 
Hijja), 22 : 5; A1 Mu’minun (The Believers - Abakkiriza), 
23 : 11 -13. 

Oluvannyuma lw’okunoonyereza kwe, Moore yawu- 
lira okwegomba okungi eri Kulaane nowekitiibwa 
Nnabbi (okussasira n’emirembe bibeere ku ye) era 
n’amatira ekyamagero kya Kulaane ekyava mu mya- 
ka lukumu mu bina (1,400) egiyiseewo n’okukkiriza 
kw’amaanyi. Bye bye yayiga mu Kulaane yabigatta 
mu kitabo kye ng’akifilumya omulundi ogw’okubiri 
kye yatuuma “Before We are Born” (Nga tetunnaba 
kuzaalibwa). Bwe baamubuuza nti: 

“Butya bw’oyinza okunnyonnyola okubeera 
kw’ebintu bino mu Kulaane?” yagamba nti: 

“Kulaane eyo teri kirala wabula bubaka obwava 
eri Allah.” 114 

Mu myaka ssi gya wala, kyavumbulwa nti ensi 
yali egaziwa ne zi ssengendo buli emu ng’egenda yee- 
samba ginne waayo ku misinde egya yiriyiri. Oku- 
sinziira ku tteeka lino, eriraga nti ensi erina amaanyi 
agataliiko kkomo, ssengendo zino ennene zeesamba- 
gana ku misinde egituukagana n’ebbanga erizaawu- 
la. Okugeza, ssengendo eri mu bbanga ery’emyaka 
gy’ekitangaala obukadde kkumi (10 million) okuva 
ku nsi, ebeera etambulira ku supiidi ya kilomita 
ebikumu bibiri mu ataano (250) buli katikitiki, sso 
ng’ate ssengendo eri mu bbanga er’obuwumbi kkumi 
(10 billion) obw’emyaka gy’ekitangaala okuva ku nsi 
ebeera etambula okwawukana n’ensi ne supiidi eyen- 


114. GaryMiller , The Amazing Qur’an (Kulaane Eyeekyewu - 
nyo), olup. 34 - 39. 

kanankana kilomita emitwalo amakumi abiri mu 
etaano (250,000) buli katikitiki. 115 Embeera eno eyo- 
gerwako mu Kulaane bwetyi: 

“N’eggulu twalizimba n’amaanyi gaffe. Era ma- 
zima ddala Ffe twongera okugaziya ebbanga.” (Dha- 
riyaati [Empewo Ezikunngunta], 51 : 47) 

Omutonzi Ow’amaanyi akuuma ensi okuva mu 
bibajjo by’enjazi ez’emmunyeenye (meteors) eziba zi- 
mazeeko obuwangaazi bwazo ne zaabika. Jupita ( fupi- 
ter ) ne Satane ( Saturn ), n’okusika kwayo okw’amaanyi 
ziri mu kifo ng’eky’omukuumi wa geeti ezitakkiriza 
bipapajjo eby’omu bwengula ebingi ebiyinza oku- 
tuusa obulabe ku nsi singa biba bigituuseeko. Naye 
abakuumi bano tebabikkiriza kuyitawo. Ebiseera 
ebimu wayinza okubeerawo ebipapajjo ebiyita ku 
ssengendo zino nga byolekedde ensi. Naye bino era 
bisanga omukuumi omulala ng’abirindiridde, nga na- 
gwo gwe mwezi. Okuva omwezi lwe gutalina bbanga 
(mpewo mu bbanga), ebipapajjo by’enjazi ebigwa ku 
mwezi bibaako ne kye bigukolako - ku ngulu kwagwo. 
Tusobola okulaba agawonko agaasimibwa ebipapajjo 
bino ku mwezi ne bwe tukozesa ebyuma ebitangaaza 
ebitali bya maanyi nnyo. Ebipapajjo ebiyita ku mwezi 
bitandika okwaka bwe biyingira ebbanga, okuggyako 
nga bibadde binene nnyo. Ekiva mu mbeera eno, kye 
tuyita “kibunoomu”, ebipapajjo bikutukakutuka ne 
bifuuka obuweke obutono obw’enfuufu mu bbanga 


115. Pulofeesa Dr. Osman Cukmak, Bir (^ekirdekti Kainat 
(The Universe was a Seed - Ensiyali Mpeke), olup. 28. 






u *amGSAj Eddiini Entukuvu Eyakomererayo: OBUSIRAAMU 


ne butuuka ku kikuta ekirala (Mesosphere layer) nga 
tebunnatuuka ku nsi. Oluvannyuma, buli kamu ku 
buweke bwenfuufu bufuuka ensigo eyenkana ettondo 
lyenkuba mu kigero. 116 Ebbanga era likuuma ensi oku- 
va mu kwokya kw’amagulu g’enjuba agava mu bwen- 
gula. Ebintu bino bikoonebwako mu Kulaane nti: 

“Eggulu ne tulifuula akasolya akakuumibwa. 
Naye (awamu n’ekyo) ne bakuba omugongo obubo- 
nero bwafFe.” (An’biyaa [Bannabbi], 21 : 32) 

Bw’etyo Kulaane ey’ekitiibwa, ku ludda olumu, 
eyogera ku bintu ebiteekateeka ebikolwa n’enneeyisa 
y’abantu, ate nga ku ludda olulala, ekoona ku bya- 
ma by’ensi era n’esaba nti ensi esomebwe ng’ekitabo 
ebyama mwe biyinza okunoonyerezebwako ne bitee- 
kebwa mu musana. 

Ebyasa kkumi na bina ebiyise, Kulaane yagamba 
nti: 


“Ne tutuma empewo, nga ziwakisa ne tussa 
amazzi okuva mu ggulu ne tugabawa ng’eky’okunywa 
ate nga ssi mmwe mugatereka.” (Hijri, 15:22) 

Oluvannyuma lw’ebyasa ebingi nga aya eno 
emaze okukka kyazuulibwa nti empewo eyamba ku 
kuwakisa ebimera n’ebire. 





116. Pulofeesa Dr. Osman Cukmak, Bir Cekirdekti Kainat 
(The Universe was a Seed - Ensi yali Mpeke), olup. 94, 
127. 

Mu aya ey’ekkumi n’omwenda (19) n’ey’amaku- 
mi abiri (20) mu ssuula Ar-Rahmaani (Omusaasizi 
Ennyo), waliwo ewagamba nti: 

“Yaleka amazzi g’ennyanja ebbiri ne gatambula 
ne gasisinkana. Wakati waago nga waliwo omuzinzi 
nga tegasobola kwetabula.” (Rahmaan [Omusaasizi En- 
nyo], 55 : 19-20) 

Ebigambo bye bimu bisangibwa mu aya 
ey’amakumi ataano mw’essatu (53) mu ssuula Fur- 
qaan (25). 

Mu kuvumbula okukyasembyeyo mu kagga k’e 
Gibraltar ennyanja ya Mediterranean (Mediterra- 
nean Sea) n’eriyanja lya Atlas we zisisinkanira, kya- 
zuulibwa nga waliwo omuzinzi ogutamanyiddwa, 
n’olutimbe ebigaana amazzi okwetabula. Bwe gatyo 
amazzi ag’emirundi ebiri agava mu nnyanja ebbiri 
tegeetabula era buli mazzi gasigaza embeera yaago. 
Captain Jacques Coustean oluvannyuma yavum- 
bula nti olutimbe olw’amazzi lusangibwa wonna en- 
nyanja zonna we zisisinkanira n’ebintu ebirala. 117 

Kulaane ey’ekitiibwa kyamagero ekisingako 
n’obunene mu kuba nga by’eyogerako bimatiza obwe- 
taavu bw’emirembe gyonna. Tewali bukendeevu oba 

117. Ebisingako awo ku bikwata ku Kulaane ne Saayansi soma 
ekitabo kya Dr. Murice Bucaille, La Bible le Coran et 
la science: les ecritures saintes examinees a la lumiere 
des connaissances modernes, Paris: Seghers, 1980 (The 
Bible, the Qur ’an and science, trc. Alastair D. Pannell, 
Karaci, t.y. — Bayibulu, Kulaane ne saayansi); Afzalurra- 
hman, Quranic Sciences (Saayansi we Kulaane), London 
1981; http://www.islamiyayinlar.net/content/view/l 06/8/ 

butaba na mugaso mu Kulaane ebiyinza okukubwa- 
mu ekituli omuntu yenna alina amagezi. Buli kaseera 
ebeera ewa eby’okukola ku bintu ebiremerera enkola 
endala ey’amateeka. Okusalawo ku nsonga zonna 
Kulaane kw’ekola kulimu ensonga nnyingi emabega 
waakwo, era kwateekawo obutebenkevu mu bantu 
ne mu by’obufuzi ebyatuuka ku ntikko yaabyo mu 
kaseera mpaawo kaaga, obutafaanana na bugun- 
jufu bulala bwonna oba nteekateeka ndala zonna. 
Mu ggwanga omutaali Saayansi oba obugunjufu, 
nga liyita mu Nnabbi eyali tamanyi kusoma wadde 
okuwandiika era ataagendako mu ssomero, waaba- 
lukawo obutebenkevu obutuukiridde ate mu kaseera 
akatono ennyo ak’emyaka amakumi abiri mw’esatu 
(23) obwakyusa empisa n’endowooza mu Kizinga 
kya Buwalabu kyonna. 







EKITUNDU EKY’OKUNA 
OMUBAKA W’OKUSAASIRA OW’EKITIIBWA 
MUHAMMADI OMULONDEMU 
(Okusaasira kwa Allah n’emirembe bibeere ku ye) 


1. Obuto n’Obuvubuka Bwe 

Omubaka wa Allah (okusaasira kwa Allah 
nemirembe bibeere ku ye) yawa ensi eno omukisa 
mu Makka ey’ekitiibwa mu mwaka gwa 571 emyaka 
egya bulijjo, ku nkya y’olunaku olw’ekkumi n’ebbiri 
(12) mu mwezi gw’ekisiraamu (ogugoberera kalenda 
ey’omwezi) ogwa Rabbil Awwalu (Rabbilawwal), ku 
lunaku olw’okusooka olukwatagana n’olwa April nga 
abiri (20). Ava mu kika kya Kulayishi ku njuyi zombi 
olwa taata n’olwa maama. 

Obuto n’obuvubuka bwa Omubaka wa Allah 
(okusaasira kwa Allah n’emirembe bibeere ku ye) 
byayitawo mu butukuvu n’empisa ezeegombesa bino 
byalaga nga bwe yali agwanira ebiseera eby’omu 
maaso ebirungi. Yalundako okumala akaseera. Bwe 
yamala ne yeetabako mu busuubuzi. 118 Yayatiikirira 
nnyo olw’obwesimbu n’amazima bye yayolesa mu ku- 
suubula, era n’afuuka assibwamu ekitiibwa era agu- 
lumizibwa. 

Omubaka wa Allah (okusaasira kwa Allah 
nemirembe bibeere ku ye) ye yali asinga mu bantu 
be okubeera n’empisa, nga y’asinga okuweebwa eki- 

118. Bukhari, Icare, 2; Abu Dawuda, Edeb (Adab - Empisa), 
17, 82; Haakim, III, 200. 

tiibwa olw’olulyo lwe, era nga y’asinga okubeera 
nempisa ennungi. Ye yali asinga okussa ekitiibwa mu 
ddembe lya baliraanwa, eyali asinga okubeera omuk- 
kakkamu era atuukiriza, nga y’akulembera mu bwe- 
sigwa n’okukuuma ekigambo kye wamu n’ekigambo 
kye okutwalibwa abalala, era nga yeesamba ebiko- 
lwa ebibi wamu n’okulumya abantu abalala. Teyala- 
bwako ng’agugumbula omuntu yenna oba ng’ayom- 
ba n’omuntu. Olw’okuba nga Allah yamuwa buli 
mpisa ennungi era n’amussaamu embeera n’ebitendo 
ebisuffu, abantu b’ekika kye baamuyitanga erinnya 
“Muhammadi A1 Amiinu” ekitegeeza Muhammadi 
Omwesigwa. Obwesigwa bwafuuka ekitundu ku lin- 
nya lye, okuva ng’awezezza emyaka abiri mw’etaano 
e Makka, b aamuyit anga “al - Amiinu” (Omwesig wa). 119 
N’oluvannyuma, Bamusinzabibumbe baamwesigan- 
ga ne bamuteresa ebintu byabwe okusinga okubite- 
resa bannaabwe bwe baagattanga endowooza. 

Bwe baali balongoosa Ka’aba abantu baalemwa 
okukkiriziganya ku ani eyali agenda okufuna eki- 
tiibwa eky’okuzza al-Hajarul As’wadu (Ejjinja Erid- 
dugavu) erya Ka’aba mu kifo we lyali nga tabannaba 
kulongoosa. Ensonga baazizza ewa Mukama waffe 
Nnabbi abasalirewo, era nga yaziyiza olutalo ddeka- 
busa okubalukawo olw’okusalawo kwe yakola okwali 
okw’amagezi ennyo bwe yafuna omuntu omu omu 
okukiikirira ekika kye n’abalagira okukwata buli omu 
ensonda y’essuuka okwali kuteereddwa Ejjinja Erid- 
dugavu mu makkati n’okusitulira wamu essuuka, era 

119. Ibn-i Hi§am (Ibn Hishaam), I, 191; Ibn-I Sa’d, I, 121, 
156. 

bwe baalituusa waggulu ye kwe kulikwata n’omuko- 
no gwe ogwekitiibwa n’aliteeka we lyali liteekeddwa 
okudda. 120 

Omubaka wa Allah (okusaasira kwa Allah nemi- 
rembe bibeere ku ye) bwe yaweza emyaka amakumi 
abiri mu etaano (25), omukyala owekitiibwa mu 
Makka yamatira obwesigwa bwe. Ow’ekitiibwa Kha- 
diija, yaleeta ekirowoozo bafumbiriganwe. Yali asin- 
gako mukama waffe emyaka kkumi n’etaano era nga 
yali nnamwandu nga yalina n’abaana. Ow’ekitiibwa 
Nnabbi (okusaasira kwa Allah n’emirembe bibeere 
ku ye) yakkiriza ekirowoozo era ne bakola amaka 
amatuukirivu agajjudde essanyu n’okutebenkera, 
era agaali eky’okulabirako eri abantu. Emyaka abiri 
mw’ena egyasooka mu bufumbo bwabwe egyali mu 
kiseera eky’obuvubuka bwa Nnabbi era we yabeerera 
ow’amaanyi, Nnabbi yagimala ne Khadiija (Allah 
amusiime) yekka nga mukyala we. Mu ngeri y’emu, 
emyaka gye etaano egyaddako yagimala ne maama 
w’abakkiriza Sawuda yekka ng’ono naye yali nnam- 
wandu. Obufumbo bwa Nnabbi obwaddako bwonna 
bwabeeranga buva ku nsonga ezeekuusa ku buntu- 
bulamu oba ebigendererwa eby’obufuzi. Singa kyali 
kituufu, ng’abamu bwe babityebeka, nti ensonga 
eyawasisa Nnabbi kwali kwagala bakyala, Omubaka 
wa Allah (okusaasira kwa Allah n’emirembe bibee- 
re ku ye) teyandisazeewo ebiseera bye eby’obuvuka 
era we yasinga okubeerera n’amaanyi okubimala ne 


120. Ibn-i Hi§am (Ibn Hishaam), I, 209 - 214; Abdiirrezzak 
(Abdu Razaaq), V, 319. 

nnamwandu eyalina abaana ng’ate yali amusinza 
emyaka kkumi netaano miramba. 121 


2. Ekiseera ky’obwannabbi 

Oluvannyuma ennyo, Omubaka wa Allah (oku- 
saasira kwa Allah n’emirembe bibeere ku ye) bwe 
yaweza emyaka amakumi ana (40), Allah Owoo- 
buyinza yamuwa obwannabbi n’ekiragiro kye “Lan- 
girira oba soma! Mu linnya lya Katonda wo Oyo 
Owaawaggulu.” (Alaq [Ekitole Ky’omusaayi], 1-2). 122 

Mu nnaku ezaasooka oluvannyuma lw’okulan- 
girira okuyitibwa kwe, Omubaka wa Allah (okusaa- 
sira kwa Allah n’emirembe bibeere ku ye) yayogera 
eri abantu ab’ekika kya Kulayishi ng’ayimiridde ku 
katunnumba ku lusozi Swafa n’ababuuza nti: 

“Abange Abakulayishi! Singa mba mbagambye 
nti emabega w’olusozi olwo oba mu kiwonvu ekyo 
waliyo eggye ly’omulabe ku mbalaasi abalindiridde 
okubazinda batwale eby’obugagga byammwe, mwan- 
dikkirizza bye mbagamba?” Baddamu awatali kusirii- 
kiriramu nti: 


121. Ebisingako awo ebikwata ku nsonga eziri emabega wa 
mukama waffe Nnabbi okuwasa abakazi bisange mu kita- 
bo kya Osman Nur TOB A§ Hazret-i Muhammed Mustafa 
(Ow’ekitiibwa Muhammad Omulondemu), Istanbul 2008, 
I, 130- 140. 

122. Al-Alaq (The Blood Clot - Ekitole ky’Omusaayi), 96 : 



crxep/s 

“Yee twandikkirizza ky’ogamba kubanga ne we 
twogerera tukutwala ng’oyogera mazima meereere! 
Tetukuwulirangako ng’olimba!” Olwo Omubaka wa 
Allah (okusaasira kwa Allah nemirembe bibeere ku 
ye) kwe kulangirira nti yali Nnabbi eyali atumiddwa 
Allah ng’azze okulabula abantu. Yategeeza abantu nti 
oyo yenna eyali ow’okumukkiriza mu bigambo bye 
n’amala n’awangaala obulamu obulungi ng’agoberera 
ebiragiro bya Allah nti yali wa kusasulwa ebirabo 
ebisinga okubeera ebirungi ku Lunaku lw’enkome- 
rero, era nti abatakkiriza baali baakusisinkana ebi- 
bonyoobonyo ebikakali. Yabawa obubaka nti kyali 
kyetaagisa okwetegekera obulamu obutaggwaawo 
nga bali mu nsi muno. Naye mu bwangu yakisanga 
nti kyali kizibu okuggya abantu ku nzikiriza yaabwe 
enkyamu. 123 

Omubaka wa Allah (okusaasira kwa Allah 
n’emirembe bibeere ku ye) yakola kyonna ekyali 
kisoboka okusikiriza abantu be okudda eri ama- 
zima okuva ku lunaku olwo nga tafuddeeyo ku 
kubonyaabonya na kunyigiriza bye baamutuu- 
saako. Yatuukiriranga abantu ng’ava nju ku nju, 
n’atuukirira ebibinja by’abalamazi n’agenda ne mu 
butale, era buli we yafuniranga akakisa ng’akako- 
zesa okuyita abantu (badde eri okusinza okutuufu). 
Teyeekyawanga wadde okwetamwa abantu nga 
mw’otwalidde n’abo abaamulaganga obukambwe ne 
bamuyisa mu ngeri esinga obubi. Buli kaseera yaba- 
buuliranga ebintu bye bimu eby’amazima. Ng’ayita 


123. Laba Bukhari, Tafsiir, 26 / 2; Ahmada bin Hanbal, I, 159, 

mu kugamba abantu nti “Sibasaba mpeera yonna 
olwa kino (Kulaane), wadde okubeera mu bantu 
abeeyita kye batali,” 124 yali abategeeza nti kye yaliko 
kwali kusaasaanya ddiini ku lwa Allah, era nga yali 
talina kirala kye yali anoonya. 

Omubaka wa Allah (okusaasira kwa Allah n’emi- 
rembe bibeere ku ye) teyali muyigirize era ng’okufaa- 
nana n’abantu abangi ab’oku mulembe gwe yali taso- 
bola kusoma wadde okuwandiika. 125 N’olw’ekyo kyali 
tekisoboka okuba nga bye yali ayogera yali abiyize 
kuva ku muntu omulala oba ng’alina ekitabo kye 
yasoma mwe yabijjanga oluvannyuma n’abibuulira 
abalala. Omuntu atamanyi kusoma na kuwandiika 
okutandika okwogera ebigambo eby’amaanyi, ebiku- 
lu ennyo, era ebisengeke obulungi, nga biri mu lulimi 
olusinga okubeera olulungi mu bunnyonnyofu ne 
mu kunyuma, kyali tekisoboka okuggyako nga yali 
afuna bubaka. N’abalabe be bokka kino baakimanya 
era ne bakikkiriza. 

Bamusinzabibumbe baamatiranga empisa za 
mukama wafFe Nnabbi era nga bakkiririza mu bwe- 
simbu nti teyali mulimba. Naye baali tebaagala ku- 
leka migaso gya ku nsi gye baali baafuna mu maku- 
bo amakyamu n’okwegomba okw’omwoyo. Olunaku 
lumu, Omubaka wa Allah (okusaasira kwa Allah 
n’emirembe bibeere ku ye) yayimirira awaali Abu Ja- 
hali ne mikwano gye abaali abalabe be ab’omutawaa- 
na ennyo. Bo kwe kumugamba nti: 

124. Swad, 38: 86. 

125. Al-Ankabut (The Spider - Nabbubi), 29:48. 

“Muhammadi! Tukulayirira Allah tetukulimbi- 
sa, kubanga ggwe ku ffe oli muntu asinga okwogera 
ebituufu. Wabula tfe aya ze waleeta ze tugaana.” 126 

Bamusinzabibumbe baagezaako buli kintu eki- 
soboka okulaba ng’Ow’ekitiibwa Nnabbi alemererwa 
n’ava ku kye yaliko. Baasaba taata wa Nnabbi omuto 
omwagalwa ayingire mu nsonga. Baagenda ewa mu- 
kama wafFe n’ebirowoozo ebisikiriza, okugeza oku- 
mutikkira engule ey’obwakabaka, okusolooza ssente 
bamuwe afuuke omugagga asinga mu kitundu, oku- 
muwa abakazi abasinga obubalagavu abawase, nga 
bwe bamutegeeza nga bwe baali abeetegefu oku- 
muwa kyonna kye yandisabye. 

Naye Omubaka wa Allah (okusaasira kwa Allah 
n’emirembe bibeere ku ye) yabaddamu mu ngeri eno 
eteriimu kwekookoota kwonna era nga nneeyolefu 
bulungi nti: 

“Sirina kintu kyonna kye mbeetaagako. Ssi 
bintu bya kufuna, ssi bintu birala, ssi bwakabaka, ssi 
bwami! Ekintu kyokka kye njagala kye kino: Mule- 
kere awo okusinza amasanamu (ebibumbe) musinze 
Allah ali Omu!” (Ibn Katiir, Al-Bidaaya, III, 99 - 100) 

Bamusinzabibumbe bwe baamanya nti baali 
bakootakoota mu ga lumonde nga baali tebasobola 
kusikiriza Mubaka wa Allah (okusaasira kwa Allah 
n’emirembe bibeere ku ye) mu ngeri yonna, amaanyi 
kwe kugakyusa ne bagateeka ku kukozesa ebikolwa 

126. Vakidi (Waaqidi), Asbaab Nuzuul (Ensonga ezaavangako 
okukka kw’obubaka obwakkanga), olup. 219; Tirmidhi, 
Tafsiir, 6 / 3064. 

ebyobukambwe. Ennaku bwe zaagenda zigenderera 
beeyongera okukiggyanya nokubonyaabonya Abasi- 
raamu. Abasiraamu abamu baasenguka ne bagenda 
e Ethiopia ewaali obufuzi obwali obutambulira ku 
bwenkanya mu biseera ebyo. 

Bamusinzabibumbe baakutulawo enkola- 
gana yonna nAbasiraamu ne batwaliramu ne Ba- 
banu Hashim (Bazzukulu ba Hashim, Abekika kya 
Nnabbi) abaabawanga obukuumi. Mu nkolagana gye 
baakutulawo mwalimu n’okufumbiriganwa n’enkola- 
gana yonna ey’obuntu. Ebikolwa byabwe baabissa mu 
buwandiike mu ndagaano gye baawanika ku kisenge 
kya Ka’aba. Boyikooti eno yagenderera okumalira 
ddala emyaka esatu era ng’obuzibu bw’Abasiraamu 
bweyongera buli lukedde. Abasiraamu baabonaa- 
bona nnyo olw’enjala n’emitawaana bye baasanga. 
Ng’okubasibira ekikookolo kuwedde, Omubaka wa 
Allah (okusaasira kwa Allah n’emirembe bibeere ku 
ye) ng’ali wamu ne Zayidi bin Haaritha, baagenda mu 
kibuga ky’e Twaifa, kilomita kikumi mu nkaaga (160) 
okuva e Makka (okunoonyaayo obukuumi n’obubu- 
damu). Yabeerayo ennaku kkumi (10), ng’ayogera 
n’abakulu b’ekika kya Thaqiifu, abamu kw’abo abaa- 
lina oluganda ku maama we. Bano nabo baamujeeja 
ne bamufuula atategeera, oluvannyuma ne batandika 
okumuvuma n’okumwogerera amafuukuule. Bwe 
baamala ebyo kwe kusimbisa abaddu n’abaana abato 
ennyiriri ku mabbali g’amakubo Omubaka wa Allah 
ge yali ayitamu ne babalagira okumukuba amayinja 
n’okumuvuma n’okumuyeeya. Naye ne mu bikolwa 
eby’ekiwe bwe bityo, Nnabbi w’okusaasira, wadde 

nga yali atonnya omusaayi ekyatuusa nebigere bye 
okulemera mu biraato bye yali ayambadde, yagaana 
okukolimira abantu bano wabula n’asabira basabire 
Katonda nti: 

“Ayi Allah! Nkulojjera amaanyi gange aga- 
keeye, nti sirina buyambi, nti abantu bampisizzaamu 
amaaso ne bantwala ng’ekyonziira. Ggwe Musaasizi! 
Bw’obanga tonnyiigidde sifaayo ku bizibu n’emi- 
tawaana bye ndimu! Katonda wange! Nkusaba oggu- 
le amaaso gaabwe eri amazima, kubanga tebamanyi. 
Ayi Katonda! Nkusaba okusonyiwa wano okutuusa 
lw’osiima.” (Ibn Hisaam, II, 29 - 30) 

Omubaka wa Allah ayogera ku kudda kwe oku- 
va e Twaifa n’agamba bw’atyi: 

“Nnali nzira eka nga ndi mu nnaku etayogere- 
keka. Nnatuuka mu kifo ekiyitibwa Karnul Sealib 
nga mpeddemu amaanyi sikyasobola kweyongerayo. 
Bwe nnasitula omutwe nga ndi awo ne ndaba ekire 
nga kimpa ekisiikirize. Bwe nneetegereza obulungi 
ne ndaba Jibuliilu (emirembe gibeere ku ye), eyann- 
gamba bw’atyi: 

‘Katonda Owoobuyinza awulidde abantu bo bye 
bakwogereddeko n’engeri gye bagaanyeemu okukuwa 
obukuumi. Atumye Malayika w’ensozi abakole ekyo 
kyonna ky’oyagala.’ Oluvannyuma Malayika w’en- 
sozi yannamusa n’agamba nti: ‘Muhammadi! Allah 
Owoobuyinza antumye gy’oli okukola kyonna ky’oya- 
gala. Kiki ky’oyagala nkole? Bw’oba oyagala nnyinza 
okugatta ensozi zino ebbiri ne zibabuutikira ne ziba- 
nyiga emitwe.’ Oluvannyuma nnagamba bwe nti: 

‘Nedda, nsaba Katonda Owoobuyinza ajje ku 
migongo gyabwe (mu musaayi gwabwe) abazzukulu 
abajja okumusinza nga tebamugattako kintu kirala!’” 
(Bukhari, Bad-ul Khalqi [Okutandika kwokutonda], 7; Muslim, 
Jihaad [Okulwana mu lutalo lw’eddiini], 111). 

Mu nnaku ezo, ekibinja ky’abantu bajja okuva 
e Madiina ne bayingira Obusiraamu. Nga bazzeeyo, 
baatandika okusomesa Obusiraamu mu Madiina. 
Baasaba mukama waffe Nnabbi abasindikire omun- 
tu amanyi (eddiini). Mu kiseera kitono nnyo tewali 
nnyumba mu Madiina Obusiraamu mwe bwali bu- 
tayingidde. Ku nkomerero, baayita Omubaka wa 
Allah (okusaasira kwa Allah n’emirembe bibeere ku 
ye) agende e Madiina ne bamulagaanyisa nti baali 
baakumukuuma. 


3. Omulembe gw’e Madiina 




Okubonyaabonya n’okukijjanya Abasiraamu 
okuva mu Bamusinzabibumbe bwe byatuuka we- 
kiseera bitakyagumiikirizika, Omubaka wa Allah 
(okusaasira kwa Allah n’emirembe bibeere ku ye) ya- 
lagira Basswahaba be okusenguka mu kyama. Bamu- 
sinzabibumbe, abaakimanyaako, baatandika okukola 
olukwe olw’okutemula mukama waffe Nnabbi eyali 
asigadde yekka (mu Makka ng’Abasiraamu abalala 
basenguse). Baalonda omuvubuka omu okuva mu 
buli kika era nga bano baali baakulumba omulundi 
gumu bonna bamuttire wamu mu kiseera kye kimu. 
Olwo nno, abooluganda lwa Omubaka wa Allah 

(okusaasira kwa Allah nemirembe bibeere ku ye) bwe 
bandiyagadde okuwolera eggwanga obwanga bandi- 
badde baakubwolekeza bika byonna. Mu kiseera ekyo 
Allah Owoobuyinza yalagira mukama waffe Nnabbi 
okusenguka. Omubaka wa Allah yayita owekitiibwa 
Ali (Allah amusiime) n’amuleka amukiikire addize 
abantu abaali bamuteresezza ebintu ebiterese bya- 
bwe. Nga bwe twakyogeddeko buli muntu eyalina 
ekintu eky’omuwendo yakikwasanga Nnabbi akimu- 
terekere engeri gye baali bamanyi okutuukiriza kwe 
n’obwesigwa bwe yalina. 127 

Ekiro ekyo Bamusinzabibumbe abaali ab’okute- 
mula beetooloola ennyumba naye otulo ne tubakwa- 
ta. Ow’ekitiibwa Nnabbi (okusaasira kwa Allah 
n’emirembe bibeere ku ye) n’abamansira ettaka era 
n’abayitako mpolampola nga bw’asoma aya ezisoo- 
ka eza ssuula ya Yaasiin okuva mu Kulaane. Tewali 
n’omu ku bo eyasobola okumulaba. 

Bw’atyo Omubaka wa Allah (okusaasira kwa 
Allah n’emirembe bibeere ku ye) bwe yasenguka 
okugenda e Madiina oluvannyuma lw’emyaka kku- 
mi n’esatu (13) ng’ali mu kulafuubana okulunnga- 
mya abantu eri ekkubo eggolokofu. Abasiraamu b’e 
Madiina, Ba-ansaari, yabafuula ba luganda n’aba- 
senguka okuva e Makka, Bamuhaajiruuna. Ba-an- 
saari baggulawo enzigi zaabwe eri baganda baabwe 
Bamuhaajiruuna, nga bwe bagamba nti: “Bino bye 
bintu byange bye nnina, ekitundu ku byo kikyo!” Mu 
kwanukula, Bamuhaajiruuna emitima gyabwe egyali 


127. Ibn-i Hisham (Ibn Hishaamu), II, 95, 98. 

gimaze okukyuka ne gifuna amawanika ag’okumatira 
baalaga okukula ne bagamba nti: “Katonda asse emi- 
kisa mu bintu byo. Muganda wange! Kimmala singa 
ondaze ekkubo erituuka mu katale.” 128 

Omubaka wa Allah (okusaasira kwa Allah 
nemirembe bibeere ku ye) yateekateeka amateeka 
amakulu (ssemateeka) agaalambika obuvunaanyi- 
zibwa n’eddembe lya buli omu mu ggwanga ly’Obu- 
siraamu eppya agaali gakwata ku Bamuhaajiruuna, 
Ba-ansaari, n’Abayawudi abaali basula mu Madiina 
mu biseera ebyo. Ono ye yali ssemateeka eyasooka 
okuwandiikibwa mu byafaayo by’ensi eno. 129 

Entalo ezaalwanibwa mu biseera ebyasooka mu 
byafaayo by’Obusiraamu zaava ku bulabe Bamu- 
sinzabibumbe abamu bwe baalaga Abasiraamu, era 
n’okumenya olutatadde endagaano ze baali bakola ne 
mukama waffe Nnabbi (okusaasira kwa Allah n’emi- 
rembe bibeere ku ye). Omubaka wa Allah (okusaa- 
sira kwa Allah n’emirembe bibeere ku ye), eyatumwa 
ng’eky’okusaasira eri ensi zonna, yagoberera enkola 
eyo mu ntabaalo ze zonna ng’era, wadde gye byag- 
gweera ng’anunudde ekizinga kya Buwalabu kyonna, 
naye teyakkiriza musaayi kumala gayiika kyeyagalire 
okuva mu bantu ab’ebiwayi eby’enjawulo. Yasinganga 

128. Bukhari, Buyu(Okugulaanya), 1. 

129. M. Hamidullah, The First Written Constitution in the 
World (Ssemateeka eyasooka okuwandiikibwa mu nsi), 
Lahore. 

kwagala ebintu okusooka okubiyisanga mu kuteesa 
n’okukola endagaano. 

Mukama vvaffe Nnabbi ye kennyini yeetaba mu 
ntabaalo amakumi abiri mu mwenda (29). Mu nta- 
baalo kkumi na mukaaga mwali temuli kulwanagana 
era ng’ebintu biggweera mu ndagaano ze yakolanga 
n’ab’oludda olulala. Mu ntabaalo ekkumi n’essatu (13) 
endala, yali alina kwetaba mu kulwana. Abasiraamu 
abawerera ddala kikumi mu ana (140) be baafuuka 
abajulizi (abattibwa) ate abantu abaawera ebikumi 
bisatu mu asatu mu bataano (335) be battibwa okuva 
ku njuyi ndala. 130 

Ekigendererwa ekikulu eky’entalo z’Obusiraa- 
mu ssi kutta bantu, kunyaga bya bugagga bya lutalo 
(minyago), kwonoona nsi, kuganyulwa ng’abantu, 
kufuna migaso egy’obuntu oba kuwooleraggwanga. 
Ekigendererwa kwe kuggyawo effugabbi n’okunyigi- 
riza, okuteekawo eddembe ly’okusinza, okukulembe- 
ra abantu okubazza ku kkubo eggolokofu (ettuufu) 
n’okuggyawo obulyazaamaanyi obw’engeri yonna. 


130. Laba Pulofeesa Dr. M. Hamidullah, Hz. Peygamber'in 
Sava§lari (The Battles of HE Prophet - Entalo z ’Ow ’eki- 
tiibwa Nnabbi), Istanbul 1991; Dr. El§ad Muhamudov, 
Sebep ve Sonuqlari Itibariyle Hazret-I Peygamber’in 
Sava§lari (The Battles of HE Prophet in terms of their 
Reasons and Results (Entalo Ow’ekitiibwa Nnabbi ze 
yalwana okututunuulira ensonga eyazireeta ne ngeri gye 
zaggwangamu), 2005, M.U.S.B.E. Basilmamis Doktora 
Tezi (Marmara University, Unpublished Doctoral Disser- 
tation). 

- 

4. Ebifaananyi Okuva mu Mpisa Ze Eziten- 
kanika 

Owekitiibwa Nnabbi (okusaasira kwa Allah 
nemirembe bibeere ku ye) yalina okusaasira oku- 
takoma nga takoma ku kusaasira bantu bokka naye 
ng’asaasira nebisolo nebimera. Bamusinzabibumbe 
bwe baamulyamu olukwe, bwe baamenya endagaano 
gye baali bakoze ne balondawo olutalo, Omubaka 
wa Allah (okusaasira kwa Allah nemirembe bibeere 
ku ye) yakulembera eggye eddene eryalimu abalwa- 
nyi omutwalo mulamba okulumba Makka. Naye 
bwe baali bagenda nga bava mu kifo ekiyitibwa Arj 
ng’oyolekedde Talub, Nnabbi yalaba embwa ng’esi- 
tamye ku bwana bwayo ng’ebuyonsa. Mangu ago 
yayita omu ku Basswahaba be eyayitibwanga Juaylu 
bin Suraaqa n’amulagira okukuuma ensolo ezo. Ya- 
mugamba okubeera omwegendereza embwa enkulu, 
maama w’obubwa, ereme kutaawaanyizibwa ggye 
ly’Obusiraamu. 131 

Olunaku lumu, Omubaka wa Allah yayimirira 
ku nnimiro y’omu ku Ba-asaari. Mu nnimiro mwa- 
limu enngamiya eyakaaba n’esinda bwe yalaba mu- 
kama waffe Nnabbi. Mukama waffe yagenda ennga- 
miya we yali n’agisiisiriza emabega w’amatu gaayo 
n’okulumwa n’okulaga ekisa okutuusa enngamiya 
lwe yakkakkana. Oluvannyuma Omubaka wa Allah 
(okusaasira kwa Allah n’emirembe bibeere ku ye) 
kwe kubuuza nti: 


131. Vakidi (Waaqidi), II, 804. 

“Ani nnannyini nngamiya eno?” Omuvubuka 
omu Munnamadiina kwe kusembera n’agamba nti: 

“Yange Omubaka wa Allah!” 

Ow’ekitiibwa Nnabbi (okusaasira nemirem- 
be bibeere ku ey) kwe kugamba nti: “Totya Allah 
ku bikwata ku kisolo kino kye yakuwa? Kibadde 
kikuwaabira gyendi nti tewakiwadde mmere ate 
nokikooya nnyo.” (Abu Dawuda, Jihad [Okulwana mu kkubo 
lya Allah], 44 : 2549) 

Olunaku olulala, mukama waffe Nnabbi yalaba 
omusajja eyali asala endiga. Yali agezaako okuwagala 
ekiso ng’amaze okugalamiza endiga wansi. Olw’omu- 
sajja obutabeera na mwoyo gwa kisa n’endowooza 
enkyamu gye yalina, mukama waffe Ow’ekitiibwa 
Omubaka yamulabula bw’atyi: 

“Oyagala kutta nsolo eno emirundi emingi? 
Lwaki tewawagadde ekiso kyo nga tonnagigalamiza 
wansi?” (Haakimu, IV, 257, 260 / 7570). 

Omubaka wa Allah (okusaasira kwa Allah 
n’emirembe bibeere ku ye) era yasonyiwa abantu 
abaamukolako ebikolobero, wadde nga yalina obu- 
sobozi n’amaanyi okubabonereza. Teyabaatuukiriza 
olw’ebikolobero bye baakola wadde n’ekigambo eki- 
mu bwe kityi oba okuyisiza mu lugero. Kino Omu- 
baka wa Allah (okusaasira kwa Allah n’emirembe 
bibeere ku ye) teyakikola olw’ensonga nti teyayagala 
muntu yenna kulumizibwa, ne bwe yabanga muk- 
kiriza oba nga ssi mukkiriza, era abantu abalala ya- 
beeyisizangako mu nneeyisa ennungi n’empisa ez’et- 

tendo. Bwe yanunula Makka nga tayiye musaayi, 
abantu abaali abalabe be okumala emyaka amakumi 
abiri mu ogumu (21) beekunngaanya wamu ne ba- 
linda ekibonerezo kye yali agenda okubasalira. Naye 
yabagamba bw’atyi: 

“Abange Abakulayishi! Mulowooza kiki kye nn- 
genda okubakola fcflti?”Baamuddamu nti: 

“Olw’okusuubira nti ogenda kukola bulungi era 
oli mugabi, tugamba nti ‘Ogenda kukola kirungi’ Oli 
muganda waffe omugabi, ate oli mutabani wa mu- 
ganda waffe era omugabi!” Mu kubaddamu, Omu- 
baka (okusaasira kwa Allah n’emirembe bibeere ku 
ye) kwe kubagamba nti: 

“Nga Ow’ekitiibwa Yusuf (Yozefu) bwe yagamba 
baganda be (nange mbagamba) nti ‘Olwaleero te- 
mugenda kunenyezebwa. Allah ajja kubasonyiwa, 
era Ye ye Musaasizi ennyo okusinga abo abalaga 
okusaasira!’ 132 Kati muyinza okugenda muli bate 
(baddembe).” (Laba Ibn Hisaamu, IV, 32; Waaqidi, II, 835; Ibn 
Sa’ad, II, 142 - 143) 

Olunaku olwo lwe lumu yasonyiwa Hindu, 
omukyala eyagaaya, mu busungu, ekibumba kya 
taata wa Nnabbi omuto ow’ekitiibwa Hamuza eyali 
attiddwa mu lutalo lw’e Uhudi. Olaba ne Habbaar bin 
As’wad, eyavaako okufa kw’ow’ekitiibwa Zayinabu, 
muwala wa Omubaka wa Allah (okusaasira kwa Al- 
lah n’emirembe bibeere ku ye) naye yafuna omugabo 

132. Yusuf (Joseph - Yozefu), 12 : 92. 

gwe mu kisonyiwo kya Nnabbi kye yawa, ng’abalala 
bangi nabo bwe baasonyiyibwa. 133 

Omubaka wa Allah (okusaasira kwa Allah nemi- 
rembe bibeere ku ye) yali muntu mwetowaze ekisus- 
se. Ku lunaku lw’okuwangula Makka yali abalibwa 
ng’omuntu eyali asinga amaanyi mu maaso g’abantu, 
naye yalagira bw’atyi omuntu eyajja mu maaso ge 
ng’akankana bwe yali ng’ayogera naye: 

“Kkakkana! Nze siri Kabaka oba Omufuzi. Nze 
ndi mutabani wa mukazi okuva mu Bakulayishi eya- 
lyanga ennyama ey’omukalo (eyanikiddwa n’ekalira 
rnu musana).” (Ibn Maajah, Atw’imah [Ebiriibwa], 30; Haa- 
kim, III, 50 / 4366). 

Yalagiranga Basswahaba be nti: “Mbasaba mum- 
pitenga ‘Omuddu era omubaka wa Allah’.” 134 

Mu kwogera okulangirira okukkiriza obwan- 
nabbi bwe, yalemeranga ku ky’okugattako ekigambo 
‘abduhu’ (ekitegeeza ‘omuddu wa Allah’). Era eno 
ye ngeri gye yakuumangamu ekibiina kye obuta- 
muyita Katonda oba okuwa omuntu yenna ekitii- 
bwa ky’obwakatonda. Ku nsonga eno yagambanga 
bw’atyi: 

“Temunsukkulumyanga ku ddaala kumpisa we 
nsaanira kukoma! Nga Allah tannanfuula mubaka 
we, yasooka kunfuula muddu we.” (Haytham, IX, 21) 

133. Muslim, Akdiye (Aqdhwiya - Ebisolo ebisalibwanga 
saddaaka), 9; Vakidi (Waaqidi), II, 857. 

134. Bukhari, Anbiyaa (Bannabbi), 48. 

Ye Abu Umaama (Allah amusiime) yagamba 
nti: 

“Okwogera kwa Omubaka wa Allah (okusaa- 
sira kwa Allah nemirembe bibeere ku ye) kwonna 
kwabeeranga kwekuusa ku Kulaane (ng’ayogera ku 
Kulaane n’aginyonnyola). Yasomanga nnyo aman- 
nya ga Allah. Teyeetabanga mu mboozi ezitalina 
makulu. Okubuulira kwe yakuyimpawayanga ate 
esswala n’agiwanvuya. Teyasibangamu okutambula 
ne nnamwandu oba omwavu omunaku asobole 
okumuyamba mu mirimu gye era teyali mwewulize 
n’akamu.” (Laba Haythamu, IX, 20; Nisaa-i, Jumuah [Esswala 
y’okulw’okutaano], 31). 

Ow’ekitiibwa Nnabbi (okusaasira kwa Allah 
n’emirembe bibeere ku ye) yali kyakulabirako mu 
kubeera ow’ekisa, obukwatampola, ne mu bwetowa- 
ze n’okulabika obulungi. Yalagiranga nti ebyambalo 
bibeere mu mbeera nnungi, era teyagumiikirizanga 
nziina, n’enviiri oba birevu ebisasamadde. Teyayatu- 
langa bigambo bibi oba bitaliimu kawoowo abantu 
bye baateranga okukozesa. Yagamba nti: 

“Ku Lunaku lw’okulamula, ku mizaane y’omuk- 
kiriza tekujja kubeerako kintu kizito kwenkana 
mpisa nnungi. Allah Owaamaanyi atamwa omuntu 
atambuza amalala oba ayogera ebigambo ebibi.” (Tir- 
midhi, Birr [Okuyisa Obulungi], 62 / 2002). 

Bwe baamugambayo omuntu eyayogeranga ebi- 
gambo ebitakkirizibwa, teyagambanga nti: “Lwaki 
gundi ayogera bw’atyi ne bw’atyi?” Wabula yakiyi- 

tanga wala ng’agamba nti: “Lwaki kiri bwe kityi nti 
abantu abamu bagamba bwe batyi.” 

Amateeka agatumbula ekifo ky’omukyala gaate- 
kebwawo ebiragiro bya Allah ne Omubaka we. Aba- 
kazi baafuuka eky’okulabirako mu mpisa, obuteema- 
nya n’obwetoowaze. Ekifo ky’obwamaama kyafuna 
ekitiibwa. N’ekigambo kya Annabbi kye yagamba 
nti: ‘Weereza maama wo kubanga Ejjana eri wansi 
wa bigere bya bamaama ,” 135 bamaama baateekebwa 
ku mwanjo. Nga maama w’abakkiriza Ayisa bw’akyo- 
gera, Omubaka wa Allah (okusaasira kwa Allah 
n’emirembe bibeere ku ye) teyeetabaako mu bikolwa 
eby’obukambwe eby’owaka, oba okukuba omuntu 
n’omukono gwe mu bulamu bwe bwonna . 136 So nga 
era Allah agamba nti “...muwangaale nabo bulungi 
...” (Nisaa-i [Abakazi], 4 : 19) 

Mukama waffe Nnabbi yali mugabi ekisusse. 
Omu ku bantu abaatiikirivu mu Bamusinzabibumbe 
b’e Makka, Swafwaan bin Umayya, yali ne Muka- 
ma waffe mu ntabaalo olw’e Hunayn n’olw’e Twaifa 
wadde nga yali tannasiramuka. Bwe baali bakebera 
eminyago gy’olutalo mu Ji’ranah, Omubaka wa Allah 
(okussasira n’emirembe bibeere ku ye) kwe kulaba 
nga Swafwaan yeekaliriza ensolo nga zimumazeemu. 
Omubaka kwe kumubuuza nti: 

135. Nasaa-i, Jihaadi (Okulwana mu kkubo lya Allah), 6; A - 
mada bin Hanbal, III, 429. 

136. Ibn Maajah, Nikaah (Obufumbo oba Okuwoowa), 51. 

“Ky’olaba okyagala?” Swafwaan bweyagamba nti 
yeeNnabi kwe kumugamba nti: “Zitwale, zonna zizo!” 
Swafwaan yalemererwa okwefuga kwe kugamba nti: 

“Tewali mutima okuggyako ogwa Nnabbi 
oguyinza okubeera omugabi bwe gutyo!” Yalangirira 
obukkiriza bwe n’afuuka Omusiraamu. 137 Bwe yad- 
dayo ewaabwe mu b’ekika kye yabagamba bw’atyi: 

“Ba kika! (Mudduke) musiramuke. Muham- 
madi ayolesa ekisa ekitabangawo n’okugaba.” (Muslim, 
Fadhwail [Ebirungi], III, 107 -108). 

Omubaka wa Allah (okusaasira kwa Allah n’emi- 
rembe bibeere ku ye) yafa nga munaana (8) omwezi 
ogw’omukaaga (June, omwaka 632 CE, mu mwezi 
gwa Rabbil Awwal (Rabiiul awwal) ku lw’okusooka. 

Emyaka kkumi gyokka ng’amaze okugenda e 
Madiina ng’omusenze, Omubaka wa Allah (okusaa- 
sira kwa Allah n’emirembe bibeere ku ye) yateekawo 
obufuzi bumu mu Buwalabu yonna okuviira ddala 
e Oman okutuuka ku Nnyanja Emmyufu (Red Sea) 
n’okuva mu maserengeta ga Syria okutuuka e Yaman 
(Yemen). Obumu bwa Buwalabu bw’atekebwawo 
nga gwe mulundi ogwasookera ddala mu byafaayo. 
Kakensa Omufalansa atendereza amaanyi g’amagezi 
Ow’ekitiibwa Nnabbi ge yalina nga kino akyesigami- 
za ku ddimu lye yali alina okutuukiriza: 


137. Vakidi (Waaqidi), II, 854 - 855. 

“Bwe buba ng’obunene bw’ekigendererwa, 
obufunda bw’amakubo agaba ag’okuyitibwamu oku- 
tuukiriza ekigendererwa ekyo, n’obunene bw’ebibala 
ebivaamu, nga bye bintu ebisatu okupimirwa ama- 
gezi g’omuntu, ani ayinza okwetantala okugeragera- 
nya abantu abasingira ddala obunene mu byafaayo 
eby’omulembe guno ne Muhammadi!” 138 


5. Okwagala Okutaliiko Kkomo Kw’atulaga 

Ffe Abasiraamu twagala mukama wafFe Nnabbi 
n’okusinga bwe twagala obulamu bwafFe. Basswa- 
haba ab’ebitiibwa bwe baayogeranga ne Nnabbi baa- 
mugambanga nti: “Maama wange ne taata wange 
bafuuka saddaaka ku lulwo (ekununula)!” 139 Baa- 
banga beetegefu okuwaayo obulamu bwabwe bwe 
baatyanga nti n’eriggwa obuggwa lyali ligenda ku- 
mufumita. 

Bamusinzabibumbe bwe baali babonyaabonya 
Zayidi bin Dathina ne Hubaybu (bombi Allah abasii- 
me) nga bamaze okubakwata, buli omu baamubuuza 
nti: “Oyagala Nnabbi wo tumuteeke mu kifo kyo 
ggwe tukute owonye obulamu bwo?” Naye bombi 
baddamu nga tebakirumyemu nti: 

“Ssi kuba bubeezi nga sandiyagadde nze 
n’abaana bange n’ab’omu maka gange babeere bu- 

138. A. de Lamartine, Histoire de la Turquie. 

139. Bigambo bya muwuunuzi: Bigambo bya Luwalabu eb - 
tegeeza okwagala omuntu. 

lungi tuweeyo Nnabbi abeere mu kifo kyange wano; 
naye omutima gwange teguyinza kuwummula singa 
eriggwa obugggwa liba limufumise eyo gy’ali.” Abu 
Sufyaane mu kuwuniikirira n’okwewuunya okungi 
olw’okwagala okutenkanika abantu bano kwe baa- 
lina, yagamba nti: 

“Sirabanga mu nsi eno bantu abaagala mukwano 
gwabwe engeri banne ba Muhammadi (Basswahaba 
be) gye bamwagalamu.” 140 

Okwagala kuno n’omukwano omungi Basswa- 
haba bye baalina eri Nnabbi tuyinza n’era okubirabi- 
ra mu ngeri gye baalagangamu ekitiibwa n’okussaayo 
ebirowoozo buli lwe baayogeranga hadiisi (ebigambo 
bya Nnabbi). Basswahaba ab’ebitiibwa bwe baayoge- 
ranga hadiisi okuva ew’ow’ekitiibwa Nnabbi (okusaa- 
sira kwa Allah n’emirembe bibeere ku ye) mu kutya 
ennyo okwogera ekikyamu nga tebagenderedde, 
amaviivi gaabwe gaakankananga ne bapeeruuka mu 
maaso. Amuri bin Maymuun yanyumya bw’atyi: 

“Saayitibwangako kwogera kwa Ibn Masuudi 
okwabangawo buli lwakuna ekiro. Mu kwogera kwe 
kuno nnali ssiwulirangako ng’agamba nti: ‘Omubaka 
wa Allah (okusaasira kwa Allah n’emirembe bibeere 
ku ye) yagamba.’ Wabula lumu yatandika nti, ‘Mu- 
kama wafFe Omubaka wa Allah yagamba,’ olwo ne 
yeeweta n’akoteka omutwe. Bwe waayitawo akaseera 
nnamutunuulira. Yali asumuludde amapeesa g’es- 
saati ye, ng’akaaba ng’amatama gazimbye. Oluvan- 
nyuma yajjuuliriza ebigambo bye bw’atyi: ‘Omubaka 


140. Vakidi (Waaqidi), I, 360 - 362; Ibn Sa’adi, II, 56. 

wa Allah (okusaasira kwa Allah n’emirembe bibeere 
ku ye) yayogera ekigambo bwe kityo oba ekyagala 
okukyefaanaanyirizaako’” 141 


6. Ebyamagero bye 

Ebyamagero ebitamanyiddwa muwendo bya- 
zuuka ku mukama wafFe Nnabbi. Ebimu ku byo bye 
bino: Ow’ekitiibwa Jabbeeri (emirembe gibeere ku 
ye) anyumya nti: 

“Ku lunaku lw’e Hudaybiya abantu baalumwa 
ennyonta ne bagenda ewa Mukama wafFe. Waaliwo 
akalobo akaali kaakolebwa mu ddiba nga kalimu 
amazzi nga kali mu maaso ga Omubaka wa Allah 
(okusaasira kwa AFlah n’emirembe bibeere ku ye). 
Mukama wafFe kwe kufuna wuzu. Abantu baamu- 
semberera n’ababuuza nti: 

‘Ki ki ekibadde?’ Baamuddamu nti: ‘Tewali 
mazzi gasigaddewo ge tusobola okufunyisa wuzu 
oba okunywa okuggyako ago agali mu kalobo ako 
akali mu maaso go. Omubaka wa Allah (okusaasira 
kwa Allah n’emirembe bibeere ku ye) yateeka ekibatu 
kye mu kalobo, amazzi ne gatandika okufukumuka 
wakati w’engalo ze nga galinga amazzi agafukumuka 
mu nsulo. Ffenna twanywa ku mazzi ago ne tufuna 
ne wuzu’ Bwe baamubuuza nti: 


141. Ibn-I Majah, Muqaddimah (Ebisooka), 3. Eby’okulab - 
rako eby’amaanyi ku mukwano ogutalinaako nsalo laba 
Osman Nuri Topbas, Faziletler Medeniyet (Civilization of 
Virtues - Obugunjufu Obw ’obulungi), 1,223 - 265; http:// 
www.islamiyayinlar.net/content/view/148/8/ 

“Mwalinga bameka kw’olwo?” Jabbeeri yadda- 
mu nti: 

“Ne bwe wandibaddewo abantu abawera emi- 
twalo ekkumi amazzi gandibamaze, naye twali luku- 
mi mu bitaano.” 142 


Abakulayishi bwe baamusaba okubakolera 
ekyamagero, Omubaka wa Allah (okusaasira kwa 
Allah n’emirembe bibeere ku ye) yasaba Katonda we 
omwezi ne gubejjukamu bibiri. Ekyamagero ekyo 
kyasoboka okulabibwa okuva buli wamu. Omwezi 
bwe gwabejjukamu ebitundu bibiri, ekibajjo ekimu 
kyalabikiranga ku lusozi olwa Abu Kubayisi ate eki- 
bajjo ekirala ne kirabikira waggulu ku lusozi lwe 
Kuwaykiyaani. Bamusinzabibumbe baabuuza aba- 
suubuzi abaali bava ebunaayira ebweru wa Makka 
oba nabo omwezi baagulaba nga gubejjuseemu. Aba- 
suubuzi be baabuuza kwe kubategeeza nga nabo bwe 
baali baalaba omwezi ogubejjuseemu. 143 


Waaliwo enduli y’omuti Omubaka wa Allah kwe 
yeesigamanga n’abuulirira abantu (ng’ali mu khutuba). 

142. Bukhari, Menakib, 25. Mu kitabo kino, mulimu ebyam - 
gero ebirala ebyogerwako Omubaka wa Allah (okusaasira 
n’emirembe bibeere ku ye) bye yakola. 

143. Al-Qamar (The Moon - Omwezi), 54 : 1-3; Bukhari, 
Menakib (Manaaqibu) 27, MenakibuT-Ensar (Manaaqi- 
bul Answaar) 38; Tefsir (Tafsiir (Ebinnyonnyola) 54/1; 
Muslim, Munafikin (Munaafiquuna - Abannanfuusi), 43 
, 47, 48; Tirmidhi, Tefsir (Tafsiir - Ebinnyonnyola), 54 / 
3286; Ahmada bin Hanbal, I, 377, 413. 

Oluvannyuma miri bari (ekituuti) yazimbibwa okudda 
mu kifo ky enduli y’omuti, buli muntu riawulira enduli 
y’omuti ngesinda kubanga yali erina okuwaanyisibwa 
esuulibwe ewala ne Omubaka wa Allah (okusaasira 
kwa Allah riemirembe bibeere ku ye). 144 


Abu Hurayira (Allah amusiime) yanyumya 
bw’atyi: 

“Twali mu lutabaalo ne Omubaka wa Allah 
(okusaasira kwa Allah riemirembe bibeere ku ye). 
Waliwo emmere y’abalwanyi lwe yakendeera, mu 
kiseera ekyo ne baagala okusala ku nngamiya ze bee- 
bagalanga, ow’ekitiibwa Umaru (Allah amusiime) 
riagamba nti: “Omubaka wa Allah! Tekyandibadde 
kirungi singa nkunngaanyizza emmere yonna gye tu- 
lina riogisabira yeeyongere obungi?” Mukama waffe 
ekirowoozo ekyo yakyagala. Abo abaalina enngano 
baagireeta, abaalina entende nabo baazireeta, n’abo 
abaalina ensigo z’entende nabo ne bazireeta.” 

Abaali bawuliriza Abu Hurayira kwe kumubuu- 
za mu kwewuunya nti: 

Ate ensigo z’entende baali bazikozesa ki?’ Sswa- 
haba ow’ekitiibwa kwe kubaddamu bw’atyi: Abantu 
bwe baabulwa kye balya, baanuunanga ensigo z’en- 
tende oluvannyuma ne banywerako amazzi.’ 


144. Bukhari, Menakib (Manaaqibu), 25; Tirmidhi, Jum’a 
(Esswala ya juma) 10, Menakib (Manaaqibu) 6; Nasaa-i, 
Jum’a (Esswala ya juma), 17; Ibn Maajah, Ikame (Iqaamah 
- Okukima sswala), 199; Darimi, Muqaddima (Ebisooka) 
6, Swalat 202; Ahmada bin Hanbal, I, 249, 267, 315, 363. 

Oluvannyuma yeeyongera mu maaso ne bye 
yali anyumya nti: 

“Omubaka wa Allah (okusaasira kwa Al- 
lah n’emirembe bibeere ku ye) yasaba. Emmere 
yeeyongera obungi okutuusa buli muntu lwe yajjuza 
ekikopo kye. Olw’ekirabo kya Katonda kino kye yali 
amuwadde, Ow’ekitiibwa Nnabbi (okusaasira kwa 
Allah n’emirembe bibeere ku ye) kwe kugamba nti: 

‘Njulira nti teri katonda okuggyako Allah era 
nti ndi Mubaka we. Abo abasisinka Allah nga teba- 
buusabuusizza mu bintu ebyo ebibiri bajja kuyingira 
Ejjana .” 145 





145. Muslim, Iman (Obukkiriza), 44. Ku nsonga ezikwata 
ku bulamu, empisa, n’ebyamagero bya mukama waffe 
Nnabbi, laba: 

http://www.islamiyayinlar/content/view/36/8/ 

http://wwwislamicpublishings.net/images/book/ingili- 

zce/Rahmetesintileri_ing.pdf 

http: //hazretimuhammedmedinede vri. darulerkam. altino - 
luk.com/ 

EBIKOMERERAYO 


Ekitabo kino kiwa Obusiraamu mu bufunze 
obwenkana ettondo mu nnyanja. Obusiraamu bwe 
bwanjuluzibwa mu bujjuvu, kiba kijja kweyoleka 
bweyolesi nti bulina ebirungi nfaafa. Ebyembi, olwa- 
leero, mu bugenderevu oba mu butali bugenderevu, 
Obusiraamu busomesebwa mu ngeri enkyamu era 
obulungi bwabwo ne bubikkibwa. Wabula buli mun- 
tu omugezi, asobola okufuna mu bwongo ekifaana- 
nyi ekikye ku Busiraamu oluvannyuma lw’okufuna 
ekifaananyi ekijjuvu okuva mu nsibuko ezitalina 
kyekubiira era nga teziriimu bukyayi. 

